Viral Video: સ્વામી નિત્યાનંદે કહ્યુ મને કોઈ અડી પણ નહિ શકે, હું છુ પરમ શિવા | swami nithyananda said no one can touch me and i am shiva in viral video. - Gujarati Oneindia\n| Published: Saturday, December 7, 2019, 11:43 [IST]\nદુષ્કર્મના આરોપમાં દેશ છોડીને ભાગેલા સ્વામી નિત્યાનંદનો એક વીડિયો સામે આવ્યો છે. આ વીડિયોમાં નિત્યાનંદ એ કહેતા સાંભળી શકાય છે કે, 'મને કોઈ અડી પણ નહિ શકે, હું પરમ શિવા છુ.' તે આમાં કહી રહ્યા છે કે, 'આખી દુનિયા ભલે તેમની વિરુદ્ધ છે પરંતુ કોઈ અડી નહિ શકે.'\n‘આખી દુનિયા મારી વિરુદ્ધ'\nવીડિયોમાં તે આગળ કહે છે, ‘આખી દુનિયા મારી વિરુદ્ધ છે, હું સત્ય અને હકીકત બતાવીને તમારા પ્રત્યે ઈમાનદારી બતાવીશ. હવે મને કોઈ અડી પણ નહિ શકે, તમને કહી રહ્યો છુ કે હું પરમ શિવા છુ.'\nકોર્ટ વિશે શું કહ્યુ?\nઆ બાબાએ વીડિયોમાં કોર્ટ વિશે પણ કહ્યુ છે. તે કહે છે, ‘કોઈ કોર્ટ મને સત્ય પ્રકાશમાં લાવવા મમાટે દોષી ન ગણાવી શકે. હું પરમ શિવા છુ.' તમને જણાવી દઈએ કે ભારત સરકારે નિત્યાનંદનો પાસપોર્ટ રદ કરી દીધો છે. આ અંગેની માહિતી વિદેશ મંત્રાલયે આપી છે.\nઆ પણ વાંચોઃ ઉન્નાવ રેપ પીડિતાના મોત પર સ્વાતિ માલીવાલઃ એક મહિનાની અંદર આરોપીઓને ફાંસી આપો\nનવો દેશ બનાવવાનુ એલાન\nતમને જણાવી દઈએ કે ઘણા મીડિયા રિપોર્ટ્સમાં એ કહેવામાં આવી રહ્યુ છે કે નિત્યાનંદે દક્ષિણ અમેરિકી દેશ ઈક્વાડોરમાં એક દ્વીપ ખરીદીને નવો દેશ બનાવવાનુ એલાન કર્યુ છે. તેણે આ દેશનુ નામ કૈલાસા રાખ્યુ છે. વિદેશ મંત્રાલયના પ્રવકતાનુ કહેવુ છે કે મંત્રાલયે વિદશોમાં સ્થિત બધા મિશનો અને પોસ્ટોને નિત્યાનંદ વિશે સતર્ક કરી દીધા છે.\nદુષ્કર્મનો કેસ નોંધાયો\nઆ સાથે જ ઈક્વાડોરના રાજદૂતે એ બધા સમાચારોને ફગાવી દીધા છે જેમાં નિત્યાનંદને ઈક્વાડોર દ્વારા શરણ આપવાની વાત કહેવામાં આવી છે. નિત્યાનંદ સામે કર્ણાટકમાં દુષ્કર્મનો કેસ નોંધાયો હતો જે બાદ તે દેશ છોડીને ભાગી ગયો. રેપની ઘટના બેંગલુરુ પાસેના એક આશ્રમની છે. હવે આ ઘટનાનો વીડિયો ઘણો વાયરલ થઈ રહ્યો છે.\n— Divesh Singh (@YippeekiYay_DH) 22 November 2019\nMore સ્વામી નિત્યાનંદ News\nસેક્સ સ્કેન્ડલમાં ફસાયેલા નિત્યાનંદ બન્યા મહામંડલેશ્વર\nબિગ હાઉસમાં આવવા આતુર છે વિવાદાસ્પદ સ્વામી નિત્યાનંદ?\nswami nithyananda સ્વામી નિત્યાનંદ\nswami nithyananda said no one can touch me and i am shiva in viral video.


આજે એક્સાઇઝ ડ્યુટી છૂટ પૂરી થતા 1 જાન્યુઆરીથી મોંઘી બનશે આ વસ્તુઓ | Cars, durables to be costlier from 1 January 2015 as govt ends excise sop today - Gujarati Oneindia\n36 min ago સલમાને NO એન્ટ્રીના સિક્વલ માટે ઇનકાર કર્યો, કારણ અનિલ કપૂર!\n46 min ago રિતિકે War માટે2મહિના ખતરનાક તૈયારી કરી, કંઈક આવું કહ્યું\n57 min ago દિલ્હી: અક્ષરધામ મંદિર પાસે પોલીસની કમાન્ડો ટીમ પર ફાયરિંગ\nઆજે એક્સાઇઝ ડ્યુટી છૂટ પૂરી થતા 1 જાન્યુઆરીથી મોંઘી બનશે આ વસ્તુઓ\n| Published: Wednesday, December 31, 2014, 10:46 [IST]\nનવી દિલ્હી, 31 ડિસેમ્બર : મધ્યમ વર્ગના લોકો માટે નવું વર્ષ આર્થિક સંકટ લઇને આવે તેવી શક્યતા છે. કારણ કે નવા વર્ષમાં અનેક વસ્તુઓ મોંઘી થવાની સંભાવના છે.\nઑટો, કેપિટલ ગુડ્સ અને કંઝ્યુમર ગુડ્સ કંપનીઓ માટે 2015ની શરૂઆત સારી નહીં રહે એવા સંકેત સરકાર તરફથી મળી રહ્યા છે. બજેટમાં આ ક્ષેત્રમાં આપવામાં આવેલી એક્સાઇઝ ડ્યુટીની છૂટનો આજે અંતિમ દિવસ છે અને સરકાર આ છૂટ લંબાવશે નહીં એવું સૂત્રો તરફથી જાણવા મળ્યું છે. જો સરકાર દ્વારા છૂટ વધારવામાં નહીં આવે તો નાની કાર, સ્કૂટર, બાઇક પર એક્સાઇઝ ડ્યુટી 8 ટકાથી વધી 12 ટકા થઈ જશે.\nએસયૂવી પર આ ડ્યુટી 24 ટકાથી વધી 30 ટકા થઈ જશે. મોટી લક્ઝુરિયસ કાર પર 24 ટકાના સ્થાને 27 ટકા એક્સાઇઝ ડ્યુટી વસૂલવામાં આવશે. કંઝ્યુમર ડ્યુરેબલ્સ અને કેપિટલ ગુડ્સ પર પણ પહેલી જાન્યુઆરીથી 10 ટકાના સ્થાને 12 ટકાની ડ્યુટી વસૂલવામાં આવશે. જાણકારોના મતે આ ખબરથી ઑટો અને કેપિટલ ગુડ્સ કંપનીઓના શેર્સમાં આજે ઘટાડો નોંધાય તેવી શક્યતા છે. સાથે જ ઇન્ડસ્ટ્રી સાથે સંકળાયેલા લોકોનું માનવું છે કે આ નિર્ણયથી ગ્રાહકો પર ભારણ વધશે.\nમની કન્ટ્રોલના રિપોર્ટમાં માર્કેટ એક્સપર્ટ અજય બગ્ગાનું કહેવું છે કે સરકારની પાસે વધારે રાજસ્વ આવી નહોતું રહ્યું જેના કારણે આ ડ્યૂટી છૂટ ના વધારનો નિર્ણય લીધો છે. જોકે એનાથી કંપનીઓ અને ગ્રાહકોની ઉપર ઘણો બોજ વધશે. અગર અર્થવ્યવસ્થાને ગ્રોથ આપવી છે તો ઑટો સેક્ટરને ઝડપ આપવી જરૂરી છે અને આ પગલાથી ગ્રોથ પર સવાલ ઉભા થશે.\nવીડિયોકોન ઈન્ડસ્ટ્રીઝના સીએમડી વેણુગોપાલ ધૂતનું કહેવું છે કે ઑટો સેક્ટર માટે એક્સાઈઝ ડ્યૂટી છૂટ તો ચાલુ રહેવાનો અનુમાન નથી પરંતુ કન્ઝ્યૂમર ડ્યૂરેબલ્સ કંપનીઓ માટે કદાચ છૂટ ચાલુ રહી શકે છે. કન્ઝ્યમૂર ડ્યૂરેબલ્સ કંપનીઓએ સરકારથી કહ્યું છે કે જીએસટી આવ્યા બાદ તો એમની ડ્યૂટીમાં બદવાલ તો થશે જ. જો આમ થાય છે તો કન્ઝ્યૂમર ડ્યૂરેબલ્સ ઉત્પાદકોના ભાવ પણ વધશે.\nexcise sop cars durables government એક્સાઇઝ એસઓપી કાર્સ ડ્યુરેબલ્સ સરકાર\nCars, durables to be costlier from 1 January 2015 as govt ends excise sop today.\nStory first published: Wednesday, December 31, 2014, 10:46 [IST]


ડ્રેસિંગ મેં સૂટ હૈ મર્દોવાલી બાત : અર્જુન કપૂર - lifestyle\nડ્રેસિંગ મેં સૂટ હૈ મર્દોવાલી બાત : અર્જુન કપૂર\nPublished: 27th November, 2014 05:58 IST\nડિસેમ્બરના પહેલા વીકમાં રિલીઝ થઈ રહેલી તેવરના પ્રમોશન માટે અજુર્ન કપૂર મિડ-ડેની ઑફિસમાં આવ્યો ત્યારે તેણે કરી ટાપટીપની કેટલીક વાતો\nસ્ટાઇલ માટે બહુ સજાગ નહીં એવા અજુર્ન કપૂરનો લુક ઘણો સ્ટાઇલિશ છે. ડ્રેસિંગમાં જોકે તે કમ્ફર્ટને અને વેધરને વધુ મહત્વ આપે છે.\nટ્રૅક પૅન્ટ, વી નેક ટી-શર્ટ અને ચંપલ પહેરવામાં અજુર્નને બહુ કમ્ફર્ટ લાગે છે એથી આ ડ્રેસિંગ એનું મોસ્ટ ફેવરિટ છે. તેથી જ તે કહે છે, ‘કોઈ ઓકેઝન ન હોય તો હું મોટા ભાગે ટ્રૅક પૅન્ટ અને ચંપલ જ પહેરવાનું પસંદ કરું છું.’\nઅજુર્નને કૅઝ્યુઅલ વેઅર બહુ ગમે છે, પણ કોઈ પ્રસંગ અટેન્ડ કરવાનો હોય તો પ્રસંગને અનુરૂપ સૂટ પહેરવો સૌથી વધુ ગમે છે. આ માટેનું કારણ આપતાં તે કહે છે, ‘સૂટ પહેરવાથી લુક ઘણો બદલાઈ જાય છે. સૂટ પહેરવાથી વ્યક્તિત્વ બદલાઈ જાય, દમદાર લાગે. સૂટ એવો ડ્રેસ છે જે પહેરો તો લુક અને ફીલ બેયમાં મર્દોંવાલી બાત લાગે. સૂટનો આ મર્દાના લુક મને બહુ ગમે છે.’\nએથી જ કૅઝ્યુઅલ વેઅર ન પહેરવાનું હોય ત્યારે અજુર્ન જુદી-જુદી જાતના સૂટ પહેરે છે. તે કહે છે, ‘સૂટનું બહુ મોટું કલેક્શન મારી પાસે છે. પ્રસંગને અનુરૂપ જુદી-જુદી જાતના સૂટ્સ મારી પાસે છે.’\nઆ ઉપરાંત ટ્રાવેલિંગમાં તે લેધર જૅક્ટ્સ પહેરવાનું પ્રિફર કરે છે.\nઑબ્સેશન સનગ્લાસિસનું અજુર્નને સનગ્લાસિસનું બહુ ઘેલું છે. બહુ મોટું કલેક્શન તેની પાસે છે એની વાત કરતાં તે કહે છે, ‘ઇટ્સ માય ઑબ્સેશન. હું જ્યાં પણ જાઉં ત્યાંથી બેથી ત્રણ જોડી સનગ્લાસિસ ઉપાડી લાવું છું. જરૂરિયાત આમાં ક્યાંય નથી, પણ સનગ્લાસિસ જોઈ હું મારી જાતને ખરીદતાં રોકી નથી શકતો. સનગ્લાસિસ જોઈ હું કન્ટ્રોલ કરી જ ન શકું.’\nઅજુર્ન જ્યુ પણ જાય ત્યાંથી ઢગલાબંધ પરફ્યુમ પણ ખરીદી લે છે. તે કહે છે, ‘હું જ્યાં પણ જાઉં ત્યાંથી પરફ્યુમ્સની એકસાથે સાત-આઠ બૉટલ્સ ખરીદી લઉં છું. મારા વૉર્ડરોબમાં આજે પણ ૮૮ જેટલાં પરફ્યુમ્સ પડ્યાં છે. મને એનો ગાંડો શોખ છે.’\nઅતરંગી ડ્રેસિંગ અજુર્નને નથી ગમતું, પણ ફિલ્મ ‘તેવર’માં તેણે અતરંગી ડ્રેસિંગ કયુંર્ છે - ટ્રૅક પૅન્ટ સાથે કુર્તો! જોકે આવું ડ્રેસિંગ ફિલ્મની સ્ટોરીની માગ છે એવું જણાવતાં અજુર્નનું કહેવું છે કે ‘ડ્રેસિંગ થોડું વિચિત્ર ભલે લાગે. ટ્રૅક પૅન્ટ પર બધા ટી-શર્ટ જ પહેરે. ટ્રૅક પૅન્ટ સાથે કુર્તો પહેરતાં તમે કોઈને જોયો નહીં હોય, પણ આ ફિલ્મમાં મારું આવું ડ્રેસિંગ છે. જોકે ટ્રૅક પૅન્ટ તો મારું ફેવરિટ છે, કારણ કે એ કમ્ફર્ટેબલ છે.’\nઆ ફિલ્મનું શૂટિંગ બહારના લોકેશનમાં વધુ થયું હતું જ્યાં તેણે ૩૫થી ૪૫ ડિગ્રી ગરમીનો સામનો કરવો પડ્યો હતો. ત્યારે આ ડ્રેસિંગ તેને વધુ અનુકૂળ લાગ્યું હતું.\nઅજુર્ન પર્ફેક્ટ હેરકટ પ્રિફર કરે છે અને મેઇન્ટેન પણ કરે છે. અજુર્ન પોતાના ઓવરઑલ લુક માટે સજાગ જરૂર છે, પણ વધુપડતું ધ્યાન ન રાખવા છતાં તેની પર્સનાલિટી જ તેનો લુક શ્રેષ્ઠ બનાવવા માટે કાફી બની રહે છે.\n18th October, 2020 19:25 IST


social media The biggest enemy of relationships\nસોશિયલ મીડિયા સંબંધોનો સૌથી મોટો દુશ્મન\nOctober 13, 2021 | 7:40 pm IST\nમાણસ માણસ વચ્ચેનું અંતર સતત વધતું જાય છે. મોબાઇલ જ્યારથી આવ્યો છે ત્યારથી સાંનિધ્ય અને સંવેદનાને ગ્રહણ લાગ્યું છે. મોબાઇલ અને સોશિયલ મીડિયાના કારણે સંબંધો પાતળા પડી રહ્યા છે. દાંપત્યજીવનનો સૌથી મોટો દુશ્મન જો કોઇ હોય તો એ સોશિયલ મીડિયા છે. સોશિયલ મીડિયાની લતના કારણે ડિવોર્સ થઇ રહ્યા છે. કોની સાથે ચેટ કરતી હશે કે કરતો હશે એ વિચાર પતિ-પત્ની વચ્ચે શંકાનાં બીજ રોપે છે. ખાનગીમાં ફેન ચેક પણ થાય છે અને હેક પણ થાય છે!\nપોષતું તે મારતું, એ ક્રમ દિસે છે કુદરતી. કવિ કલાપીની આ રચના ઘણા સંદર્ભોમાં વાપરી શકાય એમ છે. થોડુંક લાંબું વિચારો તો એવું કહી શકાય કે, મોબાઇલનું પણ કંઈક આવું જ છે. સમજી વિચારીને વાપરો તો મોબાઇલ ખૂબ કામની ચીજ છે, પણ બુદ્ધિને અભેરાઈ પર ચડાવીને આડેધડ મચ્યા રહો તો એ પતન નોતરવા માટે પણ પૂરતું છે. ગયા અઠવાડિયે વોટ્સએપ, ફેસબુક અને ઇન્સ્ટાગ્રામ છ-સાત કલાક બંધ રહ્યા એમાં હોહા થઇ ગઇ! થોડીક વાર તો ઘણાને લાગ્યું કે, જાણે સર્વસ્વ લૂંટાઈ ગયું. મજા તો એ ફરીથી ચાલુ થયું એ પછી આવી. જે મિમ્સ વહેતા થયા એ મજેદાર હતા. કેટલાંક સટિક પણ હતા. એક કંઇક એવું હતું કે, સોશિયલ મીડિયા બંધ રહેતા પત્નીએ ઘણા લાંબા સમય બાદ પતિ સાથે શાંતિથી વાત કરી અને તેઓ સારા સ્વભાવના હોવાનો દાવો કર્યો હતો! આ તો થઈ મજાકની વાત, રિયલ લાઇફમાં પણ સોશિયલ મીડિયાના કારણે પતિ-પત્ની ઓછી વાતો કરતાં હોવાનું બહાર આવી રહ્યું છે. પતિ-પત્ની સાથે બેઠાં હોય ત્યારે બંને પોતપોતાના મોબાઇલ સાથે મંડેલાં હોય છે. ક્યારેક કંઇક ઇન્ટરેસ્ટિંગ લાગે તો એકબીજાને બતાવે છે, બાકી તો બંને પોતપોતાની મસ્તીમાં જ હોય છે.\nમોબાઇલ અને સોશિયલ મીડિયાના કારણે આપણા દેશ સહિત દુનિયામાં ડિવોર્સના કેસ વધી રહ્યા છે. અમેરિકાની ફેમિલી લો પ્રેક્ટિશનર મેકેન્લી ઇરવીન મોબાઇલના કારણે થતા ડિવોર્સને ‘ડિજિટલ ડિવોર્સ’ કહે છે. યુનિવર્સિટી ઓફ હોસ્ટનના ડો. હેલન લી લિન કહે છે કે, અમેરિકામાં છેલ્લાં દસ વર્ષમાં ડિવોર્સના કેસીસમાં 13 ટકાનો વધારો થયો છે. તેમાંથી અડધોઅડધ કેસોમાં ડિવોર્સનું કારણ મોબાઇલ અને સોશિયલ મીડિયા છે. આપણે ત્યાં આવા અભ્યાસો ઓછા થાય છે. આપણે ત્યાં લોકો પડયું પાનું નિભાવી પણ લે છે અને જિંદગી જેમ જિવાય એમ જીવી લે છે. આપણે ત્યાં ડિવોર્સ ભલે ન થાય, પણ મોબાઇલના કારણે ઘરોમાં માથાકૂટો તો થાય જ છે. અમેરિકામાં હવે તમારી લવ અને મેરેજ લાઇફને મોબાઇલથી કેવી રીતે બચાવવી એનાં લેશન અપાવવાં લાગ્યાં છે. આપણને બધાને પણ એ કામ લાગે એવાં છે. રિલેશનશિપ એક્સપર્ટ્સ કહે છે કે, એક તો લોકો પાસે સંબંધો માટે હવે બહુ ઓછો સમય બચે છે. જેટલો સમય હોય છે એટલો પણ તેને વાપરતા આવડતો નથી. લોકો હાથે કરીને પોતાના રિલેશન્સને દાવ પર લગાડે છે. એક સાવ સીધોસાદો સવાલ એ છે કે, તમારા માટે તમારો મોબાઇલ તમારી પત્ની, પતિ કે સ્વજનથી વધુ મહત્ત્વનો છે? એનો જવાબ દરેકે પોતાની પાસેથી જ મેળવવાનો છે.\nમોબાઇલ કેવી રીતે દાંપત્યજીવન બરબાદ કરે છે એના વિશે તો હવે લગભગ બધાને ખબર છે. આપણે એમાં બહુ પડવું નથી. એના કરતાં એનાથી બચવું કઈ રીતે એની થોડીક વાતો કરીએ. થોડીક ટિપ્સ છે, થઇ શકે તો ટ્રાય કરજો. સૌથી પહેલી વાત તો એ કે, ઘરે જાવ ત્યારે ડેટા ઓફ્ કરી દો. ઘરના લોકોને જ સમય આપો. આવું કહીએ ત્યારે સૌથી પહેલી દલીલ એ થાય કે, ઘરે જ ટાઇમ મળે છે, કામ પર હોઇએ ત્યારે સોશિયલ મીડિયાનો ઉપયોગ થોડો થાય છે? વેલ, એનો બીજો ઉકેલ એ છે કે, એક ચોક્કસ સમય નક્કી કરો કે, અડધો કલાક કે એક કલાકથી વધારે સમય નહીં વેડફું. એક યુવાન તો એલાર્મ મૂકીને મોબાઇલ જોવાનું શરૂ કરતો. ટાઇમ પૂરો થાય એટલે મોબાઇલ મૂકી દેવાનો. ઘણા લોકો પોતાનાં કામ કે ધંધાની દુહાઈ દઇને એવું કહેતા હોય છે કે, મારે તો મોબાઇલ જોયા વગર ચાલે જ નહીં. મોટાભાગે તો એવું હોતું નથી, પણ માનો કે એવું હોય તો પણ જરૂર હોય એટલું જ જુઓ. તમે મોબાઇલ વાપરવાનું બંધ કે ઓછું કરશો એટલે લોકો આપોઆપ સમજી જશે કે, એ અવેલેબલ નહીં હોય. મોટા ભાગે તો આપણે જ બીજા લોકોને આપણી પર્સનલ સ્પેસમાં આવવાની છૂટ આપતા હોઇએ છીએ. કોઇ પણ વ્યક્તિ ગમે ત્યારે વીડિયો કોલ કરી લે એવું થોડું ચાલે? આપણે ત્યાં હવે એક નવો ટ્રેન્ડ એ જોવા મળે છે કે, કોઇ યુવતી રસોઈ બનાવતી હોય ત્યારે કિચનમાં વીડિયો કોલ જોડી ફોનને સામે ગોઠવીને રસોઈ કરવાની સાથે વાતો કરતી રહે છે. આવું કરનાર વ્યક્તિ બીજાનો સમય તો બગાડે છે અને પોતાનું કામ પણ એન્જોય કરી શકતી નથી. બહેતર એ છે કે, એવા સમયે તમે તમારું કોઇ ગમતું સંગીત સાંભળો અને પોતાની સાથે રહેવાનો પ્રયાસ કરો.\nલગ્નજીવનને સ્વસ્થ રાખવા માટે જે સૌથી મોટો ઉપાય કહેવામાં આવે છે એ એવો છે કે, બેડરૂમમાં મોબાઇલને લઇ જ ન જવો. આપણે તો મોડે સુધી મોબાઇલ મચડતા રહીએ છીએ. કપલ્સ હવે ફિઝિકલ રિલેશન પછી પણ સૂતાં પહેલાં મોબાઇલ ચેક કરી લે છે. એક ટાઇમ નક્કી કરી લો કે આ સમયે ડેટા બંધ કરી દઇશ. તમારા નજીકના લોકોને પણ પ્રેમથી કહી દેવાનું કે, આ સમય પછી હું મેસેજ જોતો કે જોતી નથી. ફેન પર વાત કરવાની હોય તો પણ કામપૂરતી જ વાત કરો. આપણે ત્યાં લોકો ફોન પર અડધો કલાક – કલાક ગપ્પાં હાંકતા હોય છે. ઘણા લોકો વાત શરૂ કરતાં પહેલાં જ કાનમાં ઇયર પ્લગ ખોસી દે છે, બાકી તો ફોન કાને રાખીને હાથ દુઃખવા ન માંડે?\nએક બીજી વાત. તમે જ્યારે તમારા પાર્ટનર સાથે વાત કરો ત્યારે હાથમાં ફોન ન રાખો. તેની આંખમાં આંખ પરોવીને અને બને તો તેનો હાથ હાથમાં લઇને વાત કરો. તમને એની વાતમાં રસ છે, તમે એને ધ્યાનથી સાંભળો છો એવું નાટક નથી કરવાનું, પણ ખરેખર ધ્યાનથી એની વાત સાંભળવાની છે. નાટક પકડાઈ જતું હોય છે. સુખી અને સ્વસ્થ લવલાઇફ માટે એકબીજાને એવો અહેસાસ હોય એ જરૂરી છે કે, મારી લાઇફમાં તારાથી વધુ ઇમ્પોર્ટન્ટ બીજું કશું જ નથી. માનો કે ખરેખર કંઇક ઇમ્પોર્ટન્ટ હોય અને ફોન પર મેસેજ કે બીજું કંઈ કામ કરવાનું હોય તો એ વિશે તમારા પાર્ટનર સાથે ખુલ્લાદિલે સાવ સાચી વાત કરો કે તમે શું કરી રહ્યા છો? પતિ કે પત્ની ચૂપચાપ કંઇક કરતાં હોય છે ત્યારે એવી શંકા ગયા વગર નથી રહેતી કે કોની સાથે ચેટ કરતો હશે કે કરતી હશે? શંકાનો કીડો એક વખત સળવળે પછી એ શાંત થતો નથી અને છેલ્લે એકબીજાના ફોન ચેક કરવા સુધી જાય છે. કપલ એકબીજાનો ફોન ચેક જ નથી કરતાં, હવે તો હેક કરતાં પણ થઇ ગયાં છે.\nઆજનાં કપલમાં હવે સૌથી વધુ ઝઘડા મોટા ભાગે મોબાઇલ વિશે થવા લાગ્યા છે. હવે તું આ મોબાઇલને મૂકીશ? તને શું મળી જાય છે તારો સમય અને મગજ બગાડીને? તને અમારા કોઇમાં રસ જ ક્યાં છે? મોબાઇલથી દૂર રહેવાની વાતો બંનેને લાગુ પડે છે. ક્યાંક પત્ની મોબાઇલ સાથે ચોંટેલી રહે છે તો ક્યાંક પતિ ફોન છોડતો નથી. સાઇકિયાટ્રિસ્ટ એવું પણ કહે છે કે, તમે જેવું કરશો એવી જ આદતો તમારાં સંતાનોને પડશે. તમે જો એવું ઇચ્છતાં હોવ કે તમારાં સંતાનો ફોનથી દૂર રહે તો પહેલાં તમે એવું કરો. આપણે બધાએ હવે ડિજિટલ ડિસિપ્લિન શીખવી પડશે. આપણા સંબંધોની ગાડી આડે પાટે ચડી જાય એ પહેલાં જાગી જવું એ જ સમજદારી છે.\nહા, એવું છે!\nએક રસપ્રદ અભ્યાસમાં એવું જણાવવામાં આવ્યું છે કે, જેનું મગજ કોઈ જાતના ઉદ્દેશ વગર વારેવારે અહીં તહીં ભટકતું રહે છે, એવા 85 ટકા લોકો પોતાની જિંદગીથી જ દુઃખી હોય છે, મજાની વાત એ છે કે એને પોતાને પોતાના દુઃખના કારણની પણ ખબર હોતી નથી!


પાલનપુર-આબુરોડ પર ગમખ્વાર અકસ્માત,3લોકોના મોત – Samacharwala\nપાલનપુર-આબુરોડ પર ગમખ્વાર અકસ્માત,3લોકોના મોત\nDecember 2, 2020 10:41 am December 2, 2020 10:41 am\nપાલનપુર આબુરોડ હાઇવે પર ફોર્ચ્યુનર કાર અને એસેન્ટ કાર વચ્ચે ગમખ્વાર અકસ્માત સર્જાયો હતો. આ અકસ્માતમાં ત્રણ યુવકોના મોત નિપજ્યાં છે.\nઅકસ્માતની મળતી માહિતી મુજબ ફોરચ્યુનર કાર આબુરોડ તરફથી આવી રહી હતી. તે દરમિયાન કાર ચાલકે સ્ટીયરીંગ પરનો કાબુ ગુમાવતા ફોર્ચ્યુનર કાર ડિવાઇડર કૂદીને સામેથી આવી રહેલી એસેન્ટ કાર અને બાઇક સાથે ધડાકાભેર અથડાતા આ અકસ્માત સર્જાયો હતો.\nઅકસ્માતમાં એસેન્ટ કારમાં સવાર ત્રણ યુવકોને ગંભીર ઈજાઓ થતા તેમનું ઘટના સ્થળે જ મોત નીપજ્યું હતું. આ બનાવને પગલે આસપાસના લોકો તેમજ પાલનપુર તાલુકા પોલીસ પણ ઘટનાસ્થળે દોડી આવી હતી. મૃતદેહને પોસ્ટમોર્ટમ અર્થે પાલનપુર સિવિલ હોસ્પિટલ ખાતે ખસેડી આગળની કાર્યવાહી હાથ ધરી છે.\nયુવકો પાલનપુરમાં અલગ અલગ ગેરેજમાં કામ કરતા હતાં. ત્યાંથી સાંજે પોતાના ઘરે કારમાં પરત ફરી રહ્યા હતાં. તે દરમિયાન અકસ્માત સર્જાયો હતો. એક સાથે ત્રણ યુવકોના મોતથી ચૌહાણ સમાજના લોકો તેમજ ગ્રામજનો પણ સિવિલ હોસ્પિટલ ખાતે દોડી આવતા ટોળેટોળા સર્જાયા હતાં. મજૂરી કામ કરી પરિવારનું ગુજરાન ચલાવતા કરજા ગામના ચૌહાણ પરિવારના ત્રણ યુવકોના એકસાથે મોત નીપજતાં ગામમાં માતમ છવાયો છે.


« ૐ અને યોગ દ્વારા સ્વાસ્થ્ય\nપ્રશ્ન પુંછું ! »\nDate : મે 15, 2015\njayshree (02:21:17) : nice artical enjoy reading all your post.\npareejat (03:56:46) : સુંદર\nchandravadan (04:52:53) : કુટુંબને કાજે , પાડોશી ધર્મે કે પછી જાન પહેચાનવાળા માટે તત્પરતા એ સંબંધ ગુલાબ માફક ફોરમ ફેલાવે. બાકી જીવન તો સહુ કોઈ જીવે છે. સંબંધના બંધ એવા હોય કે ‘સુનામી’ તેને ડગાવી ન શકે. વર્ષાની ઝડી ભિંજવી ન શકે ! બળબળતો તાપ તેનું રૂપ હરણ ન કરે! શિયાળાની હિમ વર્ષામાં તે ઠરી ન જાય !…Saras !\npravina Avinash (18:55:45) : જોવા જઈએતો તમારે અને મારે શું સંબંધ?. આ તો સુંદર પરિંણામ છે, ” મન માનસ અને


how to cure migraine by this5changes in your lifestyle | માઇગ્રેનથી છૂટકારો મેળવવો છે? તો તમે પણ કરો જીવનશૈલીમાં આ ફેરફાર - lifestyle\nPublished: 27th July, 2020 21:30 IST | Gujarati Mid-Day Online Correspondent | Mumbai Desk\nમાઇગ્રેન જેને કારણે માથાનાં કોઇક એક ભાગમાં અતિશય દુઃખાવો થાય. આની સાથે જ અકળામણ અને આંખ નબળી પડવાના પણ લક્ષણો જોવા મળે છે.\nમાઇગ્રેન(Migraine) જેને કારણે માથાનાં કોઇક એક ભાગમાં અતિશય દુઃખાવો થાય. આની સાથે જ અકળામણ અને આંખ નબળી પડવાના પણ લક્ષણો જોવા મળે છે. તાણ(Tension), ચિંતા(Stress) , થાક(Tiredness), અપૂરતી ઉંઘ, ફિઝિકલ ઓવરએગ્ઝર્શન(Physical overexertion), લો બ્લડ શુગર(Low Blood Sugar) જેના કારણોસર આ દુઃખાવો થાય છે. સામાન્ય રીતે માઇગ્રેન અમુક કલાક સુધી હેરાન કરે છે, જ્યારે ગંભીર સ્થિતિમાં ઘણાં દિવસો સુધી રહે છે. આજના સમયમાં આ એક સામાન્ય બીમારી બની ચૂકી છે, પણ સામાન્ય લોકોમાં આને લઈને આજે પણ સમજણનો અભાવ છે.\nડૉક્ટર પાસે જતા જનરલ કન્સલટેશનના 4.4 ટકા કેસ માથાનાં દુઃખાવાના હોય છે. એટલું જ નહીં 20 ટકા લોકોને જીવનમાં ક્યારેક ને ક્યારેક માઇગ્રેનની સમસ્યા નડતી હોય છે. જો કે, માઇગ્રેન માટે અનેક પ્રકારની દવાઓ ઉપલબ્ધ છે, તેમ છતાં તમે તમારી જીવનશૈલીમાં નાનાં નાનાં ફેરફાર કરીને પણ તમે માઇગ્રેનથી છુટકારો મેળવી શકો છો. તો જાણો જીવનશૈલીમાં એવા કયા ફેરફાર કરવાની માઇગ્રેનના દુઃખાવાથી મુક્તિ મળી શકે છે.\n1. શાંત વાતાવરણમાં રહેવું\nમાઇગ્રેનનું પહેલું લક્ષણ દેખાતાં જ તમારે તમારી નિયમિત જીવનશૈલીમાંથી જ આનો ઉપાય શોધવાનો રહેશે. પ્રકાશને કારણે માઇગ્રેન વધી શકે છે, એવામાં લાઇટ બંધ કરીને અંધારા ઓરડામાં આરામ કરવાથી ફાયદો થશે. માથા અને ડોકના ભાગમાં ઠંડું કે ગરમ શેક કરવાથી પણ દુઃખાવામાં રાહત મળી શકે છે.\n2. પૂરતી ઉંઘ લેવી\nતમારે નિયમિત રૂપે 7-8 કલાકની ઉંઘ લેવી જોઇએ. સૂવા અને ઉઠવાનો સમય ચોક્કસ રાખવાથી પણ માઇગ્રેનમાંથી મુક્તિ મેળવવામાં મદદ મળી શકે છે. સૂતા પહેલા પોતાને ગમતું સંગીત અને ગરમ પાણીથી નહાવાથી પણ માઇગ્રેનમાંથી રાહત મળી શકે છે.\n3. ખાવાપીવા પર નિયંત્રણ રાખવું\nજો શક્ય હોય તો જમવાનો સમય ચોક્કસ કરી લેવો, એટલે કે દરરોજ નક્કી કરેલા સમયે ભોજન કરી લેવું અને કોઇપણ સમયનું ભોજન ટાળવું નહીં. દારૂ, કૅફીન, ચૉકલેટ અને નશાયુક્ત આહાર(ફેટી ફૂડ)નું સેવન ન કરવું અથવા ઘટાડવું. આને બદલે લીલા પાંદડાવાળી શાકભાજી, ઓમેગા3ફેટી એસિડથી ભરપૂર આહાર, કૉમ્પલેક્સ કાર્બોહાઇડ્રેટયુક્ત આહાર, તાજાં શાક, અનાજનું સેવન કરવું.\n4. નિયમિત વ્યાયામ કરવો\nતાણ અને ચિંતા, માઇગ્રેનનું કારણ બની શકે છે. જ્યારે આપણે વ્યાયામ કરીએ છીએ ત્યારે શરીર કેમિકલ (એન્ડોર્ફિન્સ)નો નિકાસ કરે છે. જે તાણ, અને ચિંતાથી છૂટકારો અપાવે છે. વ્યાયામને કારણે ઉંઘ પણ સારી આવે છે. આ જ કારણ છે કે વ્યાયામને માઇગ્રેનથી છુટકારો મેળવવા માટે પ્રભાવી ઉપાય માનવામાં આવે છે. જો કે, વ્યાયામ શરૂ કરતાં પહેલા ડૉક્ટર અને ટ્રેનર સાથે વાત કરી લેવી કારણકે અમુક વ્યાયામને કારણે માઇગ્રેનનો દુઃખાવો વધી શકે છે.\n5. ઘણું બધું પાણી પીવું\nશરીરમાં પાણીની ઉણપને કારણે માથાનો દુઃખાવો શરૂ થઈ શકે છે. જુદાં જુદાં અધ્યયનોમાં જોવા મળ્યું છે કે ડિહાઇડ્રેટેડ લોકોને પાણી પીધાં પછી 30 મિનિટથી3કલાકની અંદર માથાનાં દુઃખાવામાંથી આરામ મળે છે. શરીરમાં પાણીની ઉણપને કારણે ચિડીયાપણું, એકાગ્રતામાં પણ ઘટાડો થાય છે અને આ કારણસર માઇગ્રેનનો દુઃખાવો હજી વધી શકે છે. ઉચિત માત્રામાં પાણી પીવું અને પાણીથી ભરપૂર ખાદ્ય પદાર્થોનું સેવન માઇગ્રેનમાં રાહત અપાવે છે.\nમાઇગ્રેન સાથે જીવવું ખૂબ જ મુશ્કેલ હોઇ શકે છે. જ્યારે, લાઇફસ્ટાઇલમાં અમુક નાના-નાના ફેરફાર કરવાથી માઇગ્રેનમાંથી ઝડપથી છૂટકારો મેળવી શકાય છે. જો તમે માઇગ્રેનને લઈને વધારે ચિંતિત છો તો તમારે તમારા પ્રિયજનોની મદદ લેવી જોઇએ અને શક્ય તેટલી વહેલી તકે ડૉક્ટરની મદદ લેવી જોઇએ.\n20th November, 2020 14:59 IST\n18th November, 2020 14:36 IST\nકોરોનાકાળમાં વધી આયુર્વેદનાં ઉત્પાદનોની માગ : મોદી\n13th November, 2020 16:33 IST


એવું ચમત્કારિક મંદિર જયા2હજાર વર્ષથી સળગી રહી છે અખંડ જ્યોત, આ ભગવાન લીલા છે કે કંઈ બીજું?\nHomeએવું ચમત્કારિક મંદિર જયા2હજાર વર્ષથી સળગી રહી છે અખંડ જ્યોત, આ ભગવાન લીલા છે કે કંઈ બીજું?\nધર્મ અને અધ્યાત્મ આપણી રગોમાં સમાયેલ છે. ભારતના જુદા જુદા ભાગોમાં આવા અસંખ્ય મંદિરો છે. જનો પોતાનો એક ઈતિહાસિક અને ધાર્મિક મહત્વ છે. તે જ સમયે આ મંદિરો સાથે કેટલાક રસપ્રદ પાસાઓ સંકળાયેલા છે. એવું જ એક મંદિર છે. જે મધ્યપ્રદેશના આગર-માલવા જિલ્લામાં સ્થિત છે. એવું માનવામાં આવે છે કે લગભગ બે હજાર વર્ષથી આ મંદિરમાં નિરંતર અંખડ જ્યોત બળે છે. વાવાઝોડું હોય કે તોફાન. આ જ્યોતની જ્વાળા પર કોઈ અસર થતી નથી.\nએવું એક હરસિદ્ધિ મંદિર ઉજ્જૈનમાં પણ છે. તે મંદિરના કારણે આગર-માલવામાં હરસિદ્ધિ મંદિરની સ્થાપના પણ થઈ. ઉજ્જૈન મહાકાલનું શહેર છે. જેનું પોતાનુંજ એક આગવું મહત્વ છે. ઉજ્જૈન વિશે એવી દંતકથા છે કે અહીં કોઈ મુખ્યમંત્રી રાત્રે રહેતો નથી. આની પાછળ ઘણા કારણો છે. અમે તેની ચર્ચા બીજા કોઈ દિવસે કરીશું. હવે વાત કરીએ આગર-માલવા માં સ્થિત આ હરસિદ્ધિ મંદિર ની. હરસિદ્ધિ મંદિર સાથે ઘણી માન્યતાઓ અને ઇતિહાસ જોડાયેલા છે. એવું કહેવામાં આવે છે કે આ મંદિર ઉજ્જૈનના રાજા વિક્રમાદિત્યના ભત્રીજા વિજયસિંહે બનાવ્યું હતું. જ્યારે વિજયસિંહ આ સ્થાનનો રાજા હતો ત્યારે તે માં હરસિદ્ધિનો પ્રખર ભક્ત હતો અને દરરોજ માં હરસિદ્ધિના દર્શન કરવા ઉજ્જૈનના હરિસિદ્ધિ મંદિરની મુલાકાત લેતો હતો.\nમધ્યપ્રદેશના પેગ-પેગ માં ઘણી ધાર્મિક માનતાઓ અને ચમત્કારો સમેત મંદિરો છે. ભારત દેશનું "હૃદય" મધ્યપ્રદેશમાં એવા ઘણા મંદિરો છે જે ચમત્કારોથી ભરેલા છે. જેની ઘણી માન્યતાઓ પણ છે. આજે અમે તમને મધ્યપ્રદેશના આગર માલવા જિલ્લાની બિજી નગરીમાં સ્થિત માં હરસિદ્ધિના ચમત્કારિક મંદિર વિશે જણાવવા જઈ રહ્યા છીએ.માં હરસિદ્ધિનું આ મંદિર મધ્યપ્રદેશના મુખ્ય ચમત્કારિક મંદિરોમાંનું એક છે. અહીં લગભગ 2000 વર્ષથી અખંડ જ્યોત સળગી રહી છે. અહીં વિરજિત હરસિદ્ધિ દિવસ દરમિયાન3સ્વરૂપોમાં દેખાય છે. જે કોઈ ચમત્કારથી ઓછું નથી.\nતમને જણાવી દઈએ કે આ મંદિર ઉજ્જૈનના રાજા વિક્રમાદિત્યના ભત્રીજા વિજયસિંહે બનાવ્યું હતું. અહીં નવરાત્રીમાં ભક્તોની ભીડ ઉમટી પડે છે અને માન્યતાઓનો તાત રહે છે. મધ્યપ્રદેશના આગર માલવા જિલ્લાથી આશરે 20 કિમી દૂર બિજી નગરીમાં સ્થિત માં હરસિદ્ધિ મંદિરનું ચમત્કારી હોવાનું એક અલૌકિક ઉદાહરણ એ છે કે અહીં વર્ષો જૂની સળગતી અંખડ જ્યોત. એવું કહેવામાં આવે છે કે અહીં 2000 વર્ષથી અખંડ જ્યોત સળગી રહી છે. જે પવન ફૂંકાય ત્યારે પણ બુઝાતી નથી. દર્શન માત્રથી જ અનેક રોગો અને મુશ્કેલીઓ દૂર થઈ જાય છે. માં હરસિદ્ધિના મંદિરની ખ્યાતિ રાજ્યભરમાં ફેલાયેલી છે. ઘણી મોટી રાજકીય હસ્તીઓ પણ અહીં દર્શન કરી ચુક્યા છે.\nમાં હરસિદ્ધિના મંદિર સાથે સંબંધિત અન્ય ઘણી માન્યતાઓ અને ઇતિહાસ પણ કહેવામાં આવે છે. એક દંતકથા છે કે મંદિર ઉજ્જૈનના રાજા વિક્રમાદિત્યના ભત્રીજા વિજયસિંહે બનાવ્યું હતું. જ્યારે વિજયસિંહ અહીં રાજા હતા ત્યારે તેઓ માતા હરસિદ્ધિના પ્રખર ભક્ત હતા અને દરરોજ માતા હરસિદ્ધિના દર્શન કરવા માટે ઉજ્જૈનના હરસિદ્ધિના મંદિરની મુલાકાત લેતા હતા. તેની આ ભક્તિ જોઈને માતા હરસિદ્ધિ રાજા વિજયસિંહના સ્વપ્નમાં દેખાયા અને કહ્યું “હું તારી ભક્તિથી પ્રસન્ન થઈ છું. તું બિજી નગરીમાં મારું મંદિર બનાવ અને તે મંદિરનો દરવાજો પૂર્વ દિશામાં રાખજે. " રાજા વિજયસિંહે એવું જ કર્યું અને એક મંદિરનું નિર્માણ કરાવ્યું. જે પછી માતા ફરી રાજાના સ્વપ્નમાં આવ્યા અને કહ્યું, "હું તારા બનાવેલા મંદિરમાં બિરાજમાન થઇ ગઈ છું." તે મંદિરનો દરવાજો પૂર્વમાં રાખ્યો હતો. હવે તે પશ્ચિમમાં થઇ ગયો છે. "\nરાજા જ્યારે સવારે ઉઠીને તે મંદિરમાં પહોંચે છે. તો તેઓએ જોયું કે મંદિરનો દરવાજો પશ્ચિમ દિશા તરફ થઈ ગયો છે. ત્યાર બાદ મંદિરમાં અનેક ચમત્કારો થયા. તે છે કે હાલમાં મા હરસિદ્ધિનું મંદિર પુરાતત્ત્વ વિભાગ હેઠળ છે. નવરાત્રીમાં મા હરસિદ્ધિના મંદિરે લાખો ભક્તો દર્શન કરવા માટે આવે છે. અહીં દરેક માનતા પૂર્ણ થાય છે. વ્રત કરનારા ભક્તો મંદિરમાં ગાયના છાણથી સ્વસ્તિક બનાવે છે. જ્યારે ભક્તોનું વ્રત પૂર્ણ થાય છે ત્યારે તેઓ મંદિરમાં આવે છે અને સીધા સ્વસ્તિક બનાવે છે. ચમત્કારિક મંદિરમાં બિરાજિત મા હરસિદ્ધિ દિવસ દરમિયાન ત્રણ સ્વરૂપોમાં જોવા મળે છે. અહીં પહોંચેલા ભક્તોના જણાવ્યા મુજબ માતા હરસિદ્ધિ સવારે બાળપણ, બપોરે તરુણાવસ્થા અને સાંજે વૃદ્ધાવસ્થા માં જેવા મળે છે. માતાના ત્રણેય સ્વરૂપો જોવા અહીં ભક્તોની ભીડ જોવા મળી રહી છે.


તમે જે રીતે તમારા માઉસને પકડો છો તે કાંડામાં દુખાવાનું કારણ બની શકે છે - આરોગ્ય\nતમે જે રીતે તમારા માઉસને પકડો છો તે કાંડામાં દુખાવાનું કારણ બની શકે છે\nઆરોગ્ય કાર્પલ ટનલ સિંડ્રોમ, થમ્બ ટેન્ડિનાઇટિસ અને વધુ ખરાબ પકડથી પરિણમી શકે છે.\nઆરઝેડ ક્રિએટીવ / સ્ટોકસી\nમોટાભાગના લોકોમાં માઉસ પકડની ત્રણ શૈલીઓમાંથી એક હોય છે, અને તે શું છે તે જાણતા નથી. જો આ દિવસોમાં આપણાંમાંથી ઘણા લોકો લેઝર માટે ફોન અને ટેબ્લેટ્સ પર સ્વિપ કરી રહ્યાં છે, તો પણ કામ વારંવાર અમને નવથી પાંચ સુધીના વાસ્તવિક કમ્પ્યુટરનો ઉપયોગ કરવાની ફરજ પાડે છે. પછી ભલે તે પી.સી. અથવા લેપટોપના ટ્રેક પેડથી મુક્ત થયેલા કચરાનાં માઉસવાળા ડેસ્કટ .પને કારણે હોય, પરંતુ આપણામાંના કેટલાકને આશ્ચર્ય થાય છે કે દિવસના અંતે અમારી કાંડાને કેમ ઇજા થાય છે. તે કમ્પ્યુટરનો ઉપયોગ કરવાની સ્વીકૃત શાણપણ છે - તમે ઘણાં કલાકો પછી જ નુકસાન પહોંચાડ્યું છે, અને દરેક જણ કમ્પ્યુટર પર ખૂબ વધારે છે. પરંતુ જો તમે તેને શોધી કા ,ો છો, અને જો તમે તેનો મેળ ખાવા માટે યોગ્ય માઉસ ખરીદો છો, તો તમે કાયમ માટે કાર્પલ ટનલ સિંડ્રોમને વિદાય આપી શકો છો.\nકાર્પલ ટનલ સિન્ડ્રોમ એ દરેકના પરિચિત છે: જ્યારે તમારા આંતરિક કાંડા પર દબાણ એ મધ્ય નર્વને સુગંધિત કરે છે, ત્યારે તે થાય છે, જે નિષ્ક્રિયતા આવે છે , કળતર, પીડા અને નબળાઇ. (ઉપરાંત), સ્લૂચિંગમાં ખર્ચવામાં વધતો સમય ખભાના કમરપટા અથવા કરોડરજ્જુના સ્નાયુઓની તાણ તરફ દોરી શકે છે, ડ્યુક હેલ્થના હાથ અને ઉપલા-હાથપગના સર્જન એરિકા ટેલર કહે છે. સમય જતાં, તેણી કહે છે, આ સ્નાયુઓની અગવડતા તરફ દોરી જાય છે - જેને લોકપ્રિય રીતે ઓળખવામાં આવે છે માઉસ ખભા આ ઉપરાંત હાથ અને કોણી પર તાણ. બરકલેની યુનિવર્સિટી ઓફ કેલિફોર્નિયાના બાયોઇનેજિનિયરિંગ અને દવાના અધ્યાપક ડેવિડ રેમ્પેલે જણાવ્યું છે કે, વધુ પડતો ઉપયોગ, ખરાબ મુદ્રામાં અને તમારા હાથને નબળી રીતે ફીટ કરનાર માઉસ પણ અંગૂઠાના ટેન્ડિનાઇટિસનું કારણ બની શકે છે.\nકમ્પ્યુટર પેરિફેરલ ઉત્પાદકો - પરંતુ તબીબી વ્યાવસાયિકો નથી - સ્થાયી થયા છે ત્રણ માઉસ પકડ શૈલીઓ : પામ ગ્રિપ, ક્લો પકડ અને ટીપ પકડ. પેરિફેરલ ઉત્પાદક, રેઝર માટે સહયોગી પ્રોડક્ટ માર્કેટિંગ ડિરેક્ટર હિલ્મર હેન કહે છે કે, રમનારાઓ હંમેશાં આ ત્રણ અલગ અલગ પકડ શૈલીની વિવિધતામાં ઉંદરને પકડતા રહે છે. જોકે મોટાભાગના એર્ગોનોમિક્સ ઉંદરોનું વેચાણ રમનારાઓ માટે કરવામાં આવે છે, તેમ છતાં, તમારે ગેમિંગ માઉસનો ઉપયોગ કરીને ફાયદા મેળવવા માટે એક હોવું જોઈએ નહીં. તે ફક્ત એટલું જ છે કે બજાર જ્યાં પૈસા હોય ત્યાં જાય છે, અને સારા માઉસ પર ખર્ચ કરવા માટે રમનારાઓ સૌથી વધુ તૈયાર હોય છે. લો-એન્ડ ગેમિંગ માઉસ માટે $ 40 નું સ્પ્રિંગિંગ, એક માર્ગમાં આવવા માટે ઉન્મત્ત બટનો વિનાનો એક, તમારા ઉપલા ભાગને સ્પ્રેડશીટ્સ, ઇ-મેઇલ અને ઇન્ટરનેટના ઉપયોગથી બચાવી શકે છે, એકવાર તમે તમારી પકડની શૈલી શોધી લો.\nવી.આઈ.એસ. થી વધુ:\nતમે કોને પૂછો તેના આધારે, ક્લો પકડ અથવા પામ ગ્રિપ મોટાભાગની માઉસ ગ્રિપ શૈલીઓ બનાવે છે. (એક ઉત્પાદક, એપિકગિયર, દાવાઓ તે તેની apપોઝની પકડ છે, જ્યારે બીજા મેં — રેઝર interview ની ખાતરી આપી છે કે તે & quot; ની પંજા પકડ છે.) જ્યારે તમે માઉસની હથેળીની શૈલી પકડો છો, ત્યારે તમે તેના પર ડૂચશો; મોટાભાગની હથેળી & apos; ની આંગળીઓ & apos; સપાટીઓ માઉસ સાથે સંપર્કમાં છે. તે માઉસ પર હાથના મોટા ભાગના વજનની આરામદાયક સ્થિતિ છે, પરંતુ તેના કારણે હલનચલન ધીમું છે. હેમ કહે છે કે, પામની પકડ માટે બાંધવામાં આવેલા માઉસ મોટા, પહોળા, પીઠ પર એક અલગ કૂદકો ધરાવે છે, અને ખાસ કરીને તમારી પાસે આખી રિંગ આંગળીને આરામ કરવા માટે એક સ્થળ પણ હોય છે, હેન કહે છે.\nક્લો પકડ વધુ કમાનો કરે છે. ફક્ત આંગળીના વે andે અને હથેળીનો એક નાનો ભાગ માઉસનો સંપર્ક કરે છે. માઉસની આજુબાજુ ફ્લિક કરવા માટે હાથનું વજન ઓછું ખસેડવું, પંજાની પકડને કર્સરના ઉદ્દેશ્યને ઝડપથી બદલવાની ચપળતા આપે છે, જે ટ્વિચી વિડીયો ગેમ્સ માટે સારી રીતે કાર્ય કરે છે પરંતુ suitફિસના કાર્યને અનુકૂળ છે. હાહને કહ્યું છે કે માઉસની પાછળના ભાગનો કળણ ઓછો ઉચ્ચારવામાં આવે છે, અને માઉસ પામ પકડ માટે બાંધવામાં આવેલા કરતા એકંદર નાના છે.\nટિપ પકડ માટે, બધા ત્વચા સંપર્ક આંગળીના વે byે છે. હથેળીનો કોઈપણ ભાગ માઉસને સ્પર્શતો નથી, અને કાંડાને હવામાં અસમર્થિત છોડી દે છે. તે પંજાની પકડ કરતા પણ ઝડપી અને વધુ ચપળ છે, પરંતુ તે વધુ કંટાળાજનક અને અણઘડ છે. ગ્રાફિક્સ ડિઝાઇન જેવા માઉસ પોઇન્ટરથી સ્ક્રીન પર નાના ગોઠવણો કરવું મુશ્કેલ છે, કારણ કે ટીપ ગ્રિપ માઉસને ખૂબ જ ઓછા પ્રયત્નોથી ઝડપથી ખસેડે છે. હેન કહે છે કે આ ઉંદર નાના છે, અને તેની ચપળતા ઓછી છે.\n(દુખાવો એ છે કે) મોટાભાગે ઉંદરનો ઉપયોગ કરવાનું પરિણામ છે જે ખૂબ જ લાંબા સમય સુધી તમારા હાથના કદ અને તાકાત માટે ખૂબ જ વિશાળ હોય છે, ખૂબ નાના હોય છે અથવા, હેન કહે છે કે એક બેડોળ પકડ અથવા બટનો જે દબાવવા માટે ખૂબ દબાણ લે છે પણ ફાળો. તે યાદ રાખવું યોગ્ય છે કે પેરિફેરલ્સની કંપનીને હાર્ડવેર મુખ્ય સમસ્યા હોવાનું કહેવામાં રસ છે, પરંતુ રેમ્પેલ પણ માઉસ પર જ દોષો મૂકે છે. તે કહે છે, સપ્રમાણ ઉંદર ઇજાઓ પહોંચાડે છે, અને તમારે તે બટનો સાથે અસમપ્રમાણતાવાળા દેખાવા જોઈએ જે દબાવવા માટે પ્રમાણમાં સરળ છે.\nપીડા અને અસ્વસ્થતા માટે સીબીડીનો ઉપયોગ કરવા વિશે તમારે જે જાણવાની જરૂર છે તે બધું\nમાર્કહામ હીડ 06.14.18\nપહેલું પગલું એ તમારા પકડનો પ્રકાર કા outવો અને તેના માટે યોગ્ય માઉસ ખરીદો. સામાન્ય રીતે તેનો અર્થ એ છે કે બેસ્ટ બાય જેવા કમ્પ્યુટર સ્ટોરના ગેમિંગ વિભાગ તરફ જવું અને બધા ઉંદરને અજમાવવું. જેમ કે તે પ્રકારના સ્ટોર્સ અદૃશ્ય થઈ જાય છે, તેમ છતાં, વ્યક્તિમાં અર્ગનોમિક્સ ઉંદર શોધવાનું મુશ્કેલ હોઈ શકે છે. જો તમારે shopનલાઇન ખરીદી કરવી હોય તો, ઉંદરના આકારો શોધો જે ઉપર વર્ણવેલ પકડ શૈલીઓ સાથે મેળ ખાય છે. જો તમારા હાથ મોટા છે, તો પામ પકડ માટે રચાયેલ ઠીંગણું કમાનવાળા માઉસને અજમાવો, જ્યારે જો તમે ઝડપી અને ચળકાટવાળા વિડિઓ ગેમ્સ રમવા માંગતા હો, તો ક્લો પકડ માટે બનેલ એક પ્રયાસ કરો.\nતમે માઉસનો યોગ્ય રીતે ઉપયોગ શરૂ કરવા અથવા તમારી પકડ શૈલીને બંધબેસતા માઉસ શોધવા માટે રાહ ન જુઓ ત્યાં સુધી રાહ જોશો નહીં. એકવાર પીડા ઉત્તેજીત થઈ જાય, રેમ્પેલ કહે છે, તેનું સંચાલન કરવું મુશ્કેલ બને છે. જ્યારે તમે કમ્પ્યુટરનો ઉપયોગ કરી રહ્યાં છો, ત્યારે માઉસને તમારા કાંડાથી કોણીની littleંચાઇથી થોડોક સીધો રાખો, તે ઉમેરે છે, અને તમારા ઉપલા હાથને તમારા ધડની નજીક પકડી રાખે છે. વિરામ લો દર કલાક પુનરાવર્તિત તાણ ઇજાઓ ટાળવા માટે.\nદરેક [વ્યક્તિ] ની પોઝિશન પસંદગીઓ જુદી જુદી હશે, ટેલર કહે છે. એવા વપરાશકર્તાઓ છે જે માઉસને પ્રાધાન્ય આપે છે જે કીબોર્ડથી નીચું હોય છે અને અન્ય જે સમાન સ્તર પરના બધા ઘટકોને પસંદ કરે છે. કોઈ પણ સંજોગોમાં, તેણી કહે છે, વપરાશકર્તા આરામથી સીધો સીધો હોવો જોઈએ. તમારા હાથની જે રીતે માઉસ પર બેસવું તે તમારા ખભા અને કરોડરજ્જુની બધી રીતે સ્નાયુઓ અને ચેતાને પ્રભાવિત કરી શકે છે તે વિચારવું વિચિત્ર છે, પરંતુ આરામ એ ચાવી છે. આરામથી ઇજા મુક્ત ઉપયોગ થાય છે. $ 40 અથવા તેથી વધુ ઉપરાંત, તમારે શું ગુમાવવું પડ્યું છે?\nતે મારા ગર્દભ માં વળગી\nશા માટે શાકાહારી તેથી દંભી છે\nએક કૂતરો જીવન રમત\nએક પોલીસ અધિકારીને પૂછવા માટે ઇન્ટરવ્યુ પ્રશ્નો\nજ્હોન રોમેરો ક્રૂર ડૂમ\nકુટુંબ ગાય જાતિવાદી છે\nહારી આર્ક એટારીના રાઇડર્સ


એડવાન્સ ટેક્સ ભરવામાં ગુજરાત અવ્વલ: રૂ. 21790 કરોડનો ટેક્સ ભર્યો\nનવગુજરાત સમય | Publish Date: Mar 24 2018 10:56AM\n- આયકર વિભાગે ૪૭૪૪૦ના ટાર્ગેટ પૈકી રૂપિયા ૪૩૫૦૦ કરોડનો આંક પાર પાડ્યો: હજુ ૧૦ દિ’ બાકી\n- આયકર વિભાગના અધિકારીઓના દબાણને વશ થઇને કોર્પોરેટ્સ, પેઢીઓ અને મોટા વેપારીઓ તથા વ્યક્તિગત એડવાન્સ ટેક્સ વધુ ભરાયો\nરૂપિયા ૨૧૭૯૦ કરોડના એડવાન્સ ટેક્સની ચુવકણી સાથે ગુજરાત દેશમાં એડવાન્સ ટેક્સ ચુકવવામાં લગભગ અવ્વલ રહ્યું છે. દિલ્હી અને મુંબઇવાસીઓ પણ મોટા પ્રમાણમાં એડવાન્સ ટેક્સ ચુકવ્યો છે. ગુજરાત આયકર વિભાગને ચાલુ હિસાબી વર્ષે રૂપિયા ૪૭૪૪૦ કરોડનો ટાર્ગેટ સોંપવામાં આવ્યો હતો. જે પૈકી રૂપિયા ૪૩૫૦૦ કરોડનો આંકડો તા. ૧૯મી માર્ચ સુધી પાર થઇ ગયો છે.\n૧૦ દિવસમાં બાકીના રૂપિયા ૩૯૪૦ કરોડનો ટેક્સ ઉઘરાવવાનો બાકી છે. જે રીતે કામ ચાલી રહ્યું છે તે જોતા સરકારે આપેલ ટાર્ગેટ ડિપાર્ટમેન્ટ પુરો કરી દેશે તેમ અધિકારીઓ જણાવી રહ્યા છે. એડવાન્સ ટેક્સ માટે આયકર વિભાગના અધિકારીઓએ કોર્પોરેટ્સ, પેઢીઓ. વેપારીઓ ઉદ્યોગપતિઓ ઉપર ખાસ્સુ દબાણ કરતાં એડવાન્સ ટેક્સ મોટા પ્રમાણમાં જમા થયો છે. ગુજરાતમાં પણ એડવાન્સ ટેક્સ જમા કરાવવામાં અમદાવાદ અને સુરતના લોકો મોખરે રહ્યા છે.\nચાલુ વર્ષે ૧૯મી માર્ચ સુધી જમા થયેલા રૂપિયા ૪૩૫૦૦ કરોડના ટેક્સ પૈકી એડવાન્સ ટેક્સના ૨૧૭૯૦ કરોડ અને TDSના રૂપિયા ૧૬૫૦૦ કરોડનો સમાવેશ થાય છે. આ ઉપરાંત આયકર વિભાગની ટીમે વર્ષ દરમિયાન મોટા પ્રમાણમાં પાડેલા દરોડા અને સર્ચમાં પણ કરોડો રૂપિયાનો ટેક્સ વસુલ થયો છે. નોટબંધી બાદ લોકોએ પોતાની પાસેના કાળાં નાણાં ઠેકાણે પાડવા માટે આ રૂપિયાનું રોકાણ પ્રોપર્ટીમાં કરી દીધું હતું. જ્યારે લોકોના ખાતાઓમાં જમા કરાવી જુની નોટોને ઠેકાણે પાડી દેવાઇ હતી.\nઆ તમામ ખેલથી માહિતગાર આયકર વિભાગની ટીમે નોટબંધી બાદ જે ખાતામાં ક્યારેય હજારો રૂપિયા ન હોય તેવા ખાતાઓમાં લાખો રૂપિયાના ટ્રાન્જેક્શન થઇ ગયા હતા. તેવા ખાતાઓની ‘ઓપરેશન ક્લીન મની’ અંતર્ગત તપાસ કરીને કરોડો રૂપિયાના કરચોરી શોધી કાઢી છે. આ ઉપરાંત ચાલુ વર્ષ જ અમલમાં આવેલા બેનામી પ્રોપર્ટી એક્ટ અંતર્ગત પણ રાજ્યમાં કરોડો રૂપિયાની બેનામી પ્રોપર્ટી આઇડેન્ટીફાઇ કરી તેને ટાંચમાં લેવામાં આવી છે. આ કવાયતને લઇને ચાલુ વર્ષે ખાસ્સો ટેક્સ વસુલ થયો છે.\nઆયકર વિભાગના અધિકારીઓ ગયા વર્ષની સરખામણીમાં ચાલુ વર્ષે થયેલી કામગીરી અંગે માહિતી આપતાં જણાવ્યું હતું. કે ગયા વર્ષે ૧૯મી માર્ચ સુધી રૂપિયા ૧૯૯૩૦ કરોડનો એડવાન્સ ટેક્સ જમા થયો હતો. જેના બદલે ચાલુ વર્ષે વધીને રૂપિયા ૨૧૭૯૦ કરોડ થયો છે. જયારે ગયા વર્ષે TDSનીર રૂપિયા ૧૫૫૯૦ કરોડ સરકારી તિજોરીમાં જમા થયા હતા. જે વધીને ચાલુ વર્ષ ૧૯મી માર્ચ સુધી TDSના રૂપિયા ૧૬૫૦૦ કરોડ જમા થઇ ગયા છે. ચાલુ વર્ષે TDSનો ટાર્ગેટ રૂપિયા ૧૭૭૫૦ કરોડ છે. બાકીની રકમ પણ હિસાબી વર્ષના અંત સુધીમાં સરકારી તિજોરીમાં જમા થઇ જાય તેના માટે અધિકારીઓ કામે લાગી ગયા છે.\nમોટા બિલ્ડરો, ઝવેરીઓ વેપારીઓ અને ફાઇનાન્સરો ટાર્ગેટ પર\nઆયકર વિભાગે કરચોરો ઉપર ધાક બેસાડવા માટે છેલ્લા એકાદ મહિનાથી રાજ્યના મહાનગરોમાં મોટા માથાઓને ટાર્ગટ બનાવ્યા છે. જેમાં અમદાવાદના મોટા બિલ્ડરો અને ડેવલપરોની સંખ્યાબંધ પ્રિમાઇસીસ પર દરોડા પાડીને કરોડો રૂપિયાની કરચોરી શોધી કાઢી છે. તેવી જ રીતે સુરતના મોટા બિલ્ડર ગૃપ હેપ્પી હોમ અને ઘણા જ્વેલર્સ ઉપરાંત વડોદરાના પણ મોટા ગૃપ પર દરોડા પાડીને તપાસ દરમિયાના કરોડો રૂપિયાની કરચોરી શોધી કાઢી છે.\nચાલુ વર્ષે ૧૩,૬૩,૯૫૬ કરદાતા વધી ગયા\nનોટબંધી બાદ દેશભરમાં કરદાતાઓની સંખ્યામાં ખસ્સો વધારો થયો છે. જેમાં પણ ગુજરાત અગ્રેસર છે. ચાલુ વર્ષે ગુજરાતમાં ૧૩,૬૩,૯૫૬ કરદાતા વધ્યા હોવાનું આયકર વિભાગના અધિકારીઓ જણાવી રહ્યા છે. જો કે નવા હિસાબી વર્ષથી આ સંખ્યામાં વધારો થવાની સંભાવના છે. આયકર વિભાગના અધિકારીઓના જણાવ્યા મુજબ ગયા હિસાબી વર્ષમાં કૂલ ૩૧,૭૨,૨૦૫ કરદાતાઓએ રીટર્ન ફાઇલ કર્યું હતું. જ્યારે ચાલુ વર્ષે રીટર્ન ફાઇલ કરનાર કરદાતાઓની સંખ્યા ૪૫,૩૬,૧૬૧ થઇ ગઇ છે.


લૉકડાઉનમાં પરપ્રાંતીય શ્રમિકોને જોઈને કપિલ શર્મા ભાવુક થઈ જતો, કહ્યું- હું પણ બીજા શહેરમાંથી આવ્યો છું, હું પણ પરપ્રાંતીય મજૂર\n2020-8-1 01:30 pm Entertainment → News in Hindi 7900\nકપિલ શર્માએ ‘ધ કપિલ શર્મા શો’નું શૂટિંગ શરૂ કરી દીધું છે. હાલમાં જ દિવ્ય ભાસ્કર સાથેની વાતચીતમાં કપિલે કહ્યું હતું કે લોકોને ખુશ રાખવા તેના માટે સામાજિક જવાબદારી છે. વાત-વાતમાં કપિલ શર્માએ અંગત જીવન અંગે પણ વાત કરી હતી.\nબીજીવાર શૂટિંગ શરૂ કરતા પહેલા થોડો અવઢવમાં હતો લૉકડાઉન બાદ ફરીવાર કામ શરૂ કરવાની તક મળી તો આનંદ થયો પરંતુ શરૂઆતમાં થોડો અવઢવમાં પણ હતો, કારણ કે ઘરમાં નાની દીકરી છે. અનાયરાને કારણે મનમાં ડર હતો. જોકે, ગિન્નીએ હિંમત આપી હતી. તેણે સમજાવ્યું કે આ બીમારી સાથે જ જીવવાનું છે. ક્યારેક તો કામ પર જવું જ પડશે. મારી સાથે બહુ બધાં લોકો જોડાયેલા છે અને તેમની જવાબદારી મારી પર છે.\nહવે લાગે છે કે હું ઘણો જ સમજદાર બની ગયો છું જ્યારે તમારું કામ ધ્યાનમાં હોય ત્યારે તમે અનેક નેગેટિવ વાતો ભૂલી જાવ છો. મારો સમય સ્ક્રિપ્ટ રીડિંગ, રિહર્સલ તથા શૂટિંગમાં પસાર થઈ જાય છે. આ દરમિયાન કોઈ નેગેટિવ વિચાર આવતો નથી. લોકો સાથે વાત કરીને પોઝિટિવ લાગણી થાય છે. લૉકડાઉન દરમિયાન ચારેય બાજુ નેગેટિવ વાતો થતી હતી અને તેને કારણે ઉદાસ થઈ ગયો હતો. જોકે, હવે કામ શરૂ થઈ ગયું છે તો એક અલગ પ્રકારની એનર્જી આવી ગઈ છે. મને અનેક લોકોએ કહ્યું હતું કે ખરાબ સમયમાં અમે તમારો જ શો જોતા હતા. હવે લાગે છે કે હું ઘણો જ સમજદાર થઈ ગયો છું.\nમુશ્કેલ સમયમાં લોકોને હસાવા સરળ નથી આ ખરાબ સમયમાં હસાવવું સરળ નથી. જોકે, હું માનું છું કે આ સમયમાં આવા શોની ઘણી જ જરૂર છે. હું ઈચ્છું છું કે આવા બીજા શો પણ બને. જે દિવસે મેં સોશિયલ મીડિયામાં શો ફરીવાર શરૂ થશે તે વાત કરી ત્યારે લોકોએ ઘણી જ સારી પ્રતિક્રિયા આપી હતી. જો મનમાં થોડો પણ ડર આવે ત્યારે હું આ મેસેજ વાંચીને મારી જાતને મોટિવેટ કરું છું.\nહું પણ બીજા શહેરમાંથી આવ્યો છું, હું પણ પરપ્રાંતીય મજૂર છું આ સમયમાં દરેક ક્ષેત્રને નુકસાન થયું છે. એન્ટરટેઇનમેન્ટ ઈન્ડસ્ટ્રીને બહુ જ મોટું નુકસાન થયું છે. જોકે, મને આ સમયે ક્યારેય મારા શો તથા મારી કરિયરને લઈ ડર લાગ્યો નહોતો. મેં તો થોડો સમય પરિવાર સાથે પસાર કરવાનું નક્કી કરી લીધું હતું. જોકે, જ્યારે પણ કોરોનાને લગતા સમાચાર વાંચતો કે જોતો ત્યારે બહુ જ ખરાબ લાગતું કે અનેક લોકો પોતાના ઘર જઈ શકતા નથી. અનેકની નોકરી જતી રહી અને અનેકે પોતાના જીવ ગુમાવ્યા.\nસાચું કહું તો આ પર-પ્રાંતીય મજૂરો સાથે હું મારી જાતને રિલેટ કરી શકું છું. હું પણ બીજા શહેરનો છું અને કામ કરવા માટે મુંબઈ આવ્યો છું. હું પણ પર-પ્રાંતીય મજૂર છું. એ લોકોને જોઈને ઘણો જ ભાવુક થઈ જાઉં છું. બસ ફરક એટલો જ છે કે મારી પાસે મુંબઈમાં એક ઘર છે અને મારા પરિવાર સાથે રહું છું. આથી હવે આ શહેર મારું થઈ ગયું છે. જોકે, તે બિચારાઓનું શું જેમનું પોતાનું ઘર નથી અને પરિવાર પણ નથી. આ બધું જોઈને દુઃખ થાય છે.\nસોશિયલ મીડિયાનો સારા કામ માટે ઉપયોગ કરું છું અનેક લોકોને મારી પર આશા છે. માત્ર હસાવા માટે જ નહીં પરંતુ સોશિયલ કૉઝ માટે પણ. જો મારી કોઈ પોસ્ટ શૅર કરવાથી જરૂરિયાતમંદ લોકોને મદદ મળે છે તો હું ક્યારેય પીછેહઠ કરતો નથી. મારી પાસે એટલા પૈસા નથી કે દરેક જરૂરિયાતમંદ વ્યક્તિની મદદ કરી શકું પરંતુ અનેકમાંથી થોડા લોકોની તો મદદ કરી જ શકું છું.\nહાલમાં જ મારી એક પોસ્ટને કારણે એક જ દિવસમાં 50 હજાર ડૉલર જમા થયા હતા. આ પૈસાથી નાનકડી બાળકીની સારવાર થવાની હતી. સો.મીડિયામાં ટ્રોલિંગ પણ થાય છે તો સારા કામ પણ થાય છે. હું સોશિયલ મીડિયાનો ઉપયોગ સારા કામ માટે કરું છું અને આગળ પણ આમ જ કરતો રહીશ.\nગિન્નીને આ શોમાં આવવાની તક જરૂરથી આપીશ હાલમાં તો ફિલ્મ રિલીઝ થતી નથી અને એક્ટર્સ સેટ પર આવે તે થોડું મુશ્કેલ છે. જોકે, કામ તો કરવાનું જ છે અને અમે પ્રયાસ કરીશું કે જે પણ સેલેબ્સ ઉપલબ્ધ હોય તેમને શોમાં આવવાનું આમંત્રણ આપીશું. હાલમાં જ સોનુ સૂદ અમારા શોમાં આવ્યા હતા.\nઅનેક લોકો શોમાં કામ કરતા કલાકારોના પરિવાર અંગે જાણવા માગતા છે અને તેથી જ અમે એક સ્પેશિયલ એપિસોડ લઈને આવવાના છીએ. આ એપિસોડમાં અર્ચના પૂરણ સિંહના પતિ પરમીત સેઠી, કિકુ શારદાની પત્ની પ્રિયંકા શારદા, કૃષ્ણા અભિષેકની પત્ની કાશ્મીરા શાહ જોવા મળશે. આ એપિસોડ શૂટ પણ થઈ ગયો છે. મારા પરિવારમાંથી કોઈ જોવા મળશે નહીં, કારણ કે માતા હાલમાં પંજાબમાં છે અને ગિન્ની દીકરીની દેખરેખમાં વ્યસ્ત છે. જોકે, ગિન્નીને ક્યારેક તો શોમાં આવવાની તક આપીશ.\nઓક્ટોબર મહિનામાં વેબ સીરિઝનું શૂટિંગ શરૂ કરશે K9 પ્રોડક્શન વેબ સીરિઝ ‘દાદી કી શાદી’નું શૂટિંગ ઓક્ટોબર મહિનાથી શરૂ કરશે. આવતા વર્ષે એક ફિલ્મ પર પણ વાતચીત ચાલે છે. હાલમાં તો મારો મોટાભાગનો સમય શો પાછળ જ જાય છે. આથી જ અન્ય પ્રોજેક્ટ પર કામ કરવું થોડું મુશ્કેલ છે. જ્યારે પહેલી ફિલ્મ કરી હતી ત્યારે અઠવાડિયે એક જ વાર શો આવતો હતો અને ફિલ્મનું શૂટિંગ પણ મુંબઈમાં જ હતું અને તેથી તે સરળ હતું. બીજી ફિલ્મ વખતે બહુ જ દોડધામ કરવી પડી હતી. હાલમાં મોટા પ્રોજેક્ટ અંગે વિચારતો નથી.\nઆ સમય પણ પસાર થઈ જશે અંગત જીવનમાં પણ ખરાબ સમયમાંથી પસાર થઈ ચૂક્યો છે. મેં એક જ વાત શીખી છે કે એક જેવો સમય ક્યારેય રહેતો નથી. હાલમાં આપણે બધા ખરાબ સમયમાંથી પસાર થઈ રહ્યા છીએ પરંતું હું એટલું જ કહીશ કે કોઈએ હિંમત હારવાની જરૂર નથી. બધા સાથે મળીને આ સમયમાંથી પસાર થઈ જશે. ખરાબ સમય બહુ બધું શીખવે છે. આ મારો અંગત અનુભવ છે.\nસુનીલ ગ્રોવર સાથે કોઈ મતભેદ નથી સુનીલ ગ્રોવર સાથે કોઈ મતભેદ નથી. તેની સાથે ક્યારેક-ક્યારેક વાતચીત થાય છે. લૉકડાઉન પહેલા પંજાબ તથા દિલ્હીમાં એક લગ્નમાં મુલાકાત થઈ હતી. જોકે, હાલના સમયે મળવાનું શક્ય નથી. જોકે, અમે એકબીજાના સંપર્કમાં છીએ.\nKapil Sharma gets emotional when he sees migrants workers in lockdown, he says- I am also from another city, I am alsoamigrants worker\nટોમ ક્રુઝે 1500 કરોડના બજેટની ફિલ્મ માટે...\nNew guidelines say breastfeeding is safe after...


લેન્ડમાઇન્સ શોધીને હજારોની સંખ્યામાં જીવ બચાવનાર આ ઉંદર હવે થયો નિવૃત્ત, મળી ચૂક્યું છે બ્રિટનનું સર્વોચ્ચ સન્માન - GSTV\nLast Updated on June 5, 2021 by Vishvesh Dave\nકંબોડિયામાં સૂંઘીને બોમ્બ અને લેન્ડમાઈન શોધી નાખનાર ઉંદર હવે નિવૃત્ત થઈ ગયો છે. આ ઉંદરનું નામ માગાવા છે, જે એક વિશાળ આફ્રિકન ઉંદર છે. કંબોડિયાના ગ્રામીણ વિસ્તારોમાં પડેલ લેન્ડમાઇન્સને સુંઘવામાં વર્ષો પસાર કર્યા અને હજારો લોકોનો જીવ બચાવ્યો. પરંતુ હવે તે નિવૃત્ત થઈ ગયો છે અને બાકીની જિંદગી કેળા અને મગફળી ખાવામાં ગાળશે.\nમાગાવા મૂળ તાંઝાનિયાથી આવે છે. તેને બેલ્જિયન ચેરિટી ‘અપોપો’ દ્વારા તાલીમ આપવામાં આવી હતી. અપોપો કહે છે કે તેની પાંચ વર્ષની કારકિર્દીમાં, માગાવાએ 2,25,000 ચોરસ મીટર જમીન માંથી લેન્ડમાઇન્સ સાફ કરવામાં મદદ કરી છે, 42 ફૂટબોલ પીચની સમકક્ષ છે.\nકંબોડિયામાં અપોપો ચેરિટી પ્રોગ્રામના મેનેજર માઇકલ હેઇમેને જણાવ્યું હતું કે 71 લેન્ડમાઇન્સ અને 38 અવિસ્ફોટિત બોમ્બ શોધી કાઢ્યા પછી માગાવા થોડો થાકી છે. આને કારણે અમે તેને તેના સારા માટે નિવૃત્ત કર્યો છે.એપોપોએ માગાવાને તાંઝાનિયામાં વિસ્ફોટકોની અંદરના રાસાયણિક સંયોજનો શોધવા માટે તાલીમ આપી. બદલામા, તેને તેના મનપસંદ કેળા અને મગફળી ખવડાવવામાં આવી. માગાવા ફક્ત જમીનને ખોદીને બોમ્બ વિશે માઇનર્સને ચેતવણી આપતો હતો.\nમાગાવા ટેનિસ કોર્ટના કદના ક્ષેત્રમાં ફરતા ફક્ત 30 મિનિટમાં બોમ્બ શોધી શકે છે. જ્યારે પરંપરાગત મેટલ ડિટેક્ટરનો ઉપયોગ કરીને આ કરવામાં ચાર દિવસનો સમય લાગશે. તે માગાવાના ગળામાં પટ્ટો બાંધવા માટે બહુ મોટો છે, પરંતુ તે એટલો હલકો છે કે જો તે લેન્ડમાઇન પર ઉભો હોય તો તે ફૂટશે નહીં.\nમાઇકલ હેઇમેને કહ્યું કે માગાવાએ તેનો મોટાભાગનો સમય પાનખરમાં કેળા અને મગફળી ખાવામાં ખર્ચ કર્યો. ગયા વર્ષે સપ્ટેમ્બરમાં, આ ઉંદરને લેન્ડમાઇન્સ અને બોમ્બ શોધવામાં તેની અદભૂત કુશળતા બદલ, બ્રિટનના સર્વોચ્ચ નાગરિક સન્માનની સમકક્ષ એનિમલ એવોર્ડથી નવાજવામાં આવ્યો હતો.\nતે માસ પ્રમોશનના સમાચાર સાંભળી ખુબ જ ખુશ હતો, ગણતરીના કલાકોમાં ઉડી ગયું પ્રાણપંખીરું


આ રાશિના જાતકો માટે આજનો દિવસ રહેશે ખૂબ જ મુશ્કેલ, જાણો આજનું રાશિફળ - Jaher Khabar\nમેષ રાશિફળ: આજનો દિવસ તમારા માટે અનુકૂળ રહેશે. દિવસભર શારીરિક અને માનસિક ઉર્જા રહેશે. તમારું સામાજિક વર્તન સારુ રહેશે અને દિવસના પહેલા ભાગમાં તમારા બધા કામ સરળતાથી થઈ જશે પરંતુ તમારે લાભ માટે રાહ જોવી પડી શકે છે. પૈસા વિશે કોઈની સાથે દલીલ પણ થઈ શકે છે. કોઈ નજીકના સંબંધીને ત્યાં સમારોહમાં જવાનું આમંત્રણ મળશે.\nવૃષભ રાશિફળ: કાર્યમાં ઇચ્છિત સફળતા પ્રાપ્ત કરવામાં તમને આનંદ થશે, પરંતુ સરકારી કામ કરવા માટે આજનો દિવસ સારો નથી, મુશ્કેલીઓ વધી શકે છે. ઘર અને બહાર મુશ્કેલી મુક્ત વાતાવરણ બનાવવામાં રાહત મળશે. સબંધીઓ તરફથી લાભની તક મળશે. કોઈપણ નિર્ણય ઉતાવળની જગ્યાએ શાંતિથી લો. તમને લાભદાયી પરિણામ મળી શકે છે.\nમિથુન રાશિફળ: આજનો દિવસ તમારા માટે પણ શુભ રહેશે. ઘરે સુખ-શાંતિ રહેશે. તમે દિવસભર શારીરિક અને માનસિક રીતે ફીટ રહેશો. જૂના રોગમાં સુધારણાથી રાહત મળશે. કાર્યક્ષેત્રે ઓછો સમય આપશો, નવા પ્રયોગોમાં પણ રસ બતાવશો. સહકારી વાતાવરણને કારણે જરૂરી કામ સમયસર પૂર્ણ થશે. આજે તમારો દિવસ સાધારણ લાભકારક રહેશે. વધારે મહેનતને લીધે તમે થાક અનુભવો છો. સરકારી કામમાં ભાગદોડ પછી સફળતા મળશે.\nકર્ક રાશિફળ: આજનો દિવસ શાંતિપૂર્ણ રહેશે. આધ્યાત્મિકતામાં વિશેષ રુચિ રહેશે. પૂજા અને સત્સંગનું આયોજન કરશો. તમે કોઈ શુભ ધાર્મિક યાત્રા પર પણ જઈ શકો છો. અધૂરા કાર્યો પૂરા થવામાં વિલંબને કારણે તમે નિરાશ થશો, પરંતુ પ્રયત્ન કરતા રહો, થોડીક મહેનત કર્યા પછી તમને સફળતા મળી શકે છે. આજે તમને મિશ્ર પરિણામ મળશે. સવારથી તમે શારીરિક થાક અને નબળાઇનો અનુભવ કરશો, જે આળસમાં વધારો કરશે. કાર્યમાં પણ આજનો દિવસ સામાન્ય રહેશે.\nસિંહ રાશિફળ: તમારા માટે આજનો દિવસ મહેનતનો રહેશે. સખત મહેનત બાદ પણ કામમાં મોડું થતા નિરાશા વધી શકે છે. દિવસનો મોટાભાગનો સમય અશાંત રહેશે. નાની બાબતમાં ઘરે ઝઘડો થઈ શકે છે, તેથી શાંત રહો. મનમાં નકારાત્મકતાને લીધે ઘણી વખત મૂંઝવણની સ્થિતિ રહેશે.\nકન્યા રાશિફળ: જો તમારા પૈસા કોઈ યોજના અથવા યોગ્ય રોકાણ માટે ખર્ચ કરવામાં આવી રહ્યા છે તો તે વધુ સારું છે, અત્યારે તમારે પૈસા જ્યાં છે ત્યાં રાખવા જોઈએ. તમારે કામ માટે વધુ દોડવું પડી શકે છે. ધંધામાં પૈસાના આગમનને કારણે થાક ભૂલી જશો. સ્વાસ્થ્ય સારું રહેશે, પરંતુ તમારે તમારા મનને કાબૂમાં રાખવું પડશે. કોઈપણ પ્રકારનું જોખમ લેવા માટે સમય સારો છે. જો તમે રોકાણ અથવા રિયલ એસ્ટેટની ડીલ કરવાનું વિચારી રહ્યા છો તો આગળ ચર્ચા કરો.\nતુલા રાશિફળ: સારા ખોરાક અને વાહનથી આનંદ મળશે. જાહેર જીવન સારું રહેશે. મનમાં પ્રવાસના વિચારો આવશે. તમારા વિચારોને સીમિત સીમાથી બહાર આવીને તમે તમારા વિચારો વધારવાની કોશિશ કરશો. અન્ય દ્વારા મળેલી સલાહને સમજવાની પણ કોશિશ કરો. આજે તમે વધારેમાં વધારે વ્યક્તિઓના પરિચયમાં આવવાના કારણે નવી વાતો શીખવી તમારા માટે સરળ રહેશે.\nવૃશ્ચિક રાશિફળ: નફો મેળવવા માટે તમારે વધુ મહેનત કરવી પડી શકે છે. સામાજિક કાર્યોમાં પ્રશંસા મળશે. કામ વધારે હોવા છતાં તમે તમારા વ્યક્તિગત તથા રસના કાર્યો માટે સમય કાઢી શકસો. નજીકના સંબંધી સાથે ચાલી રહેલી ગેરસમજ દૂર થશે. વિદ્યાર્થીઓ તથા યુવાઓને અભ્યાસ સાથે-સાથે અન્ય ક્ષેત્રોમાં પણ જાણકારી પ્રાપ્ત કરવાને લગતો રસ રહેશે. આજનો દિવસ તમારા માટે અયોગ્ય દિવસ રહેશે, જ્યાં તમને લાભની અપેક્ષા રહેશે ત્યાંથી નિરાશા મળશે.\nધન રાશિફળ: બપોર સુધીમાં કોઈ દુષ્ટતાનો ભય મનમાં રહેશે. આજે વધુ પડતા ગુસ્સાને કારણે બિનજરૂરી વિવાદની સંભાવના રહેશે. કેટલીક ગેરસમજને લીધે પ્રિયજનો સાથે અસ્પષ્ટતા થઈ શકે છે. ઘરના કોઈ સભ્યના લગ્નજીવનમાં સમસ્યા આવવાથી તણાવ રહેશે. આ સમયે ધૈર્ય અને સંયમથી પરિસ્થિતિઓને સાચવવાની કોશિશ કરો. બહારના વ્યક્તિઓની દખલ તમારા પરિવારમાં થવા દેશો નહીં.\nમકર રાશિફળ: વ્યાવસાયિક પ્રવૃત્તિઓમાં વ્યસ્તતાને લીધે પરિવારની અવગણના કરવી પડી શકે છે. પોતાની ભૂલોને સતત યાદ કરવી તમારા માટે તકલીફ દાયક સાબિત થઇ શકે છે. જે વાતને તમે બદલી શકો છો, તેને બદલવાની કોશિશ કરો. માત્ર વિચાર કરીને તમે પોતાને તકલીફ આપી રહ્યા છો કામને લગતી વાતોમાં જવાબદારીઓ વધશે જેના કારણે તણાવ પણ વધી શકે છે. થોડી મહેનતથી તમને વધુ સફળતા મળશે. આજે આત્મવિશ્વાસ વધારે રહેશે.\nકુંભ રાશિફળ: યાત્રા કરતી સમયે અજાણ્યા લોકોના સંપર્કમાં જવાનું ટાળો. જમીન-સંપત્તિને લગતા દસ્તાવેજની કાર્યવાહી સાવધાની સાથે કરો. આજે ફળદાયક દિવસ હોવાથી તમને શારીરિક અગવડતાનો અનુભવ થઈ શકે છે. હવામાન સતત બદલાતું રહે છે, તમારા સ્વાસ્થ્યનું ધ્યાન રાખો. કાર્યસ્થળ પર વધારે કામના ભારણથી થાક રહી શકે છે. અનિયંત્રિત ગુસ્સાને ટાળવો. આજે નવા કાર્યો શરૂ કરશો નહીં અને કોઈને ઉધાર આપશો નહીં.\nમીન રાશિફળ: ઘણાં સમય પછી લોકો સાથે હળવા-મળવાનું સુખ આપી શકે છે. જો કોઈ વિવાદ ચાલી રહ્યો હોય તો સમજણ અને વિવેકથી કામ લેવું. આજે તમારા માટે ખુશી અને શાંતિનો દિવસ રહેશે. મિત્રો અને પરિવાર સાથે મનોરંજન માટે પર્યટક સ્થળોની મુલાકાત લેવાની તક મળશે. વધુ ખર્ચાને કારણે પૈસા સંબંધિત સમસ્યાઓ ઊભી થઈ શકે છે. બાળકની જીદને લીધે બજેટમાં સમસ્યા થઈ શકે છે.


જુઓ ખોફનાક વીડિયો: દબંગ કાર ચાલકે બે કિલોમીટર સુધી ઘસેડ્યો | Inashocking case of road rage seen in Ghaziabad - Gujarati Oneindia\n18 min ago IPL 2021 : આ5ખેલાડીઓ ભવિષ્યમાં RCB ના કેપ્ટન બની શકે છે!\n| Published: Thursday, March 7, 2019, 15:09 [IST]\nઉત્તરપ્રદેશના ગાઝિયાબાદમાં એક ચોંકાવી નાખે તેવી ઘટના સામે આવી છે. અહીં એક દબંગ કાર ચાલકે એક વ્યક્તિને ટક્કર મારી. જયારે પીડિતે તેનો વિરોધ કર્યો અને તેને રોકવાનો પ્રયાસ કર્યો ત્યારે કાર ચલાવી રહેલો દબંગ યુવક તેને ઘસેડતો2કિલોમીટર સુધી લઇ ગયો. પીડિત યુવક કારના બોનેટ પર લટકી રહ્યો હતો. ઘણીવાર એવું પણ લાગ્યું કે પીડિત યુવક બોનેટથી ગબડી પડશે. હવે આ ઘટનાનો વીડિયો સોશ્યિલ મીડિયા પર વાયરલ થઇ રહ્યો છે. વીડિયોમાં તમે જોઈ શકો છો કે પોતાનો જીવ બચાવવા માટે યુવક કઈ રીતે કારના બોનેટ પર લટકી રહ્યો છે.\n2 કિલોમીટર પછી ગાડી રોકી\nવાયરલ વીડિયો ગાઝીયાબાદના ઈન્દિરાપુરમ ચોકી વિસ્તારનો જણાવવામાં આવી રહ્યો છે. વાયરલ વીડિયોમાં કાર પર લટકેલો વ્યક્તિ બચાઓ બચાઓ ચીસો પાડી રહ્યો છે. પરંતુ કાર ચાલક તેને નીચે ફેંકવાના પ્રયાસ સાથે કાર ભગાવી રાખે છે.2કિલોમીટર પછી તેને ગાડી રોકી.\nકાર ચાલક એક્સીડંટ કરીને ભાગી રહ્યો હતો\nપીડિતે જણાવ્યું કે આરોપી કાર ચાલક તેનો એક્સીડંટ કરીને ભાગવાનો પ્રયાસ કરી રહ્યો હતો. જયારે તેને રોક્યો તો તેના પર ગાડી ચઢાવી દેવાનો પ્રયત્ન કર્યો. તે જીવ બચાવવા માટે ગાડીના બોનેટ પર લટકી ગયો.\nવીડિયો સોશ્યિલ મીડિયા પર વાયરલ\nઆ ઘટનાનો વીડિયો સોશ્યિલ મીડિયા પર વાયરલ થઇ રહ્યો છે. આ વીડિયોમાં સાફ જોવા મળી રહ્યું છે કે યુવક પોતાનો જીવ બચાવવા માટે ગાડીના બોનેટ પર લટકી રહ્યો છે. આ દરમિયાન યુવક બચાવવા માટે ચીસો પણ પાડી રહ્યો છે. ઘટના દરમિયાન ત્યાં હાજર કેટલાક લોકોએ પોલીસને તેના વિશે સૂચના આપી. સૂચના પર પહોંચેલી પોલીસે આરોપી યુવકની ધરપકડ કરી લીધી.\nghaziabad uttar pradesh video video viral ઉત્તરપ્રદેશ વીડિયો


એક રૂપિયાની આત્મકથા નિબંધ Autobiography of Rupee\nએક રૂપિયાની આત્મકથા પર નિબંધ Autobiography ofaRupee Essay in Gujarati:\n“ચલણની કોઈ પણ મુદ્રા હંમેશાં મૂલ્ય આપે છે,\nચલણમાં હો, ન હો, બંને દશામાં કામનો સિક્કો.”\n– કુમારજૈમિનિ શાસ્ત્રી\nમિત્રો ! ઘસારાને લીધે મારો ચહેરો ઓળખાય એવો નથી રહ્યો, પણ હું એક રૂપિયાનો સિક્કો છે. પાંચેક વર્ષ પહેલાં એક ખાણમાં ધાતુના રૂપમાં મારો જન્મ થયો હતો. બીજી ધાતુઓ અને અશુદ્ધિઓની સાથે હું દટાયેલો પડ્યો હતો. ત્યાંથી ખોદીને મને બહાર કાઢવામાં આવ્યો. પછી ટંકશાળમાં લઈ જઈ, ભત્રી પર પીગાળીને બીબામાં ઢાળવામાં આવ્યો. બીબામાં મને સરસ ઘાટ મળ્યો. મારી એક બાજુએ ત્રણ સિંહની આકૃતિવાળું રાષ્ટ્રીય ચિહ્ન હતું અને બીજી તરફ 1 રૂપિયો લખેલું હતું. મારી સાથે તૈયાર થયેલ સેંકડો રૂપિયા બૉક્સમાં પૅક કરવામાં આવ્યા. અહીંથી મારી રોમાંચક સફરની શરૂઆત થઈ.\nએક દિવસ ટુકમાં લાદીને આ બૉક્સ બૅન્કમાં લઈ જવામાં આવ્યાં. બૅન્કના ભોંયરામાં થોડા દિવસો સુધી મારે પુરાઈ રહેવું પડ્યું. ત્યારે મને થતું કે અહીંથી જલ્દી છુટાય તો સારું. જે બૉક્સમાં હું પુરાયેલો હતો, તેને એક દિવસ ભોંયરામાંથી બહાર કાઢવામાં આવ્યું. બૅન્કના કૅશિયરે બૉક્સ ખોલી અમને બૅન્કના કાઉન્ટર પર ઠાલવ્યા. એક યુવાન આવીને કૅશિયરને સો રૂપિયા આપીને બદલામાં સો સિક્કા લઈ ગયો. એમાં હું પણ તેના હાથમાં પહોંચ્યો. તેની સાથે બાઇક પર લટકાવેલી થેલીમાં સવાર થઈ હું તેની દુકાને પહોંચ્યો. એણે બીજા સિક્કાઓની સાથે મને તેના કબાટમાં મૂકી દીધો. અહીં હું ફરીથી ગૂંગળાવા લાગ્યો. એક દિવસ એક છોકરી ચૉકલેટ ખરીદવા દુકાને આવી. યુવાને તેને છૂટા પૈસા આપ્યા. એમાં હું પણ એક હતો. એક નાના પાકીટમાં મૂકીને એ છોકરી મને જાણે સાવ ભૂલી જ ગઈ ! આ છોકરી દિવસમાં એક વાર પાકીટમાંથી મને બહાર કાઢી, આમતેમ ફેરવી જોતી અને ખુશ થતી. તેના આવા વર્તનથી મને નવાઈ લાગતી હતી. જોકે તે મારા પર વહાલ વરસાવતી તેથી હું ખરેખર ખૂબ ખુશ હતો.\nઆમ કરતાં કરતાં દિવાળીના દિવસો આવ્યા. ધનતેરસના દિવસે તેણે મને દૂધ, પાણી, મધ, અત્તર વગેરે દ્રવ્યોથી નવડાવ્યો. અબીલ ગુલાલ અને કંકુચોખા વડે મારી પૂજા કરી. મને એક સિંહાસનમાં સ્થાપી ગુલાલની પાંખડીઓનો શણગાર કર્યો. ધૂપદીપ પેટાવીને મધુર કંઠે તેણે આરતી કરી. મને એટલું બધું માનપાન મળ્યું કે હું ધન્યધન્ય થઈ ગયો.\nહવે મને તેની ઘેલછાનું કારણ સમજાઈ ગયું. ભોળી અને નિર્દોષ એવી આ છોકરી મને તેના માટે શુભ માનતી હતી. તેથી મને કાયમ તેની પાસે જ રાખવા માગતી હતી. મારા પ્રત્યેનો તેનો પ્રેમ અને મીન એભુત હતાં પણ મારી સફર અહીં જ અટકી ગઈ. એ દિવસથી હું તેના નાના મંદિરમાં દેવીદેવતાઓની મૂર્તિઓ સાથે રહું છું. રોજ મારી પૂજાઅર્ચના થાય છે, મને ભોગ ધરાવવામાં આવે છે. મારે તો હઆનંદ જ આનંદ છે. જોકે હવે ઘસારા અને મેલને કારણે મારો ચહેરો ઓળખાય એવો નથી રહ્યો, તેનું દુ:ખ થાય છે.


Salman Khan Tops in Forbes India Highest Earning Celeb 2018|ફોર્બ્સ / સલમાન સતત ત્રીજા વર્ષે સૌથી વધુ કમાણી કરનાર સેલેબ, એક વર્ષમાં 253 કરોડ કમાણી\nSalman Khan Tops in Forbes India Highest Earning Celeb 2018\nફોર્બ્સ / સલમાન સતત ત્રીજા વર્ષે સૌથી વધુ કમાણી કરનાર સેલેબ, એક વર્ષમાં 253 કરોડ કમાણી\nDec 05, 2018, 06:14 PM IST\n- ફોર્બ્સે સૌથી વધુ કમાણી કરનાર 100 ઈન્ડિયન સેલિબ્રિટિઝનું લિસ્ટ બહાર પાડ્યું\n- તમામ સેલેબ્સમાં વિરાટની કમાણી એક વર્ષમાં સૌથી વધુ 126 ટકા વધી\nમુંબઈ: ફોર્બ્સે સૌથી વધુ કમાણી કરનાર ઈન્ડિયન સેલિબ્રિટીઝનું લિસ્ટ બહાર પાડ્યું છે. તેમાં સલમાન ખાન (52) સતત ત્રીજા સૌથી વધુ કમાણી કરનાર સેલિબ્રેટીમાં છે. સલમાને 1 ઓક્ટોબર 2017થી 30 સપ્ટેમ્બર 2018ની વચ્ચે 253.25 કરોડ રૂપિયાની કમાણી કરી છે. ટીમ ઈન્ડિયાનો કેપ્ટન વિરાટ કોહલી 228.09 કરોડ રૂપિયાની કમાણીની સાથે બીજા નંબરે છે. અક્ષય કુમાર ત્રીજા નંબરે છે. તેની કમાણી 185 કરોડ રૂપિયા રહી હતી. ચોથા નંબર પર દીપિકા પાદુકોણ છે, જેની કમાણી 112 કરોડ રૂપિયા રહી છે. ટોપ-5માં દીપિકા એક માત્ર મહિલા છે. મહેન્દ્ર સિંહ ધોની 101.77 કરોડ રૂપિયાની કમાણીની સાથે પાંચમાં નંબર પર છે.\n- સલમાનની કમાણીમાં એક વર્ષમાં9ટકાનો વધારો થયો છે. જયારે વિરાટ કોહલીની કમાણીમાં 126 ટકાનો વધારો થયો છે. આ રીતે અક્ષય કુમારની કમાણી એક વર્ષમાં 88 ટકા, દીપિકા પાદુકોણની 66 ટકા અને મહેંન્દ્ર સિંહ ધોનીની ઈન્કમ 60 ટકા વધી છે.\n- પ્રિયંકા ચોપડાનો રેંક આ વખતે 49મો રહ્યો હતો. ગત વર્ષે તે 7માં નંબરે હતી. તેની કમાણીમાં ભારે ઘટાડો નોંધાયો છે. એક વર્ષમાં પ્રિયંકાની ઈન્કમ 68 કરોડ રૂપિયાથી ઘટીને 18 કરોડ રૂપિયા થઈ છે.\n- શાહરૂખ ખાન બીજા નંબરમાંથી 13માં નંબર પર આવી ગયો છે. તેની કમાણી માત્ર 56 કરોડ રૂપિયા રહી હતી. ગત વર્ષે તેણે 170.50 કરોડ રૂપિયાની કમાણી કરી હતી.\nટોપ-100માં પવન એકમાત્ર નેતા\n31 કરોડ રૂપિયાની કમાણીની સાથે પવન કલ્યાણ 24માં નંબરે રહ્યાં છે. પવન તેલુગુ ફિલ્મના એકટર રહ્યાં છે. આંધ્રપ્રદેશમાં તેમણે જન સેના પાર્ટી બનાવી છે. તે ચિરંજીવીના નાના ભાઈ છે.\nલિસ્ટમાં બે લેખક પણ સામેલ\nઅમિષ ત્રિપાઠી અને ચેતન ભગતે પણ આ લિસ્ટમાં જગ્યા બનાવી છે. ટૂ સ્ટેટ્સ જેવી ચોપડીઓના લેખક ચેતને 8.75 કરોડ રૂપિયાની કમાણીની સાથે 90મું સ્થાન પ્રાપ્ત કર્યું છે. જયારે 6.5 કરોડ રૂપિયાની કમાણીની સાથે અમિષ 95માં નંબરે છે. તે શિવ ટ્રિયાલોજીના લેખક છે.\nએક જ પરિવારમાંથી આવતા બે સેલેબને લિસ્ટમાં સ્થાન મળ્યું\nઆ લિસ્ટમાં એક જ પરિવારના બે લોકોને સ્થાન મળ્યું છે. તેમાં વિરાટ કોહલી-અનુષ્કા શર્મા, દીપિકા પાદુકોણ-રણવીર સિંહ, અમિતાભ બચ્ચન-એશ્વર્યા રાય બચ્ચન, કરીના કપૂર-સેફ અલી ખાન, અનિલ કપૂર-સોનમ કપૂર સામેલ છે.


Gujarati News » International news » | United nations chief antonio guterres says taliban victory in afghanistan embolden other groups\nયુએન પ્રમુખ એન્ટોનિયો ગુતારેસે આતંકવાદ અને તાલિબાનની જીત પર વ્યક્ત કરી ચિંતા, કહ્યું-7દિવસમાં ગાયબ થઈ અફઘાન સેના\nએન્ટોનિયો ગુતારેસે વૈશ્વિક આતંકવાદ પર ચિંતા વ્યક્ત કરી છે અને કહ્યું છે કે તાલિબાનની જીતથી દુનિયાના બીજા જૂથોના હોંસલા બુલંદ હોઈ શકે છે.\nPublish Date - 7:39 pm, Sat, 11 September 21 Edited By: Charmi Katira Follow us -\nAntonio Guterres on Taliban: સંયુક્ત રાષ્ટ્ર મહાસચિવ એન્ટોનિયો ગુતારેસને (Antonio Guterres) વૈશ્વિક આતંકવાદ પર ચિંતાનો સામનો કરવો પડ્યો છે. તાલિબાનની (Taliban) જીતથી દુનિયાના બીજા જૂથોના હોંસલા બુલંદ હોઈ શકે છે. તેમણે કહ્યું કે, સંયુક્ત રાષ્ટ્રની માંગ છે કે અફઘાનિસ્તાન આંતરરાષ્ટ્રીય સંબંધોમાં સકારાત્મક ભૂમિકા નિભાવે.\nઆ તાલિબાન સાથે વાતચીત ખૂબ જરુરી છે. તાલિબાનના સભ્યોએ ઓગસ્ટ મહિનામાં અફઘાનિસ્તાન પર નિયંત્રણ મેળવ્યું હતું અને પશ્ચિમી દેશ દ્વારા સમર્થિત પાછલી સરકારના શાસનથી બેદખલ થવા પર કામ કર્યું હતું. ગુતારેસે શુક્રવારે સંયુક્ત રાષ્ટ્ર મુખ્યાલયમાં સંવાદદાતા સંમેલનમાં કહ્યું હતું કે ‘દુનિયામાં જુદા જુદા હિસ્સામાં અમે જોયા છીએ, તે ખૂબ જ ચિંતિત છે.\nઅફઘાનિસ્તાનમાં તાલિબાનની જીત વિશ્વમાં અલગ અલગ હોંસલા બુલંદ કરે છે. ભલે તે સમૂહ તાલિબાનથી અલગ છે, પરંતુ મારામાં કોઈ સમાનતા નજર આવતી નથી. તેમને કહ્યું હતું કે આ સંદર્ભમાં સોહેલ જેવા પરિદ્રશ્યોને લઈને ચિંતિત છે. જ્યાં આતંકવાદીઓની મુશ્કેલીઓ દૂર કરવા માટે અમારા પાસ આજે કોઈ સુરક્ષા સિસ્ટમ નથી. ’\n‘સાત દિવસમાં ગાયબ અફગાન સેના’\nએવું લાગે છે કે આતંકવાદીઓ પકડમાં મજબૂત રહે છે અને એક બીજાનો સામનો કરે છે. દુનિયાના બીજા હિસ્સા વિશે પણ આ કહી શકાય છે. સાહેલ આફ્રિકાનું એક ક્ષેત્ર છે. ગુતારેસે કહ્યું, ‘જો કોઈ ગ્રુપ છે તો ભલે તે નાનું ગ્રુપ છે, જે કટ્ટર થઈ ગયું છે અને જો દરેક હાલતમાં મરવા તૈયાર છે. જે મોતને સારું માને છે. જો કોઈ સમૂહ કોઈ દેશ પર હુમલા કરવાનો ફેંસલો કરે છે તો અમે જોઈએ છે કે સેના પણ તેનો સામનો કરવા અસમર્થ છે અને મેદાન છોડી દેવા તૈયાર છે. અફઘાન સેના સાત દિવસમાં ગાયબ થઈ જાય છે.\nઆંતકવાદને લઈને વ્યક્ત કરી ચિંતા\nસંયુક્ત રાષ્ટ્રના વડાએ કહ્યું કે ‘હું આતંકવાદને લઈને ખૂબ ચિંતિત છું. મને આ વાતની બહુ ચિંતા છે, ઘણા દેશો આ માટે તૈયાર નથી અને અમારી અંદર આતંકવાદથી યુદ્ધમાં વધુ મજબૂત એકતા અને એકજૂટતા જોશે.’ગુતારસે કહ્યું હતું કે ‘તમારા સ્તરની દુનિયામાં તે પહેલા નેતા છે, જો તાલિબાન નેતૃત્વમાં વાત કરવા કાબુલ ગયા. અમે તાલિબાન સાથે સતત વાતચીત કરી રહ્યા છીએ અને અમારા માનવું છે કે તાલિબાન સાથે સંવાદ આ સમયે ખુબ જ જરૂરી છે.\nઆ પણ વાંચો : પ્રદેશ પ્રમુખ સી.આર.પાટીલ પણ બનશે ગુજરાતના મુખ્યપ્રધાનનો નવો ચહેરો ? જાણો રાજકીય કરિયર વિશે


છવાય રહ્યો છે રુઆબ ધીરે ધીરે;\nને ઊઠી રહ્યો છે નકાબ ધીરે ધીરે.\nછે મજબૂત પહેરો તીક્ષ્ણ કટકોનો;\nખીલી રહ્યું છે ગુલાબ ધીરે ધીરે.\nઘણી ભૂલો રહી કારોબાર-ઇશ્કમાં;\nકરી રહ્યો છું હું હિસાબ ધીરે ધીરે.\nભલે બંધ હું રાખું આંખો કે ખૂલી;\nઆવશે એમનું જ ખ્વાબ ધીરે ધીરે.\nજામ એમની નજરના છલકાયા છે;\nપી રહ્યો છું હું ય શબાબ ધીરે ધીરે.\nકોઈક એ સાંભળતું નથીને સનમ?\nઆપશો તમે પણ જવાબ ધીરે ધીરે.\nઅગાશીમાં ન જશો પૂનમની રાતે;\nશરમાય જશે માહતાબ ધીરે ધીરે.\nખરી મજા જો લેવી હોય પીવાની;\nતો યાર, પીઓ શરાબ ધીરે ધીરે.\nછું મુફલિસ, સાથ તમારો મળે તો;\nથઈ જઈશ હું ય નવાબ ધીરે ધીરે.\nમને તમને ડુબાડીને જ રહેશે હવે;\nવહે છે આંસુનો સૈલાબ ધીરે ધીરે.\nઇશ્કમાં એ હાલત થઈ ગઈ મારી;\nમળ્યો પાગલનો ખિતાબ ધીરે ધીરે.\nએક પછી એક શેર સૂઝે છે નટવર;\nથઈ જશે એની ય કિતાબ ધીરે ધીરે.\nઆમના દ્વારા પોસ્ટ કરેલા નટવર મહેતા પર 01:29 PM


શાંતિવાર્તા વચ્ચે અફઘાનિસ્તાને લીધો આ ચોંકાવનારો નિર્ણય - GSTV\nHome » News » શાંતિવાર્તા વચ્ચે અફઘાનિસ્તાને લીધો આ ચોંકાવનારો નિર્ણય\nઅફઘાન સરકારે 200 થી વધુ તાલિબાન કેદીઓને છોડવાનો નિર્ણય કર્યો છે. આમાંથી, 170 તાલિબાન કેદીઓને એકલા પુલ-એ-ચરખી જેલમાંથી છોડવામાં આવશે. છેલ્લા બે દાયકાથી દેશમાં ચાલી રહેલા ગૃહ યુદ્ધ વચ્ચે શાંતિ વાર્તા દરમ્યાન આ નિર્ણયને મહત્વનો ગણવામાં આવી રહ્યો છે.\nખાનગી સમાચાર એજન્સીએ જણાવ્યું હતું કે તાલિબાન સાથે સંબંધ ધરાવવાના આરોપોમાં કેદીઓને ધરપકડ કરવામાં આવી હતી. રાષ્ટ્રપતિ અશરફ ગનીએ ગયા મહિને આ કેદીઓને મુક્ત કરવાની જાહેરાત જાહેર કરી હતી.ઉલ્લેખનીય છે કે અફઘાનિસ્તાન સરકારે તાલિબાન સાથે શાંતિપૂર્ણ સંબંધો માટે અફઘાન ગ્રાન્ડ કાઉન્સિલને બોલાવ્યા હતા. તાલિબાનના કેદીઓને મુક્ત કરવા માટે આ કાઉન્સિલ સંમત થઈ હતી.\nબદલામાં, તાલિબાન દેશમાં શાંતિ સ્થાપના પર સંમત થયા. આ ભવ્ય પરિષદ3મે ના રોજ સમાપ્ત થઈ. આ પછી ઈદ-ઉલ-ફિતરના 887 કેદીઓને મુક્ત કરવા રાષ્ટ્રપતિ અશરફ ઘનીએની જાહેરાત કરી હતી. આ કવાયતનો હેતુ રાજકીય ચેનલો દ્વારા શાંતિ મંત્રણામાં તાલિબાનનો સમાવેશ કરવાનો હતો.\nAfghanistanbreaking news gujaratiGujarat samachargujarati newsgujarati news liveLatest News in Gujaratilive gujarati newsNewsnews in gujarationline news gujarati liveTerrorUL-FITETRWorld\nવલસાડ સેન્ટ્રલ બેંકના પટાવાળાએ બેંકમાં જ ગળે ફાસો ખાતા ચકચાર


Home / રાષ્ટ્રીય / ધરપકડ વગર3યુવકોને પોલીસે બનાવ્યા બંધક, એટલી યાતના આપી કે કર્યો સુસાઇડનો પ્રયાસ\nધરપકડ વગર3યુવકોને પોલીસે બનાવ્યા બંધક, એટલી યાતના આપી કે કર્યો સુસાઇડનો પ્રયાસ 23/08/2018\nકોતવાલી પોલીસ સ્ટેશનમાં ત્રણ યુવકોએ પોલીસની મારપીટથી પરેશાન થઇને આત્મહત્યા કરવાનો પ્રયત્ન કર્યો. તેમને સોમવારે મોડી રાતે ગંભીર હાલતમાં એમજી હોસ્પિટલ લઇ જવામાં આવ્યા. ભારે પોલીસ દળોની વચ્ચે ત્રણેય યુવકોનો ઇલાજ શરૂ કરવામાં આવ્યો. ત્યાં હાજર ડોક્ટરોએ ગંભીર કેસ જણાવીને ઇમરજન્સીમાં એક અન્ય ડોક્ટરને બોલાવ્યા. ત્રણેયના શરીર પર ઈજાના નિશાન હતા. એક યુવકનું ગળું કોઇ તીક્ષ્ણ ધારવાળી વસ્તુથી કાપવાની કોશિશ કરવામાં આવી હતી. ઘાયલ અન્ય બે યુવકોએ મીડિયા સામે ખુલાસો કર્યો કે પોલીસે તેમની ધરપકડ કર્યા વગર તેમને બંધક બનાવીને રાખ્યા હતા અને તેમની સાથે મારપીટ કરતા હતા. પોલીસની આ મારપીટથી કંટાળીને ત્રણેયે પેન્ટની ચેન અને નાડાથી આત્મહત્યા કરવાનો પ્રયત્ન કર્યો. એક યુવકની પીઠ, ઘૂંટણ અને કૂલા પર લોહીના ધાબા જામી ગયા હતા. આખા મામલામાં કોતવાલી પોલીસ સવાલોના ઘેરાવામાં એટલે છે કારણકે મોડી રાત સુધી ત્રણેયની ધરપકડને લઇને પોલીસ સરખો જવાબ આપી શકી નહીં. આખરે રાતે કોટવાલ શેતાનસિંહે સુરેશ નામના એક યુવકની ધરપકડ વિશે કબૂલ્યું પરંતુ તે પણ કયા મામલે તે જણાવ્યું નહીં.\nએક પીડિત અક્ષયે જણાવ્યું કે અમને ત્રણેયને પોલીસે એક બેરેકમાં રાખ્યા હતા. બે સાથીઓ ત્યાં પહેલેથી હતા, જ્યારે મને2દિવસથી બંધક બનાવીને રાખ્યો હતો. તેઓ અમને મારતા હતા. એટલે કંટાળીને પેન્ટની ચેઇનથી ગળું દબાવવાની કોશિશ કરી. ઘાયલ યુવકોમાં આશિષ નામનો એક અન્ય યુવક પણ સામેલ છે. જોકે, તે કંઇ બોલે તે પહેલા પોલીસ ત્રણેયને કસ્ટડીમાં લઇ ગઇ.\nસુરેશ નામના યુવકના ગળામાં કોઇ ગંભીર ઈજાના નિશાન હતા. સુરેશે જણાવ્યું કે તેનો એક્સિડેન્ટ થયો હતો, આ દરમિયાન તેની ચેઇન તૂટી ગઇ તો તેણે તેને ઉઠાવીને પેન્ટના ખિસ્સામાં મૂકી હતી. સ્થળ પર જમા લોકોએ મને માર્યો અને પોલીસના હવાલે કરી દીધો. જ્યારે મને કોતવાલી લાવવામાં આવ્યો તો ચેઇન ખિસ્સામાંથી બહાર આવી ગઇ. તે જોઇને પોલીસે મને ક્રૂરતાથી માર્યો અને પૂછ્યું કે ચેઇન ક્યાંથી લાવ્યો. મેં કહ્યું- ચેઇન મારા સસરાએ મને આપી છે. મને મારશો નહીં. પરંતુ પોલીસ છોડી દઇશું બોલીને મારતી રહી. ચોરીનો બીજો માલ મેળવવા માટે છેલ્લા પાંચ દિવસથી મારી રહ્યા છે. એવું કહીને સુરેશ રડવા લાગ્યો. તે બોલ્યો- સાહેબ મારા નાના-નાના બાળકો છે.\nકોતવાલી શૈતાનસિંહે સુરેશ નામના યુવકની ધરપકડ કરવાનું કબૂલ્યું છે. પરંતુ તેની ધરપકડ કયા મામલે કરવામાં આવી તે નથી જણાવ્યું. સવાલ એ પણ ઉઠી રહ્યો છે કે બાકીના બે યુવકોને કોઇપણ ધરપકડના વોરંટ વગર અંડરવેરમાં બેરેકમાં કયા આધારે બંદી બનાવવામાં આવ્યા.\nત્રણેય યુવકોની ધારોકે પોલીસે ધરપકડ પણ કરી હોય તો સુરેશને5દિવસથી અને અક્ષયને2દિવસથી બંધક બનાવીને રાખવામાં આવ્યો. કાયદાકીય રીતે 24 કલાકમાં ધરપકડ બતાવવી અનિવાર્ય છે.\nત્રણેય યુવકોને કયા મામલે અટકાયતમાં રાખવામાં આવ્યા છે તે બાબતે પોલીસ કોઇ સ્પષ્ટીકરણ આપી શકી નથી. પોલીસનો એ તર્ક કે ત્રણેય યુવકોની એકસાથે તબિયત બગડી, તો પણ ગળે ઉતરતો નથી.


ન્યુરોટ્રાન્સમીટર વ્યાખ્યા અને સૂચિ\nશું તમે ચેતાપ્રેષક તત્વો વિશે નીડ\nચેતાપ્રેષકો એ રાસાયણિક હોય છે જે ચેતાકોષને ચેતાકોષથી બીજા ચેતાકોષ, ગ્રંથીયુકત સેલ અથવા સ્નાયુ સેલમાં પ્રસારિત કરવા માટે ચેતોને પાર કરે છે. અન્ય શબ્દોમાં, ચેતાપ્રેષકોનો ઉપયોગ શરીરના એક ભાગથી બીજા ભાગમાં સિગ્નલો મોકલવા માટે થાય છે. 100 થી વધુ ચેતાપ્રેષકો ઓળખાય છે. ઘણા ફક્ત એમિનો એસિડથી બનાવવામાં આવે છે. અન્ય લોકો વધુ જટિલ પરમાણુઓ છે.\nચેતાપ્રેષકો શરીરમાં ઘણા મહત્વપૂર્ણ કાર્યો કરે છે.\nઉદાહરણ તરીકે, તેઓ ધબકારાને નિયમન કરે છે, જ્યારે ફેફસાંને શ્વાસ લેવા માટે જણાવો, વજન માટેના સેટ બિંદુને નક્કી કરો, તરસને ઉત્તેજન આપો, મૂડને પ્રભાવિત કરો અને પાચન નિયંત્રણ કરો.\n20 મી સદીના પ્રારંભમાં સ્પેનિશ રોગવિજ્ઞાની સેન્ટિયાગો રેમોન વાય કાજલ દ્વારા ચેતોપાગમીય ફાટની શોધ કરવામાં આવી હતી. 1921 માં, જર્મન ફાર્માકોલોજિસ્ટ ઓટ્ટો લોવીએ ચકાસણી કરી હતી કે મજ્જાતંતુઓની વચ્ચેનો સંચાર રિલિઝ કરવામાં આવેલા રસાયણોનું પરિણામ છે. લોયેએ પ્રથમ જાણીતી ચેતાપ્રેષક દ્રવ્ય, એસીટીકોકોલાઇન શોધ્યું.\nચેતાપ્રેષકો કેવી રીતે કામ કરે છે\nવાયરસમાં સંકલન સ્ટોર્સ ચેતાપ્રેષકોના ચેતાક્ષના ટર્મિનલ. સક્રિય કલા વીજસ્થિતિમાન દ્વારા ઉત્તેજિત કરવામાં આવે છે, ત્યારે ચેતોપાગમ પ્રકાશન ચેતાપ્રેષકોના સિનપ્ટિક ફોલ્લીઓ, જે ચેતાક્ષ ટર્મિનલ અને પ્રસાર દ્વારા ડેન્ડ્રાઈટ વચ્ચે નાના અંતર (સિનપ્ટેકિક ફાટ) પાર કરે છે. જ્યારે ચેતાપ્રેષકદ્રવ્ય એ ડેંડ્રાઇટ પર રીસેપ્ટર બાંધે છે, ત્યારે સિગ્નલ વાતચીત કરે છે. ચેતાપ્રેષકદ્રવ્ય થોડા સમય માટે ચેતોપાગમીત ફાટમાં રહે છે.\nત્યારબાદ તેને પુનઃઉત્પાદનની પ્રક્રિયા દ્વારા પૂર્વચેતોપાગમીય ચેતાકોષમાં પાછો આવે છે, ઉત્સેચકો દ્વારા મેટાબોલાઇઝ કરવામાં આવે છે, અથવા રીસેપ્ટર સુધી બંધાયેલ છે.\nજ્યારે ચેતાપ્રેષક દ્રવ્યમાં ચેતોપાગમ્ય ચેતાકોષ સાથે જોડાય છે, ત્યારે તે કાં તો તેને ઉત્તેજિત કરી શકે છે અથવા તેને અટકાવી શકે છે. ચેતાકોષો ઘણીવાર અન્ય મજ્જાતંતુઓની સાથે જોડાયેલા હોય છે, તેથી કોઈ પણ સમયે એક ચેતાકોષ બહુવિધ ચેતાપ્રેષકોના આધારે હોઈ શકે છે.\nજો ઉત્તેજન માટે ઉત્તેજના અવરોધક અસર કરતા વધારે હોય તો, ચેતાકોષ "અગ્નિ" કરશે અને સક્રિય કલા વીજસ્થિતિમાન બનાવશે જે ચેતાપ્રેષકોને અન્ય ચેતાકોષને મુક્ત કરે છે. આમ, સિગ્નલ એક સેલથી બીજામાં થાય છે.\nવર્ગીકરણ કરવાની એક પદ્ધતિ તેમના રાસાયણિક બંધારણ પર આધારિત છે. શ્રેણીઓમાં શામેલ છે:\nએમિનો એસિડ: γ-aminobutyric એસિડ (જીએબીએ), એસ્પાર્ટેટ, ગ્લુટામેટ, ગ્લાયસીન, ડી-સીરિન\nગેસ: કાર્બન મોનોક્સાઇડ (CO), હાઇડ્રોજન સલ્ફાઇડ (એચ2એસ), નાઈટ્રિક ઓક્સાઇડ (NO)\nમોનોઆમાઇન્સઃ ડોપામાઇન, એપિનેફ્રાઇન, હિસ્ટામાઇન, નોરેપીનફ્રાઇન, સેરોટોનિન\nપેપ્ટાઇડ્સઃ β-એન્ડોર્ફિન, એમ્ફેટેમાઈન્સ, સોમેટોસ્ટોટીન, એનકફેલાઈન\nપ્યુરિનિસ: એડેન્સોસિન, એડિનોસિન ટ્રાઇફોસ્ફેટ (એટીપી)\nટ્રેસ એમિન્સ: ઓક્ટોપામાઇન, ફિનેથિલામાઇન, ટ્રિપ્પીમેઇન\nઅન્ય અણુઓ: એસિટિલકોલાઇન, અનાડેમાઇડ\nએક આયનો: જસત\nન્યુરોટ્રાન્સમિટર્સને વર્ગીકૃત કરવાની અન્ય મુખ્ય પદ્ધતિ એ છે કે શું તે ઉત્તેજક અથવા અવરોધક છે . જો કે, ચેતાપ્રેષકદ્રવ્ય ઉત્તેજક અથવા અવરોધક છે કે કેમ તે તેના રીસેપ્ટર પર આધારિત છે. ઉદાહરણ તરીકે, એસીટીકોલોઇન હૃદયને અવરોધે છે (ધબકારા વધે છે), હજુ સુધી કંકાલ સ્નાયુ (તે કોન્ટ્રાક્ટ માટેનું કારણ બને છે) માટે ઉત્તેજિત છે .\nગ્લુટામેટ એ મનુષ્યોમાં સૌથી વધુ સમૃદ્ધ ચેતાપ્રેષકદ્રવ્ય છે, જેનો ઉપયોગ માનવ મગજમાં આશરે અડધા મજ્જાતંતુઓ દ્વારા થાય છે . તે સેન્ટ્રલ નર્વસ સિસ્ટમમાં પ્રાથમિક ઉત્તેજક ટ્રાન્સમિટર છે. તેનાં કાર્યો પૈકી એક એ છે કે ફોર્મ યાદોને રસપ્રદ વાત એ છે કે ગ્લુટામેટ ચેતાકોષો માટે ઝેરી છે. મગજની ક્ષતિ અથવા સ્ટ્રોક ગ્લુટામેટના વધુને પરિણમી શકે છે, જે મજ્જાતંતુઓને હત્યા કરે છે.\nજીએબીએ કરોડરજ્જુ મગજમાં પ્રાથમિક અવરોધક ટ્રાન્સમીટર છે. તે અસ્વસ્થતાને નિયંત્રિત કરવામાં મદદ કરે છે GABA ની ઉણપને કારણે હુમલા થઈ શકે છે\nકરોડરજ્જુના કરોડરજ્જુમાં ગ્લાયસીન મુખ્ય અવરોધક ચેતાપ્રેષક દ્રવ્ય છે.\nએસિટિલકોલાઇન એ સ્નાયુઓને ઉત્તેજિત કરે છે, ઓટોનોમિક નર્વસ સિસ્ટમ અને સંવેદનાત્મક ચેતાકોષોમાં કાર્ય કરે છે, અને આરઇએમ સ્લીપ સાથે સંકળાયેલા છે. ઘણા ઝેર એસીટીકોલાઇન રીસેપ્ટર્સને અવરોધિત કરીને કાર્ય કરે છે. ઉદાહરણોમાં બોટ્યુલિન, ક્યુરે, અને હેલ્લોકનો સમાવેશ થાય છે. અલ્ઝાઇમરનો રોગ એસીટીકોલાઇનના સ્તરોમાં નોંધપાત્ર ઘટાડો સાથે સંકળાયેલા છે.\nનોરેપીનફ્રાઇન (નારેડ્રેનેલિન) હૃદય દર અને બ્લડ પ્રેશર વધે છે. તે શરીરના "લડાઈ અથવા ફ્લાઇટ" સિસ્ટમનો એક ભાગ છે. મેમોરિઝ રચવા માટે નોરેપીનફ્રાઇન પણ જરૂરી છે. તણાવ આ ન્યુરોટ્રાન્સમીટરના સ્ટોર્સને ઘટાડે છે.\nડોપામાઇન મગજના પુરસ્કાર કેન્દ્ર સાથે સંકળાયેલ અવરોધક ટ્રાન્સમિટર છે. નીચા ડોપામાઇન સ્તર સામાજિક અસ્વસ્થતા અને પાર્કિન્સન રોગ સાથે સંકળાયેલા છે, જ્યારે અધિક ડોપામાઇન સ્કિઝોફ્રેનિયા સાથે સંબંધિત છે.\nસેરોટોનિન મૂડ, લાગણી, અને દ્રષ્ટિએ સંકળાયેલ એક અવરોધક ચેતાપ્રેષક દ્રવ્ય છે. નિમ્ન સેરોટોનિનનું સ્તર ડિપ્રેશન, આત્મઘાતી વૃત્તિઓ, ગુસ્સો વ્યવસ્થાપન મુદ્દાઓ, ઊંઘમાં મુશ્કેલી, મગફળી, અને કાર્બોહાઈડ્રેટ્સની વધતી જતી તૃપ્તિ થઇ શકે છે. શરીર એમિનો એસિડ ટ્રિપ્ટોફનના સેરોટોનિનને સંશ્લેષણ કરી શકે છે, જે ગરમ દૂધ અને ટર્કી જેવા ખોરાકમાં જોવા મળે છે.\nએન્ડોર્ફિન માળખું અને વિધેયની દ્રષ્ટિએ ઓપિયોઇડ્સ (દા.ત., મોર્ફિન, હેરોઇન) જેવી અણુઓના વર્ગ છે. "એન્ડોર્ફિન" શબ્દ "અંતર્ગત મોર્ફિન" માટે ટૂંકા છે. એન્ડોર્ફિન આનંદ અને પીડા રાહત સાથે સંકળાયેલા અવરોધક ટ્રાન્સમિટર્સ છે. અન્ય પ્રાણીઓમાં, આ રસાયણો ચયાપચયની ક્રિયા ધીમી કરે છે અને હાઇબરનેશનની પરવાનગી આપે છે.\nપાંચમી સુધારો: ટેક્સ્ટ, ઑરિજિન્સ, અને અર્થ\nમોર્સ કોડ કેવી રીતે શીખવો\nખોટી ડાઇલેમા ફેલાસી\nતમારા ડ્રીમ્સ યાદ કેવી રીતે\nશક્તિશાળી કોંગ્રેશનલ જૂથ જે ચેમ્પિયનલ્ડ રિકન્સ્ટ્રક્શન\nમાનવ કેવી રીતે ઝડપી ચલાવી શકે છે?\nછઠ્ઠું સુધારો: ટેક્સ્ટ, ઓરિજિન્સ અને અર્થ\nરુડોલ્ફ ડીઝલ, ડીઝલ એન્જિનના શોધક\nધ ઓરિજિન્સ, પર્પઝ, અને પેન-આફ્રિકનવાદનું પ્રસાર\nચાઇના માં વૃદ્ધોના વિશે હકીકતો\nહાઉસ ઑફ સાપની\nહિસ્પેનિક અને લેટિનો વચ્ચેના તફાવત\nShigo 3-પગલું વૃક્ષ કાપણી પદ્ધતિ\nગલ્ફ ઓઇલ સ્પીલ વિશેના ટોચના 15 ડૂમ્બેટ્સ ક્વોટ્સ\nશું પાઉલ મેકકાર્ટની અને નેન્સી શેવેલની વેડિંગ શાકાહારી અથવા વેગન હતી?\nયાદ રાખવું સૌથી સરળ માર્ગ કોણ વિ\n2015 માટે સરેરાશ રાષ્ટ્રીય સીએટી સ્કોર્સ\nESL ક્લાસરૂમ માટે ઉપાડવાનું પાઠ\nપીડાદાયક અને નકામી ટિનીટસ લક્ષણો સાથે કેવી રીતે સામનો કરવો\nપોટ-કાનૂની રાજ્યોમાં ફેડરલ મરજીયાની કાયદાઓ\nફ્યુમિકો માકી, પોર્ટફોલિયો ઓફ પસંદિત આર્કિટેક્ચર\nયુ.એસ. વસતી દ્વારા ઇતિહાસ\nજોબ શોધ ચમત્કાર માટે પ્રાર્થના કેવી રીતે કરવી\nવિનમ્ર મુસ્લોર્ગસ્કી બાયોગ્રાફી\n"અવે ઇન અ મૅન્જર" ગીત અને તારો\nગોલ્ફ ક્લબોમાં ગ્રેવિટીનું કેન્દ્ર શું છે અને તે શોટ્સ પર કેવી અસર કરે છે?\nશીત યુદ્ધ: યુએસએસ નોટીલસ (એસએસએન -571)\nપૃથ્વીના વાતાવરણમાં કેટલું પાણી બાષ્પ છે?\nઆ ક્ષેત્રો પર ધ્યાન કેન્દ્રિત કરીને તમારા સુખમાં સુધારો\nમારી પ્રિય ક્વેબેકોઇસ કેનેડિયન ફ્રેંચ અભિવ્યક્તિઓ


Ahmedabad couple dispute husband marries other girl - અમદાવાદમાં પતિએ અન્ય સ્ત્રી સાથે સંબંધ રાખીને લગ્ન કર્યા – News18 Gujarati\nAhmedabad News: હદ તો ત્યારે થઈ કે, પતિએ પત્નીની જાણ બહાર બીજા લગ્ન પણ કરી લીધા હતા. આખરે મહિલાએ ફરિયાદ આપતા પોલીસે ગુનો નોંધી તપાસ શરૂ કરી છે.\nLast Updated : May 12, 2022, 07:51 IST\nઅમદાવાદ: શહેરમાં (Ahmedabad) રહેતી એક મહિલાએ સાસરિયાઓ સામે ફરિયાદ નોંધાવી છે. મહિલાએ લગ્ન કર્યા ત્યારથી જ અન્ય સ્ત્રીઓ સાથે પતિ સંબંધ (extramarital affair) રાખતો હતો. પહેલા એકવાર અન્ય સાથે સંબંધ નહિ રાખે તેમ કહીને પત્ની સાથે રહેવાનું શરૂ કર્યું હતુ. પણ ફરીવાર બીજી સ્ત્રી સાથે સબંધ રાખ્યો હતો. હદ તો ત્યારે થઈ કે, પતિએ બીજા લગ્ન પણ કરી લીધા હતા. આખરે મહિલાએ ફરિયાદ આપતા પોલીસે (Ahmedabad Police) ગુનો નોંધી તપાસ શરૂ કરી છે.\nશહેરના દાણીલીમડામાં રહેતી 36 વર્ષીય મહિલાના લગ્ન વર્ષ 2009 માં થયા હતા. લગ્નના 13 વર્ષ સુધી તેના પતિએ તેને સારી રીતે રાખી હતી. પણ બાદમાં બીજી સ્ત્રી સાથે અફેર હોવાની જાણ થતાં મહિલાએ પતિને તે બાબતે પૂછતાં તેણે હવે કોઈ સાથે બહાર સબંધ નહિ રાખે તેમ કહી માફી માંગી રહેવા લાગ્યો હતો.\nલગ્નના પાંચ વર્ષ બાદ જ કોઈ સાથે અફેર હોવાનું મહિલાએ પૂછતાં પતિએ આ વાતનો ઇન્કાર કરી નાંખ્યો હતો. પણ ત્રણેક માસ પહેલા ફરી કોઈ સ્ત્રી સાથે અફેર હોવાની જાણ મહિલાને થઈ હતી. આવા અફેર ન રાખવાનું કહેતા પતિએ બોલાચાલી કરી પત્નીને માર માર્યો હતો.\nઆ પણ વાંચો - અમદાવાદ: યુવક 13 વર્ષના કિશોરને સોશિયલ મીડિયા થકી મળ્યો, પછી ભાઇ બનાવી કર્યુ ન કરવાનું કામ\nથોડા જ સમયમાં મહિલાને તેની નણંદે આવીને કહ્યું કે, મારા ભાઈએ બીજા લગ્ન કરી લીધા છે તું છૂટાછેડા લઈ લે. બાદમાં બીજા દિવસે પતિ સાથે આ મહિલા હતી ત્યારે કોઈ સ્ત્રીનો ફોન આવતા મહિલાએ પૂછ્યું તો પતિએ કહ્યું કે, બીજી પત્નીનો ફોન હતો. મહિલાએ એવું ન કરવા કહેતા પતિએ કહ્યું કે હું, તેની સાથે વાત પણ કરીશ અને રહીશ પણ ખરો તેમ કહી માર માર્યો હતો.\nઆ પણ વાંચો - અમદાવાદમાં સાસરિયાઓએ જમાઈને જ 2.5% વ્યાજે લાખો રૂપિયા આપ્યા, જમાઈએ 11માં માળેથી પડતું મૂક્યું\nબાદમાં નણંદોએ પણ આવીને મહિલા સાથે બબાલ કરી અને મારઝૂડ કરી હતી. આટલું જ નહીં પતિએ મહિલાને કહ્યું કે. બીજી પત્ની સાથે સંબંધ રાખીશ તારે રહેવું હોય તો રહે. જેથી કંટાળીને મહિલાએ ફરિયાદ આપતા દાણીલીમડા પોલીસે ગુનો નોંધી તપાસ શરૂ કરી છે.\nFirst published: May 12, 2022, 07:51 IST


gujarati.almuntazar.com » Blog Archive » ઇમામ હુસૈન (અ.સ.)નો જવાબ મોઆવીયાના નામે\nHome » અલ-મુન્તઝર માહે મોહર્રમ » ૧૪૨૫ » ઇમામ હુસૈન (અ.સ.) » ઇમામ હુસૈન અ.સ. ના પત્રો, ખુત્બા અને હદીસો\nاللّھم عجل لولیک الفرج واجعلنَا من انصارہ و اعوانہ\nઇબ્ને કોતયબા દીનુરી અને કશ્શીના લખાણ મુજબ જ્યારે મરવાન મોઆવીયાની તરફથી મદીનાનો હાકીમ હતો, ત્યારે તેણે મોઆવીય્યાને એક પત્ર મોકલ્યો. ‘‘મને ખબર મળી છે કે ઇરાક અને હિજાઝની ખાસ વ્યક્તિઓ હુસયન બીન અલી (અ.સ.) ની સાથે ઉઠે બેસે છે. અને વિશ્વાસપાત્ર સાધનો દ્વારા જાણવા મળેલ છે કે તેઓ હુકુમતનો વિરોધ કરવાનો ઇરાદો પણ ધરાવે છે. મને આ અંગે તમારા તરફથી જાણ કરવામાં આવે.\nમોઆવીયાએ જવાબ લખ્યો : ‘‘પત્ર મળ્યો. તમે જે કાંઇ હુસયન બીન અલી (અ.સ.)ના બારામાં લખ્યું છે તેની જાણ થઇ. પરંતુ ખબરદાર! જ્યાં સુધી તે તમને રોકે નહિ ત્યાં સુધી કોઇ પગલું ન ભરવું. હા, બેદરકારી ન રાખવી તેઓના ઉપર બરાબર નજર રાખતા રહેવી.\nતે પછી મોઆવીયાએ એક પત્ર ઇમામ હુસયન (અ.સ.) ને પણ મોકલ્યો. જેમાં લખ્યું હતું : ‘‘મારી પાસે આપના બારામાં થોડી ખબર આવી છે. જો તે સાચી છે તો આપના માટે યોગ્ય નથી કે તે કરો. ખુદાની કસમ જે વાયદો અને વચન આપે છે, તેને પોતાનું વચન પુરૂં કરવું જોઇએ અને લોકોમાં વાયદા અને વચન પુરૂં કરનાર આપનાથી વધીને કોણ હોય શકે? આપનું સ્થાન અને અલ્લાહની ઇજ્જત અને ઉચ્ચતાની માંગણીએ છે કે પોતાના વચન ઉપર અડગ રહે. અને આ વાત યાદ રાખજો કે અગર આપ મારી સાથે ફરેબથી કામ લેશો, દગો કરશો, તો પછી હું પણ પાછો હટવાવાળો નથી. જો મારા હકનો ઇન્કાર કરશો તો હું પણ આપની મહાનતાને નકારીશ. આપ જાણો છો અને જ્ઞાન અને સમજદારી ધરાવો છો તેથી પોતાના નફ્સ, દીન અને મોહમ્મદની ઉમ્મતનો વિચાર કરો અને તેને ઝઘડા-ફીત્ના તરફ ન દોરો બલ્કે જમાઅતમાં ફાટફૂટથી દૂર રહો અને ઓછી અક્કલવાળા અને નાસમજ લોકોથી દૂર રહો.\nમોઆવીયાના પત્રનો જડબાતોડ જવાબ નકલ કરતા પહેલા સમયની પરિસ્થિતી અને જરૂરિયાતો ને ધ્યાનમાં રાખીને સૂજ્ઞ વાંચકોનું ધ્યાન તે તરફ દોરવા માંગીએ છીએ, જેના કારણે ઇમામ (અ.સ.) ને પોતાનું મૌન તોડવું પડ્યું.\nજો કોઇ વિચારશીલ અને દ્રષ્ટિવાળો શખ્સ આ પત્રની સાથે ઇમામ (અ.સ.) ના જવાબનો પણ અભ્યાસ કરે તો તેની નજરમાં તે સમયની સમગ્ર પરિસ્થિતિ અને કારણો એકત્રીત થઇને એક પછી એક સામે આવતા જશે. જેના કારણે કરબલા જેવી હૃદયદ્વાવક ઘટના બની. ઇમામ (અ.સ.)એ પત્રમાં હજરે ક્નિદી તેમના ઇબાદત કરનાર સાથીઓ અમરૂ બીન અલ હમક અલ ખુઝાઇ જેવા રસુલ (સ.અ.વ.) ના બુઝુર્ગ અસહાબના દર્દનાક કતલની વાત લખીને માત્ર મોઆવીયા બીન અબુ સુફયાનના જુલમ અને અત્યાચારથી ભરપુર ચારિત્ર્ય જ રજુ નથી કર્યું, બલ્કે શયતાની ચારિત્ર્યવાળા બની ઉમય્યાના આખા ખાનદાનને ઉઘાડા પાડી દીધા છે. મોઆવીયાએ પોતાના ખરાબ અને શરીઅત વિરૂદ્ધના હેતુઓને પાર પાડવા કેવી કેવી મહાન વિભુતિઓને કતલ કરી જેનો તે સમયમાં કોઇ દાખલો ન હતો. એટલે સુધી કે પોતાનો સ્વાર્થ સાધવા માટે તેણે ઇમામ હસન (અ.સ.) અને અબ્દુલ રહેમાન બીન ખાલીદને ઝેર આપીને હલાક કરી દીધા.\n(તારીખે ઇસ્લામ મસઉદી, પા. 35)\nઆ એટલા માટે કે મોઆવીયાએ યઝીદને પોતાનો વારસદાર બનાવવા સિવાય બીજી કોઇ વસ્તુમાં રસ ન હતો. માત્ર આ કારણના લીધે ઇમામ હસન (અ.સ.) ને ઝેર આપ્યા પછી તેના માર્ગમાં થોડી વ્યક્તિઓ સિવાય તે નિશ્ર્ચિંત હતો. પરંતુ જ્યારે તેઓએ બયઅત ન કરી, ત્યારે તેણે ખોટે ખોટું જાહેર કરી દીધું કે તેમણે (આ થોડીક વ્યક્તિઓ એ) બયઅત કરી લીધી છે.\n(તારીખુલ ઇસ્લામ મસઉદી, પા. 35)\nતારીખે ઇસ્લામનો મનન પૂર્વકનો ઊંડો અભ્યાસ કરનાર જ્યારે હુસયન બીન અલી (અ.સ.) અને તેમની શહાદતના સંજોગોનો ગંભીરતા પૂર્વક અભ્યાસ કરે છે, તો આશ્ચયત્મિક ઘટનાઓનો ઘટસ્ફોટ થાય છે. સાચી હકીકત એ છે કે હુસયન બીન અલી (અ.સ.) ની શહાદત અને કરબલાની ઘટનાને સમજવા માટે મોઆવીયાના ખાસ શાસનકાળની તરફ નહિ પરંતુ ઇતિહાસના સૌ પ્રથમ પાના ઉપર દ્રષ્ટિ ફેરવવી પડશે જ્યાં બધા પ્રસંગોનો ઘટનાક્રમ અને તેના સંજોગો અને કારણો જોવા મળશે.\nઆ ટૂંકા લેખમાં ઊંડુ તો ઉતરી શકાય નહિ. પરંતુ આ શિર્ષકોની તરફ એક ઇશારો કરી શકાય. જેથી વિરોધીઓ માટે એક સજ્જડ દલીલ, ઇતિહાસના પ્રસંગો પરથી સામે આવી જાય. ઇબ્ને હજરે મક્કીએ લખ્યું છે :\nقال الغزالی وغیرہ وَیحرم علی الواعظ وَغیرہ روایۃ مقتل الحسنؑ والحسینؑ وَ حکایاتہ وَ ما جریٰ بین الصحابۃ من التشاجر وَ التخاصم فانّہ بھیّج علی بغض الصحابۃ والطعن فیھم ۔\n‘‘ઇમામ ગઝાલી વિગેરેએ કહ્યું કે આલીમો અને વાએઝીન ઉપર હરામ છે કે ઇમામ હસન (અ.સ.) અને ઇમામ હુસયન (અ.સ.) ની શહાદત અને તેઓના બનાવોને બયાન કરે. અસહાબોની વચ્ચે જે લડાઇ-ઝઘડા થયા તે બધાને પણ બયાન કરવા હરામ છે. કારણ કે આ બનાવોની ચર્ચાથી લોકોના દિલમાં અસહાબોની દુશ્મની પેદા થાય છે. (સવાએકે મોહર્રેકા, પા. 133)\nઅહિં એક સવાલ આપ મેળેજ ઊભો થાય છે કે ઇમામ હસન (અ.સ.) અને ઇમામ હુસયન (અ.સ.) ની શહાદતને અસહાબોના ઝઘડા સાથે શું સબંધ છે ? તેઓનું બયાન અને ચર્ચા હરામ કેમ થઇ ગઇ ? જ્યારે શયખ અબ્દુલ હક દહેલવીએ લખ્યું છે કે : ‘‘હઝરત અબા અબ્દીલ્લાહલ હુસયન (અ.સ.) ની શહાદતનું બયાન હઝરત રસુલે ખુદા (અ.સ.) ની જીભ ઉપર જીબ્રઇલ થકી આવ્યું છે કે હુસયન (અ.સ.)ને ફુરાતના કિનારે શહીદ કરવામાં આવશે.\n(માસેહત – બિસ્સુન્નહ, પાના નં. 10)\nઇમામ ગઝાલી અને અહલેસુન્નતના બીજા ઇમામોએ ઇમામ હુસયન (અ.સ.) ની શહાદતના બયાનને હરમતનો ફતવો આપીને ઇમાનની દુનિયા ઉપર મોટો એહસાન કર્યો છે.\nસાચા આલીમોની હજારો કિતાબો એક તરફ અને ઇમામ ગઝાલીનો માત્ર આ ફતવો બીજી તરફ. જૂઠનો પરદો ઉંચકવા માટે અને અસહાબોની છુપી ઇસ્લામીયતનો નકશો દોરવા માટે પૂરતા છે. હવે ઇમામ ગઝાલીના આ જ ફતવાના પ્રકાશમાં હુસયન બીન અલી (અ.સ.) ની શહાદતના કારણોનો ઘટનાક્રમ શોધી શકાય છે.\nહુસયન બીન અલી (અ.સ.) ની શહાદતના કારણો:\nઅમૂક કારણો એવા છે જે પયગમ્બરે અકરમ (સ.અ.વ.)ના જમાનાથી સબંધ ધરાવે છે અને અમૂક આપની વફાત પછીના. આજે દુનિયાના લોકોને આશ્ર્ચર્ય થાય છે કે રસુલ (સ.અ.વ.)ની ઉમ્મત આપના નવાસાને માત્ર પચાસ વરસ પછી કતલ કરી નાખવા માટે કેવી રીતે તૈયાર થઇ ગઇ? તેઓને આ વિચાર કઇ રીતે આવ્યો? તેઓના દિલમાં આ વાત આવી કેમ? પરંતુ જ્યારે નીચેની હકીકત ઉપર નજર પડે છે ત્યારે આ બધા આશ્ર્ચર્યો શમી જાય છે.\n(1) હિ. સન9માં હઝુરે અકરમ (સ.અ.વ.) તબુકની લડાઇ માટે મદીનાથી રવાના થતી વખતે હઝરત અલી (અ.સ.) ને મદીનામાં પોતાના ખલીફા તરીકેની નિમણુંક કરીને જાય છે.\n(સહીહ બુખારી, કિતાબુલ – મગાઝી, પા. 18)\nઆ એજ પ્રસંગ છે જ્યારે 12 અથવા 14 મુનાફેકીનના ઘોડે સવારો, આં હઝરત (સ.અ.વ.)ના ઘોડા તરફ આગળ વઘ્યા અને એમ ચાહ્યું કે હઝરત (સ.અ.વ.)ને કત્લ કરે. પણ ખુદાએ આપને એમના ઇરાદાઓની જાણ કરી દીધી અને આપ (સ.અ.વ.) મુનાફીક સહાબીઓના પ્રપંચથી બચી ગયા.\n(તારીખે ખમીસ, ભાગ-2, પા.148)\nતો જ્યારે મુસલમાનોએ જોઇ લીધું કે અસહાબોએ પોતાના અંગત સ્વાર્થ ખાતર તબુકની લડાઇમાંથી પાછા ફરતી વખતે રાતના સમયે ખુદ રસુલ (સ.અ.વ.)ને કતલ કરી નાંખવાની કોશીશ કરી તો તેઓને દુનિયાની લાલચમાં આં હઝરત (સ.અ.વ.)ના નવાસાને કતલ કરવાથી કોણ રોકી શકતું હતું?\n(2) આ જ રીતે હિ. સ.9ના અંતમાં જ્યારે પયગમ્બરે અકરમ (સ.અ.વ.) એ પહેલા અને બીજા ખલીફાને સુરા-એ-બરાઅત આપીને મક્કાની તરફ રવાના કર્યા અને પછી તરત જ બન્ને બુઝુર્ગોને આ સન્માનથી દૂર કરીને આ કામ હઝરત અલી (અ.સ.) ને સોંપવામાં આવ્યું, તો બન્ને ‘‘બુઝુર્ગોને ઘણું દુ:ખ લાગ્યું.\n(કુનુઝુલ ઉમ્માલ,ભાગ-1,પા.246, કુર્રતુલ-અયનૈન, પા.234, સહીહ બુખારી, પા.238)\nઆ પ્રસંગે પણ બધા મુસલમાનો જોઇ રહ્યા હતા કે હઝરત અબુબક્ર અને ઉમરે સુરા-એ-બરાઅતની તબ્લીગથી હટાવી દેવાથી આં હઝરત (સ.અ.વ.) સામે વિરોધ કરવાના આશયથી સવાલ જવાબ કર્યો કે આપે અમને આ સન્માનથી વંચિત શા માટે કર્યા …? તો ચિંતન અને મનન કરનારાઓ જવાબ આપે કે તેઓને આં હઝરત (સ.અ.વ.) ના નવાસાના માન અને મરબતાનો વિચાર કેવી રીતે આવે?\n(3) જ્યારે આં હઝરત (સ.અ.વ.)એ ખુદાના હુકમથી હઝરત અલી (અ.સ.) ને ગદીરે ખુમમાં ઇમામ અને પેશ્ર્વા તરીકે નિમણુક કરીને જાહેરાત કરી દીધી કે જેનો હું મૌલા છું હવે તેના મૌલા, અલી (અ.સ.) છે. તેમ છતાં લોકોએ હકનો ઇન્કાર કર્યો. તો જ્યારે મુસલમાનોએ જોઇ લીધું કે ગદીરે ખુમમાં ખુદ જનાબે જીબ્રઇલે હઝરત ઉમરને કહ્યું કે ક્યાંક તમે આ (વચનની) ગાંઠને ખોલી ન નાખતા પરંતુ તેમણે તે ગાંઠ ખોલીજ નાખી.\n(મોવદ્દતુલ કુરબા સૈયદ અલી હમદાની, પા. 16)\nજે રસુલ (સ.અ.વ.) ની વફાત પછી હઝરત અલી (અ.સ.) ને ખલીફા માનવાથી અને તેમની તાબેદારી કરવાથી ફરી ગયા, તે હઝરત ઇમામ હુસયન (અ.સ.) ને ત્રીજા ઇમામ માનવાથી ઇન્કાર કરવાની હિમ્મત કેમ ન કરે?\n(4) આવી જ રીતે મુસલમાનોએ એ જોઇ લીધું કે સરવરે કાએનાતે, હ. અબુ બક્ર અને ઉમરને ઓસામાની સરદારી હેઠળ મદીનાથી બહાર દૂરના સ્થળે ચાલ્યા જવાનો હુકમ દઇ રહ્યા હતા, જેથી રસુલ (સ.અ.વ.)ની વફાતના સમયે તે બન્ને સાહેબો આ જગ્યાએ હાજર ન રહે, પરંતુ તે લોકો કોઇ પણ રીતે ન ગયા, ન રસુલ (સ.અ.વ.) ના હકુમને માન્યો, ન મદીના છોડ્યું, ન રસુલ (સ.અ.વ.) નું કથન لعن اﷲ من تخلّف عن جیش اسامہનું અનુસરણ કર્યું.\n(મેલલ વ નહેલ, ભાગ-1/10, શરહે ઇબ્ને અબીલ હદીદ, ભાગ – 2, પા. 21 વિગેરે.)\nઆ મુસલમાનોને ઇમામ હુસયન (અ.સ.) ની તાબેદારી કરવાની અને આપને સાથ આપવાની પરવા કેમ થતે? જ્યાં એક તરફ રસુલ (સ.અ.વ.) ઇમામ હુસયન (અ.સ.)ના બારામા ફરમાવતા હતા કે મારો આ ફરઝન્દ હુસયન (અ.સ.) કરબલાની જમીન ઉપર કતલ કરવામાં આવશે. તમારામાંથી જે માણસ તે સમયે હાજર હોય તે તેમની મદદ જરૂર કરે.\n(માસબત બાસનત, પા. 11)\nત્યાં બીજી તરફ આજ રસુલ (સ.અ.વ.) ના આ તાકીદી હુકમનો વિરોધ કરવામાં આવી રહ્યો હતો. આપ ઓસામાના લશ્કરની સાથે ચાલ્યા જવાનો હુકમ આપી રહ્યા હતા, જ્યારે અસહાબો પયગમ્બર (સ.અ.વ.) ની ખુદ હયાતીમાં રસુલ (સ.અ.વ.) ના હુકમનો અમલ નહોતા કરી રહ્યા. ત્યારે રસુલ (સ.અ.વ.) ના મૃત્યુના પચાસ વરસ પસાર થવા પછી આવનાર મુસલમાન ઇમામ હુસયન (અ.સ.) ના બારામાં રસુલ (સ.અ.વ.) ની ફરમાઇશને શા માટે માનતે?\n(5) ‘કિરતાસ’ની હદીસ પણ કાંઇક આ રીતે છે. જ્યારે રસુલ (સ.અ.વ.) પોતાની પવિત્ર જીભથી જીવ નિછાવર કરવાનો દાવો કરનારા અસહાબોને ફરમાવતા રહ્યા કે મને કાગળ અને કલમ આપો કે હું એવો દસ્તાવેજ લખાવી દઉં જેનાથી મારા પછી તમે ગેરમાર્ગે દોરાઇ ન જાવ. પરંતુ તે લોકોએ રસુલ (સ.અ.વ.) ની વાતને જરાપણ ન સાંભળી. પરંતુ આપને આપના મોઢા ઉપર તાવમાં બકવાસ કરનારા કહી દીધા. અને બીજા અસહાબો આ વાતને ખુશીથી સાંભળતા રહ્યા.\n(સહીહ બુખારી, ભાગ-1, પા. 106,મિશ્કાત, ભાગ-2,પા. 253,તબરી, ભાગ-3, પા.123, વિગેરે.)\nતેઓ ઇમામ હુસયન (અ.સ.) ની મહોબ્બત અને લાગણી રાખવાના હુકમને શા માટે કબુલ કરતે અને આપને ઇમામ અને હિદાયત કરનાર માનવાની તાકીદ ક્યા કાનથી સાંભળતે?\n(6) જે સમયે પયગમ્બર અકરમ (સ.અ.વ.) વફાત પામે છે તે સમયે બધા મુસલમાનો નહિ તો પણ મોટાભાગના અસહાબો મદીનામાં હાજર હતા. એક સામાન્ય મુસલમાન મરી જાય છે તો તેના ઓળખીતાઓ પોતાના જરૂરી કામો રોકીને દુ:ખમા ભાગ લેવાને પોતાની ફરજ સમજે છે. પરંતુ સય્યદુલ મુરસલીન (સ.અ.) મુસલમાનોથી કાયમ માટે વિદાય લઇ રહ્યા છે અને આપની ઉપર જાન કુરબાન કરવાનો દાવો કરનારા મોટા અસહાબો આપના પવિત્ર શરીરને કફન અને કબર વગર છોડીને ચાલ્યા જાય છે. અને આ ગેરહાજરી એક, બે કલાકની નહિ બલ્કે અલ્લામા તબરી જેવા વિશ્વાસપાત્ર અને પ્રખર ઇતિહાસકારે લખ્યું છે :\nقبض النبی کان ابوبکر غَائبًا فجاء بعد ثلاث وَ لم یجتریٔ احدان یکشف عن وَجھہ\nજ્યારે રસુલ (સ.અ.વ.) વફાત પામ્યા ત્યારે હઝરત અબુબક્ર ત્યાંથી અદ્રષ્ય હતા અને ત્રણ દિવસ પછી આવ્યા. તે દરમ્યાન કોઇ માણસની એ હિમ્મત ન થઇ કે હઝરત (સ.અ.વ.) નું મોઢું ખોલી શકે.\n(તારીખે તબરી,ભાગ-3,પા.198,સીરતે હલબીયા,ભાગ-2,પા. 366)\nઅહિં મોલવી શીબ્લી સાહેબનું એક લખાણ નકલ કરવાની ઇચ્છા થાય છે. જે રસપ્રદ છે.\n‘‘કોઇ અંદાજ કરી શકે છે કે રસુલુલ્લાહ (સ.અ.વ.) વફાત પામે અને જે લોકોને તેમની સાથે પ્રેમ અને મોહબ્બતનો દાવો હોય તેઓ તેમને કફન અને કબર વગર છોડીને ચાલ્યા જાય. આશ્ર્ચર્ય ઉપર આશ્ર્ચર્ય એ છે કે આ કામ તે લોકોનું છે (હ. અબુબક્ર અને ઉમર) જેઓને ઇસ્લામના ઉચ્ચ કક્ષાના અનુયાયી ગણવામાં આવતા હતા. એવી રીતે કે જાણે તેઓની ઉપર કોઇ ઘટના જ ઘટી ન હતી. (અલ ફારૂક, પા. 66)\nજ્યારે ઇસ્લામના આવા પ્રખર અનુયાયીઓ ખુદ રસુલ (સ.અ.વ.) માટે આવું વર્તન કરે, જે એક સામાન્ય માનવી પણ ન કરી શકે ત્યારે હિ. સન 61 ના મુસલમાનો આ દુનિયાની બાદશાહત માટે ઇમામ હુસયન (અ.સ) નું લોહી શા માટે ન વહાવતે? ઇમામ હુસયન (અ.સ.) એ જ રસુલ (સ.અ.વ.) ના નવાસા હતા. જ્યારે નાનાને ન છોડ્યા તો નવાસા કેવી રીતે બચી જાય? તે સય્યદુલ મુરસલીનના જ ત્રીજા હકદાર વારસદાર હતા. જ્યારે સરદારની સાથે જ આ બધુ કરવામાં આવ્યું ત્યારે તેમના વારસદારો સાથે આ બધું થવું તે લગભગ તેનું જ અનુસરણ હતું. આ વર્તનમાં આપ પોતાના નાનાથી જુદા કઇ રીતે પડતે?\n(7) પયગમ્બર અકરમ (સ.અ.વ.) એ વારંવાર હઝરત અલી (અ.સ.) ની ખીલાફતની જાહેરાત કરી દીધી હતી. તેમ છતાં પણ રસુલ (સ.અ.વ.) ની આંખ મીંચાતા જ તેમણે બધી જાહેરાતોને અવગણીને બની સાઅદના સકીફામાં પહોંચી ગયા અને પોતે ખિલાફતને પચાવી પાડી. પરંતુ હઝરત અલી (અ.સ.) એ જનાબ અબુબક્ર અને ઉમરને સ્પષ્ટ રીતે જણાવી દીધું :\nتاخذوہ منّا اھل البیت غصبًا\nતમે લોકો આ ખિલાફતને અમારી, (રસુલ (સ.અ.વ.)ની અહલેબયત) પાસેથી બળજબરીથી પચાવી પાડી તમારા કબ્જામાં રાખવા માગો છો.\n(અલ ઇમામત વલ સિયાસત, પા. 19, પ્રકાશન મીસ્ર)\nયઝીદ બીન મોઆવીયાએ પણ ઇમામ હુસયન (અ.સ.) ની સામે સકીફા જેવી જ કાર્યવાહી કરી. રસુલ (સ.અ.વ.) એ હ. અલી (અ.સ.), હસન (અ.સ.) અને હુસયન (અ.સ.) ના માટે જે ખિલાફતનો સ્પષ્ટ હુકમ ફરમાવ્યો હતો તે ખિલાફતને હઝરત અબુબક્ર અને ઉમરની જેમ જ હુસયન (અ.સ.) પાસેથી બળજબરીથી પડાવી લેવા ધાર્યું અને તે માટે ઇમામ હુસયન (અ.સ.) ને કતલ કરાવી નાખ્યા. કહેવાય છે કે જ્યારે એક હાશમી કુટુંબની વ્યક્તિને કોઇએ પુછ્યું કે ઇમામ હુસયન (અ.સ.) ને ક્યારે કતલ કરવામાં આવ્યા? ત્યારે તેમણે જવાબ આપ્યો કે તેમને તો બની સાઅદના સકીફાના દિવસે જ ઝબહુ કરી નાખવામાં આવ્યા હતા.\n(કિતાબુલ અલ્ફાઝુલ કિતાબીયા, પ્રકાશન બૈરૂત પા. 143)\n(8) જ્યારે હઝરત અલી (અ.સ.) એ બયઅત કરવાથી ઇન્કાર કર્યો, ત્યારે હ. ઉમર કેટલાક લોકો સાથે ત્‌યાં ગયા અને કહ્યું કે ખુદાની કસમ હું આ ઘરમાં આગ લગાડી તમો બધાને એમાં ફુંકી મારીશ, નહિ તો અબુ-બકરની બયઅત કરો.\n(તબરી, ભાગ – 3, પા. 198)\nખિલાફતના માટે જ હઝરત અલી (અ.સ.) ને ઉમરે સળગાવી દેવાની ધમકી આપી હતી અને ખિલાફતના કારણે જ યઝીદે પણ ઇમામ હુસયન (અ.સ.) ને કતલ કરવાનો હુકમ કર્યો. જો હિ. સન 61 ના મુસલમાનોએ આ ન જોયું હતે અને સાંભળ્યું હતે તો તેઓને ક્યારેય ઇમામ હુસયન (અ.સ.) ને કતલ કરી નાખવાની હિમ્મત ન થાત.\n(9) દરેક બાપનો વારસો પુત્ર અને પુત્રીને મળે છે. ખુદાએ કુરઆનમાં નબીઓ અને રસુલોને પણ આ સર્વ સામાન્ય હુકમથી આવરી લેવામાં આવ્યા છે. તેમાં કોઇ અપવાદ નથી. આજ કારણથી જનાબ રસુલ (સ.અ.વ.) ના મૃત્યુ પછી જ્યારે જનાબે સય્યદા (સ.અ.)એ જોયું કે ખિલાફતની સાથે રસુલના વારસા ઉપર પણ કબ્જો કરી લેવામાં આવ્યો છે ત્યારે હઝરત અબુ બક્રને કહેવરાવ્યું કે મદીનામાં હઝરત રસુલ (સ.અ.વ.) ને જે મિલ્કત લડાઇ કર્યા વગર ખુદાએ ચોખ્ખે ચોખ્ખી અર્પણ કરી છે તે અને ફીદક તથા ખૈબરના ખુમ્સમાંથી મારો વારસો મને આપી દો.\nઆના જવાબમાં હઝરત અબુબક્રે રસુલ (સ.અ.વ.)ના જે ફરમાનનો હવાલો આપ્યો તેની ઐતિહાસિક સચ્ચાઇ અને હકીકત, જ્ઞાન અને દ્રષ્ટિ ધરાવતા લોકો જાણે છે. પરંતુ એક વાત નક્કી છે કે જ્યારે જનાબે સય્યદા (સ.અ.)ને એક રતી જેટલી પણ કોઇ વસ્તુ ન મળી ત્યારે આપ હઝરત અબુબક્ર ઉપર ગુસ્સે થઇ ગયા અને મૃત્યુની છેલ્લી ઘડી સુધી તેની સાથે વાત ન કરી.\n(સહીહ બુખારી, પા. 453, મુસ્લિમ 91, શરહ ઇબ્ને અબી અલ હદીદ, ભાગ-1, પા. 20, મદારજુલ નબુવત, ભાગ – 2, પા. 44)\nજનાબે સય્યદા (સ.અ.)ના ફીદકના દાવાને રદ કરી દેવો અને પયગમ્બર (સ.અ.વ.) ના વારસાથી વંચિત કરી દેવા તે મોટા સહાબાઓનું વ્યવસ્થિત રીતે સમજી વિચારીને ઘડી કાઢેલું કાવત્રુ હતું. શરૂઆતથી જ મુસલમાનોમાં એક એવી જમાત ઊભી થઇ ચૂકી હતી જે ખુદા અને રસુલ (સ.અ.વ.) ના બધા નિયમોને વેર વિખેર કરતા રહ્યા. કારણ કે અહેબયત (અ.સ.) પૂરેપૂરી રીતે એ જ મર્યાદામાં રહેતા જેમાં ખુદા અને રસુલ (સ.અ.વ.) એ મર્યાદિત કર્યા હતા પરંતુ આ વાત તે જમાતને પસંદ ન હતી. તે માટે જનાબે સય્યદા (સ.અ.)ને વારસો ન આપ્યો કે જો આ લોકો પાસે આવકનું કોઇપણ સાધન રહેશે તો તેઓ ઇસ્લામની એવી જ રીતે ખીદમત કરશે જે ખીદમત રસુલ (સ.અ.વ.) કરતા હતા. આ બારામાં અસહાબોને ન ખુદાના અઝાબનો ભય હતો ન રસુલ (સ.અ.વ.) ની વસીયતની કોઇ પરવા હતી. ઇમામ હુસયન (અ.સ.) છેવટે તો જનાબે સય્યદા (સ.અ.)ના લાલ હતા. દુનિયાદારીમાં જો તે મોટી અડચણરૂપ હતા, તો તેમને (ઇમામ અ.સ.ને) કેવી રીતે છોડી દેવામાં આવે. અહિં યઝીદે એ જ કર્યું જે તેના પૂર્વજો એ કરી દેખાડ્યું હતું. હિ. સન 11 થી હિ. સન 61 સુધી ઇસ્લામ ઉપર જે રાજકર્તાઓની સત્તા હતી તેના તંત્રને તેણે પણ જોયું અને લોકો પાસેથી સાંભળ્યું અને તેના ઉપર તૈયારી સાથે અમલ કર્યો.\nઅત્યારે સુધી જે હેતુ રજુ કરવામાં આવ્યા તે પછી વાંચકો અને અભ્યાસ કરનારાઓ ખુદ બતાવો કે શું ઇમામ હુસયન (અ.સ.) ની શહાદતનો સંબંધ માત્ર યઝીદ પૂરતો હતો કે તે બુઝુર્ગોનો હાથ પણ સ્પષ્ટ રીતે દેખાઇ આવે છે, જેઓ રસુલ (સ.અ.વ.) ની આંખ બંધ થતા જ ઇસ્લામ અને મુસલમાનોના કર્તા હર્તા બની ગયા હતા. આપ જીભથી ભલે કાંઇ પણ ન બોલો પરંતુ બનાવો તો બોલશે. પ્રસંગોનો નાશ નથી થઇ શક્તો. આજ બનાવોથી આપની સમજણ આપનું મગજ આપની બુદ્ધિ તેના નતીજાઓને રોકી નથી શક્તા. આજ કારણ હતું કે અહલે સુન્નતના પેશ્ર્વાઓ અને બુઝુર્ગો એ હંમેશા લોકોને તાકીદ કરી હતી કે ખબરદાર, ઇમામ હુસયન (અ.સ.) ની શહાદતના પ્રસંગોને ન બયાન કરો. મુસલમાનોને એ તક જ ન આપો કે તેઓ ઇમામ હુસયન (અ.સ.) ની શહાદતના મૂળ ઘટનાક્રમની તરફ પોતાના મગજને દોરી જાય.\n(10) દરમ્યાનમાના બીજા બધા કારણોને બાજુ ઉપર રાખીને વાંચકોનું ધ્યાન એક સૌથી વધુ મહત્વના કારણ તરફ દોરવા માગીએ છીએ. તે એ છે કે જાહેરી ઇસ્લામની સાથે જ બની ઉમય્યાનો ઉદય થયો અને મોઆવીયા બીન અબી સુફયાને સત્તા સંભાળી છે. અત્યાર સુધીના બધા બનાવો કોઇ સૌથી વધુ મહત્વના હેતુ માટે (એક પ્રસ્તાવના રૂપે) હતા કે જેને મેળવવા માટે મોઆવીયા બીન અબુ સુફયાન અને તેના પછી યઝીદને લાવવામાં આવ્યો હતો. મોઆવીયા જે ચાલાકી, લુચ્ચાઇ છળકપટ અને દગાથી સત્તા ઉપર ચડી બેઠો હતો તે જગ જાહેર છે. તેણે સત્તા ઉપર કબ્જો મેળવ્યા પછી જે જુલ્મ અને અત્યાચાર ગુજાર્યો છે તેનું ઉદાહરણ ઇતિહાસમાં શોધ્યું નથી જડતું. એવી એવી અજોડ અને મહાન વિભુતીઓના માથા વાઢી નાખ્યા કે જે સાંભળીને દુશ્મન પણ બેબાકળો થઇને ચીખો પાડીને રડવા લાગે છે. ઇમામ હુસયન (અ.સ.) એ પોતાના પત્રમાં આ જ અત્યાચારો તરફ સંકેત કર્યો છે. જો મોઆવીયાના જીવનમાં તેણે કરેલ ઇસ્લામ વિરૂદ્ધના બધા બળવાઓ ઉપર ઢાંક પીછોડો કરવામાં આવે તો પણ હુજર બીન અદી અને અમરૂ બની અલ હમક અલ ખુઝાઇને કતલ કરવાનો સંગીન ગુનો તેના વિનાશ માટે પુરતો થશે. આ બાબત અંગે હસન બસરીનું એક કથન નોંધ કરવા જેવું છે, જેનાથી મોઆવીયાના જીવનની વિગત પણ જાણવા મળશે. “મોઆવીયાએ ચાર બાબતો એવી કરી કે તેમાંની એક પણ તેના વિનાશ અને નાબુદી માટે પુરતી છે.” પહેલું અજ્ઞાન લોકોની મદદથી, ઉમ્મતના મશ્વેરા વગર ખિલાફત ઉપર કબ્જો મેળવી લીધો. જો કે તે જમાનામાં રસુલ (સ.અ.વ.) ના અસહાબો અને નામાકિંત બુઝુર્ગો હાજર હતા. બીજું પોતાનો પુત્ર જે શરાબી અને નશાબાજ હતો, રેશમના કપડાં પહેરતો હતો અને તંબુરો વગાડતો હતો, તેને પોતાનો વારસદાર બનાવ્યો. ત્રીજું, ઝીયાદને પોતાના પિતા અબુ સુફયાનનો પુત્ર ગણાવ્યો. જો કે રસુલ (સ.અ.વ.) એ ફરમાવ્યું છે કે પુત્ર તેનો જ ગણી શકાય જે સ્ત્રીને અસલ પતિ હોય, ઝીના કરનારાના માટે માત્ર પથ્થરો છે. ચોથું હુજર અને અસહાબે હુજરને કતલ કરવા.\n(કામીલ ઇબ્ને અસીર ભાગ – 2, પા. 45 અને ભાગ – 3, પા. 24પ, પ્રિન્ટીંગ મીસર સન 1301 અબુલ ફ્રીદા ભાગ – 1,પા. 196 તબરી ભાગ – 6, પા.157)\nઅલ્લામા તબરી બીજી એક રસપ્રદ બાબત નકલ કરે છે: જ્યારે હસને બસરીને હુજર અને તેમના સાથીઓને કતલ કર્યાની વિગતની જાણ થઇ ત્યારે પુછ્યું, “શું તેઓની નમાઝે જનાઝા પડવામાં આવી હતી? કફન આપવામાં આવ્યું હતું? દફન કરવામાં આવ્યા હતા? લાશ કિબ્લા તરફ રાખવામાં આવી હતી? તેને જાણ થઇ કે આ બધું કરવામાં આવ્યું હતું તો હસને બસરીએ કહ્યું : “તો પછી ખુદાની કસમ! તેમની હજ્જત પૂરી થઇ ગઇ. ”\n(તબરી, ભાગ – 6, પા. 155)\nતેનો અર્થ એ થાય છે કે લાશોની સાથે ઇસ્લામી હુકમો બજાવી લાવવા તે તેઓના મુસલમાન હોવાની સાબિતી છે. તો પછી તેઓનું ખૂન કરવું હલાલ કેવી રીતે હોય શકે? તે સમયના ઇસ્લામી વાતાવરણમાં હુજર બીન અદીનું સ્થાન કેટલું ઉચ્ચ હતું તેનો અંદાજ એ વાતથી કરી શકાય છે કે જ્યારે આએશાને આ ઘટનાની ખબર આપવામાં આવી ત્યારે તેમણે કહ્યું “ખુદાની કસમ આ લોકો પોતાની ઇલ્મની શક્તિ અને ફકીહ હોવાને નાતે અરબના મસ્તક અને મગજ (બુદ્ધિશાળી) ગણવામા આવતા હતા.”\n(શહીદે ઇન્સાનિયત, પા. 133)\nઆ સિવાય ખુદ મોઆવીયાને હુજરના નિર્દોષ કતલ કરવાના ગુનાહનો એહસાસ થઇ ચૂક્યો હતો. મોહમ્મદ બીન સીરીનની રિવાયત છે કે જ્યારે મોઆવીયાના મૃત્યુનો સમય નજદિક આવ્યો ત્યારે તેને ભય લાગ્યો અને કહ્યું : ‘‘એ હુજર તમારા કતલથી મને લાંબા દિવસનો સામનો થશે.\n(તબરી , ભાગ – 6, પા. 143)\nઆવી જ રીતે અમરૂ બીન અલહમક અલ ખુઝાઇ એક બુઝુર્ગ સહાબી હતા. તેમને હઝરત પયગમ્બર (સ.અ.વ.) એ સલામ કહેવરાવ્યા હતા. તે કારણથી તેમને ઘણું ઉંચ્ચું સ્થાન ધરાવતા ઇન્સાન ગણવામાં આવતા હતા. મોઆવીયાના હુકમથી આપને પકડીને ભાલાના નવ ઘા કરવામાં આવ્યા હતા. જ્યારે પહેલા કે બીજા ભાલાના ઘા થી જીવ નીકળી ચૂક્યો હતો.\n(તબરી, ભાગ – 6, પા. 148)\nઈતિહાસના વર્ણન મુજબ ઇસ્લામમાં સૌથી પહેલું માથું જે ભાલાની અણિ ઉપર ઉંચુ કરવામાં આવ્યું હતું તે તેમનું માથું હતું.\nઆ એજ પ્રસંગો છે જેનાથી અલી (અ.સ.)ના શીયાઓમાં ઝંઝાવાત ફેલાઇ ગયો અને હઝરત ઇમામ હુસયન (અ.સ.) ઉપર પણ ઊંડી અસર થઇ. તે પછી ભાઇ ઇમામ હસન (અ.સ.) ની શહાદત માત્ર આપના માટે નહિ બલ્કે તમામ શીયા અને બની હાશિમ માટે એક કઠોર બનાવ અને મહાન ઘટના હતી. જેથી બની હાશિમે એક મહિના સુધી સોગ પાળ્યો.\n(મુસ્તદરકે હાકીમ, 3/173)\nત્યાં સુધી કે ભાઇની શહાદત પછી ઇરાકના શીયાઓમાં ક્રાન્તિ પેદા થઇ. અને તેઓએ ઇમામ હુસયન (અ.સ.) ને પત્ર લખ્યો કે અમે લોકો મોઆવીયાની બયઅત તોડીને આપની બયઅત કરવા તૈયાર છીએ. પરંતુ આપે ફરમાવ્યું : “નહિ, અમારી અને મોઆવીયાની વચ્ચે સુલેહનો કરાર થઇ ચૂકયો છે તેને તોડવો મારા માટે યોગ્ય નથી. બેશક, જયારે મોઆવીયાનું મૃત્યુ થશે ત્યારે જોયું જશે.”\nબીજી તરફ મોઆવીયા બધી રીતે એવો પ્રયત્નશીલ હતો કે પોતાના તરફથી કોઇ બળજબરીની પહેલ ન કરે. બલ્કે હુસયન બીન અલી (અ.સ.) જુસ્સામાં આવીને એવું પગલું ભરી બેસે કે જેથી જાહેર શાંતિમાં ખલલ પહોંચાડવાની જવાબદારી તેમના શીરે ઠોકી બેસાડાય. પરંતુ ઇમામ હુસયન (અ.સ.) પણ ભવિષ્યની ઘટનાઓથી ન અજ્ઞાત હતા ન અજાણ હતા. બલ્કે હુસયન (અ.સ.) ઇચ્છતા હતા કે હું ચૂપ રહું અને હરીફ કોઇ કાર્યની પહેલ કરે. ખરેખર તો કરબલાની લડાઇ તેના નજદિકના પ્રસંગોના કારણે અહિંથી જ શરૂ થઇ જાય છે. આ એક ધીરજની કસોટી કરનાર નફસેયાતી ખેંચતાણ હતી. જે ન જાણે ક્યાં સુધી ચાલુ રહેત. પરંતુ હુસયન બીન અલી (અ.સ.) પોતાની દૂરઅંદેશી અને અર્થપૂર્ણ ધીરજ અને શાંતિથી શરતોને ભંગ થતા અને શામની હકુમતના રંગરૂપને જોતા રહ્યા. જ્યારે મોઆવીયાને ભય પેદા થયો કે કયાંક આપ વિરોધ કરવા માટે સામે ઉભા ન થાય ત્યારે તેણે આપના નામે એક સલાહ સૂચનથી ભરપુર એક પત્ર લખ્યો. (જે આ પહેલા લેખમાં ઉપર નકલ થઇ ચૂક્યો છે.) જેના જવાબમાં હવે ઇમામ હુસયન (અ.સ.) ચૂપ ન રહી શકયા. આપે શામના અમીરે સુલેહના કરારનો ભંગ કરતી એક પછી એક દરેક બાબતોને ગણાવી દીધી અને સખત શબ્દોમાં તેની ઝાટકણી કરી. અંતમાં આ ઐતેહાસિક લખાણને વાંચકોને હવાલે કરીએ છીએ.\nતમારો પત્ર મળ્યો. જેમાં તમે લખ્યું છે કે તમારો વિરોધ કરવા માટે મારા વિશેની અમૂક ખબર મળી છે. જેની તમને આશા ન હતી. તમને જે ખબર મળી છે તે તમારા ખુશમતીયાઓ અને ચાડીચુગલી કરનારાઓ પાસેથી મળી છે. જે આરોપો અને આક્ષેપો સમાન છે. હું હાલમાં તમારી સાથે વિરોધ અને લડાઇનો કોઇ ઇરાદો ધરાવતો નથી અને ચૂપ છું. પરંતુ તમને ખબર હોવી જોઇએ કે હું આ ચૂપકીદીથી ખુશ નથી. મને મારી આ ચૂપકીદીથી એ અંદેશો રહે છે કે કયાંક ખુદા આ કારણે મારાથી નારાજ ન થઇ જાય. મારી આ ચૂપકીદી તમારા માટે કે તમારા ખુશામતીયાઓ માટે કોઇ ખાત્રી નથી બની શકતી. કેમ મોઆવીયા ! શું તમેજ એ વ્યક્તિ નથી જેણે હુજરે કિન્દીને કતલ કર્યા? શું તમે જ તે નથી જેણે પોતાના નમાઝી અને પરહેઝગારોને કતલ કર્યા, જે જુલ્મ અને બીદઅત પસંદ કરતા ન હતા? અને દીનના અંગે કોઇ વ્યક્તિની ટીકાઓની પરવા કરતા ન હતા. જો કે તમે તેઓની સામે મોટી કસમો ખાઇને પાકું વચન આપી ચૂક્યા હતા. તેઓએ દેશમાં ન કોઇ ફીત્નો પેદા કર્યો હતો ન તમારો વિરોધ કર્યો હતો. તેમ છતાં તમે તેઓને કતલ કર્યા વગર ન છોડયા. શું તમેજ તે વ્યક્તિ નથી કે જેણે રસુલે ખુદા (સ.અ.વ.)ના સહાબી અમરૂ બીન અલ હમક અલ ખુઝાઇને કતલ કર્યા. જે એવા નિખાલસ અને ઇબાદત કરનાર બંદા હતા અને ઇબાદત કરવાથી તેમનું શરીર ગળી ગયું હતું. શરીર ઢળી ગયું હતું. શક્તિઓ ક્ષીણ થઇ ગઇ હતી. અને ચહેરા પર પીળાશ છવાઇ ગઇ હતી. તમે પહેલા તેને રક્ષણ પુરૂં પાડયું હતું અને એવુ મજબુત વચન આપ્યું હતું કે જો એવું વચન કોઇ જાનવરને પણ આપવામાં આવતે તો તે પર્વતની ટોચ ઉપરથી ઉતરીને પાસે આવી જતે. પછી તમે હિમ્મત પૂર્વક તે વચનને તોડ્યું અને કોઇ પણ વાંક ગુનાહ વગર નિર્દોષને મારી નાખ્યા. શું તમે એ જ માણસ નથી, જેણે બની સકીફાના ગુલામ, અબ્દેનામીના પુત્ર, ઝિયાદ બીન સુમાયાને પોતાના બાપ અબુ સુફયાનનો પુત્ર બનાવ્યો. જો કે રસુલ (સ.અ.વ.) એ ફરમાવ્યું છે કે પુત્ર તેનોજ ગણવામાં આવશે, જે સ્ત્રીનો અસલ પતિ હોય અને વ્યભિચાર કરનારને માત્ર પથ્થરો અને બીજું કાંઇ નહિ. પરંતુ તમે તમારી કપટી ઇચ્છાના કારણે રસુલ (સ.અ.વ.) (ના કથન) ને અવગણી નાખ્યા. તેને તમારા ભાઇ બનાવીને ઇરાકીઓના હાકીમ બનાવી દીધા. જેથી તે મુસલમાનોના હાથ પગ કાપી નાખે અને તેઓની આંખોને લોખંડના ગરમ સળીયાથી ફોડે અને ઝાડોની ડાળીઓ ઉપર લટકાવીને મારે. શું તમે એ જ માણસ નથી, જેણે ઝિયાદબીન સુમાયાને લખ્યું હતું કે જે લોકો અલી (અ.સ.) ના દીન ઉપર છે, તેઓમાંના એકને પણ જીવતા ન છોડો. તેણે બધાને મારી નાખ્યા. અને નાક કાન પણ કાપી નાંખ્યા. જે તમે મને લખ્યું છે કે હું મારા નફસનો મારા દીનનો અને મોહમ્મદની ઉમ્મતનું ધ્યાન રાખું તેમાં ફાટફૂટ ન પડાવું અને લોકોને વેર વિખેર કરવાથી અટકી જાઉં, તો મારા ખ્યાલથી આ ઉમ્મતમાં તમારી ખિલાફત અને હકુમતથી વધીને કોઇ ફાટફૂટ કે ઝઘડો નથી. હું મારા નફસ મારો દીન અને મોહમ્મદની ઉમ્મતના માટે કોઇ લાભને તેનાથી વધુ નથી ગણતો કે હું તેમ કરૂં તો નિ:શંક અલ્લાહની નજદિકી વાજીબ થશે. અને જો ન કરૂં અને ચૂપ રહું તો તે માટે ખુદાની માફી માંગીશ તેની હિદાયત અને માર્ગદર્શનની દોઆ કરીશ. આ જે તમે તમારા પત્રમાં લખ્યું છે.‘‘જો તમે મારી બાબતમાં દગા અને કપટથી દુશ્મની રાખી તો હું પીછે હટ નહિ કં. જો આપ મારા હકનો ઇન્કાર કરશો તો હું પણ આપની મોટાઇનો ઇન્કાર કરીશ. તું સાંભળી લે! આજથી જ તારી દગાબાજી, કપટ અને ચાલબાજીની શરૂઆત કરી દે. મને ખાત્રી છે કે તારી દગાબાજી અને કપટની ચીનગારી મારી સુધી પહોંચી શકે તેમ નથી. બલ્કે તેનો બધો અઝાબ તારે ભોગવવો પડશે. કારણ કે હું જોઇ રહ્યો છું કે આ તું છે, જે નાદાન ઘોડા ઉપર સવાર થઇને ચારે બાજુએ ફાંફા મારી રહયો છો. આ તું છે જેણે બધા વાયદા અને વચનને અવગણ્યા છે. હું મારી જાનની કસમ ખાઇને કહું છું કે વાયદા અને વચનનો કરાર કર્યા પછી દીનદાર જમાતને કતલ કરીને તે દેખાડી દીધું કે તારા વચન ઉપર તું અડગ નથી. સુલેહની શરતો પૈકી એક પણ શરતને પાળી નથી. તે લોકોએ ન તો તારી સાથે લડાઇ કરી હતી ન ખૂન વહાવ્યું હતું. હા, તેઓની માત્ર એક ભુલ હતી કે તેઓ અમારૂં નામ લેતા હતા.અને અમારા હકનું સન્માન કરતા હતા. તેં તેઓને કતલ કર્યા માત્ર એટલા માટે કે તને ભય હતો તેઓના મરવાની પહેલાં તં દુનિયાથી ચાલ્યો જાય અથવા ધરપકડ થતાં પહેલાં દુનિયાથી ચાલ્યો ન જાય. એ મોઆવીયા ! એક વાત સારી પેઠે જાણી લે કે ખુદાને ત્યાં તારા બધા નાના મોટા ગુનાહોનો હિસાબ મૌજુદ છે. એક એક કણનો હિસાબ કિતાબ થવાનો છે અને બદલો લઇને જ છોડશે. શું તું એમ માને છે કે તેં લોકો ઉપર જે માની ન શકાય તેવા આરોપો મૂકીને કતલ કર્યા, અલ્લાહવાળાઓને દૂર દૂરના શહેરોની તરફ તડીપાર કર્યા, શરાબ પીનારા અને કુતરાઓ સાથે રમનારા અબુધોને મુસલમાનોના હાકીમ બનાવ્યા, તો શું ખુદા આ બધી બાબતોને ભૂલી જશે? ક્યારેય નહીં.\nએ મોઆવીયા! હું જોઇ રહ્યો છું કે તેં તારી જાતને હલાક કરી. તારા દીનનો વિનાશ કર્યો તેમજ મુસલમાનોની ઉમ્મતને લાચાર અને હાલ હવાલ કરી નાંખી. જે અમાનતોને તારા ખભા ઉપર ઉપાડીને ફરી રહ્યો છે તેને સુરક્ષિત ન રાખી. જાણી લે કે આ તું તે છે જે નાદાન અને મૂર્ખાઅની સલાહ લે છે અને અલ્લાહનો ભય રાખનારા બુદ્ધિશાળી લોકોથી ભાગતો ફરે છે. વસ્સલામ\n(અલ ઇમામ વલ સીયાસહ પા. 179-180)\nઅલ-મુન્તઝર માહે મોહર્રમ » ૧૪૨૫ » ઇમામ હુસૈન (અ.સ.) » ઇમામ હુસૈન અ.સ. ના પત્રો, ખુત્બા અને હદીસો


અજબ મિથકઃ કોઇ પણ પક્ષને બીજી તક નથી આપતું સુરેન્દ્રનગર | lok sabha election analysis surendranagar constituency - Gujarati Oneindia\n» અજબ મિથકઃ કોઇ પણ પક્ષને બીજી તક નથી આપતું સુરેન્દ્રનગર\nUpdated: Monday, July 14, 2014, 18:57 [IST]\nગુજરાતમાં લોકસભા ચૂંટણી 2014ની ચૂંટણી માટે મતદાન થવાને હવે બહુ સમય બાકી નથી. 17 દિવસ બાદ ગુજરાતની 26 બેઠકો માટે મતદાન થવાનું છે. જ્યાંના મતદાતાઓ પોતાના વિસ્તારના ઉમેદવારોનું ભાવિ નક્કી કરશે. વાત સુરેન્દ્રનગર બેઠકની કરવામાં આવે તો આ બેઠક પર એક અજબ મિથક જોડાયેલું છે. આ બેઠક પર દર ચૂંટણીએ લોકો પાર્ટીને જાકારો આપે છે, જ્યારે ઉમેદવારને રીપીટ કરે છે. જીહાં, સુરેન્દ્રનગરમાં એકવાર ભાજપ તો એકવાર કોંગ્રેસને ત્યાંની જનતા પસંદ કરે છે. પછી ભલેને ઉમેદવાર એનો એ જ હોય, અને જો આ મિથક જળવાઇ રહે તો આ વખતે સુરેન્દ્રનગરની બેઠક કોંગ્રેસના હાથમાંથી જઇ શકે છે અને ત્યાં ભાજપનું કમળ ખીલી શકે છે.\nજો ઇતિહાસ પર નજર ફેરવવામાં આવે તો 1962થી લઇને 2009 સુધીમાં ભાગ્યે જ ક્યારેક કોઇ એક પક્ષ સતત બે ચૂંટણીમાં વિજયી થવામાં સફળ રહ્યું હશે. 1962માં કોંગ્રેસ તો 1967માં સ્વસંત્ર ઉમેદવાર વિજેતા થયો હતો. 1971માં કોંગ્રેસ તો 1977માં ફરી બીએલડીનો ઉમેદવાર વિજેતા થયો હતો, 1980-84માં કોંગ્રેસ આ બેઠક પર સળંગ વિજય મેળવવામાં સફળ રહી હતી તો 1989 અને 1991ની ચૂંટણીમાં ભાજપે આ કમાલ દેખાડ્યો હતો. પરંતુ 1996થી લઇને 2009 સુધી આ બેઠક એકવાર ભાજપ તો એકવાર કોંગ્રેસના હાથમાં રહી છે.\nદેશભરમાં જે માહોલ જોવા મળી રહ્યો છે, તેના પરથી એ પણ કહી શકાય છે કે આ વખતે મોદીની લહેર આ બેઠક પર જોવા મળી શકે છે, પરંતુ બન્ને ઉમેદવારો કોળી સમાજના હોવાથી અહી ચૂંટણી રસાકસીભરી બની રહેશે. જોકે દેવજી ફતેપરા કરતા સોમા ગાંડા પટેલનું પલડું આ દિશામાં ભારે રહી શકે છે. સોમા ગાંડા પટેલ છેલ્લી બે ટર્મથી આ બેઠક પર વિજેતા છે, 2004માં તેઓ ભાજપ અને 2009માં તેઓ કોંગ્રેસ તરફથી ચૂંટણી લડ્યા હતા. આ બેઠક પર સોમા પટેલ પાંચ વખત ચૂંટણી લડ્યાં છે અને તેમાં માત્ર તેઓ એકવાર જ પરાજિત થયા છે, તેને જોતા આ બેઠક પર તેઓ હાવી રહી શકે છે, છતાં પણ મોદીની લહેરનો સામનો સોમા પટેલે કરવો પડશે. તસવીરો થકી આ બેઠક અંગે વધુ જાણીએ.\nપોરબંદર। ગાંધીનગર। અમદાવાદ પૂર્વ। જામનગર। કચ્છ। મેહસાણા। પાટણ। સાબરકાંઠા। બનાસકાંઠા। ગુજરાતના ઉમેદવારો। રસપ્રદ માહિતી\nભાજપના ઉમેદવાર દેવજી ફતેપરાએ કહ્યું છેકે અગારિયા અહી ગરીબીમાં જીવી રહ્યાં છે અને કેન્દ્ર દ્વારા તેમને કોઇ સપોર્ટ કરવામાં આવતો નથી. ધોળકા અને ધંધૂકા વચ્ચે ગેજ કનવર્ઝેશનની યોજના છે.\nકોંગ્રેસના ઉમેદવાર સોમાભાઇ પટેલે કહ્યું છેકે ગુજરાત સરકાર દ્વારા અગારિયાની અવગણના કરવામાં આવે છે. કેન્દ્રમાં અમારી સરકાર તેમના માટે પ્રોજેક્ટ હાથ ધરશે. રેલ લાઇનનું ઇલેક્ટ્રિફિકેશન કરવામાં આવશે.\nઆમ આદમી પાર્ટીના ઉમેદવાર જેઠાભાઇ પટેલે કહ્યું છેકે તેમના માટે ખેડૂતોને વિજળી પાણી અને મારો સૌથી મોટો મુદ્દો છે. ખેડૂતો સુધી પાણીની યોજના પહોંચી રહી નથી.\nઆ વિસ્તારમાં સૌથી વધુ કોળી મતદાતાઓ છે. તેઓ 18-20 ટકા છે. કોળી સમુદાય ઓબીસી હેઠળ આવે છે અને આ વિસ્તારમાં 60 ટકા મતો ઓબીસીના છે. 12-13 ટકા મતો અનુસુચિત જાતિ જનજાતિના છે અને એટલા જ ટકા મતો પટેલના છે.\nપૂર્વ પરિણામ પર એક નજર\nકોંગ્રેસઃ- ઘનશ્યામ ઓઝા- 123006\nઅપક્ષઃ- ભાનુમતીબેન પટેલ- 80955\nસ્વતંત્રઃ- મેઘરજી- 169191\nકોંગ્રેસઃ- વીજે ડગલી- 97190\nકોંગ્રેસઃ- રસિકલાલ પરિખ- 136566\nઅપક્ષઃ- શ્રીરાજ મેઘરજી- 127875\nબીએલડીઃ- રામદાસ અમિન- 139927\nકોંગ્રેસઃ- મનુભાઇ શાહ- 134494\nકોંગ્રેસઃ- દિગ્વિજયસિંહ ઝાલા- 193632\nજનતા પાર્ટીઃ- જુવાનસિંહ પરમાર- 109116\nકોંગ્રેસઃ- દિગ્વિજયસિંહ ઝાલા- 191632\nભાજપઃ- બાબુલાલ શાહ- 155254\nભાજપઃ- સોમા ગાંડા પટેલ(કોળી)- 257344\nકોંગ્રેસઃ- દિગ્વિજયસિંહ ઝાલા- 129671\nભાજપઃ- સોમા ગાંડા પટેલ(કોળી)- 189389\nકોંગ્રેસઃ- સનત મહેતા- 178503\nકોંગ્રેસઃ- સનત મહેતા- 199593\nભાજપઃ- સોમા ગાંડા પટેલ(કોળી)- 134741\nભાજપઃ- ભાવનાબેન દવે- 268819\nકોંગ્રેસઃ- સનત મહેતા- 259158\nકોંગ્રેસઃ- સવશીભાઇ મકવાણા- 244368\nભાજપઃ- ભાવનાબેન દવે- 218463\nભાજપઃ- સોમા ગાંડા પટેલ- 219872\nકોંગ્રેસઃ- સવશીભાઇ મકવાણા- 185928\nકોંગ્રેસઃ- સોમા ગાંડા પટેલ(કોળી)- 247710\nભાજપઃ- લાલજીભાઇ મેર- 242879\ngujarat lok sabha election 2014 surendranagar top contests 2014 photos ગુજરાત લોકસભા ચૂંટણી 2014 સુરેન્દ્રનગર 2014ના ટોપ ઉમેદવારો તસવીરો\nlok sabha election analysis surendranagar constituency


gst council agrees to stick to5percent tax rate on covid 19 vaccines kb – News18 Gujarati\nનવી દિલ્લી: કેન્દ્રીય નાણાંમંત્રી નિર્મલા સીતારમણ (Nirmala Sitharaman)એ શનિવારે એક વીડિયો કોન્ફરન દ્વારા જીએસટી કાઉન્સિલ (GST Council)ની 44મી બેઠકમાં અધ્યક્ષત રહ્યા હતા. તેમણે આ બેઠકમાં લેવામાં આવેલા નિર્ણય અંગે વાત કરી અને કહ્યું કે, જીએસટીમાં કોઈ પણ બદલાવ કરવામાં આવ્યો નથી. મહત્વનું છે કે, દેશમાં બનેલી વેક્સિન પર5ટકા જીએસટી ટેક્સ લગાવામાં આવ્યો છે.\nનાણાં મંત્રી કહ્યું કે, બ્લેક ફંગસના ઉપચારમાં ઉપયોગમાં લેવામાં આવતી એન્ટિફંગલ ડ્રગ Amphotericin પર કોઈ જીએસટી લાગશે નહીં. આ સિવાય જીએસટી કાઉન્સિલે રિમડેસિવીર ડ્રગ પરના જીએસટીને 12 ટકાથી ઘટાડીને5ટકા કરવાના પ્રસ્તાવને મંજૂરી આપી દીધી છે. Tocilizumab કોઈ કરને આકર્ષિત કરશે નહીં.\n75% રસી મફતમાં મળશે\nસીતારમણે કહ્યું કે, કેન્દ્ર સરકાર 75 ટકા રસી ખરીદી રહી છે અને તેના પર જીએસટી પણ આપી રહી છે. સરકારી હોસ્પિટલોમાં લોકોને 75 ટકા રસી લોકોને વિના મૂલ્યે આપવામાં આવી રહી છે, તેની જનતા પર કોઈ અસર નહીં પડે.\nસીતારમણે કહ્યું કે, ઇલેક્ટ્રિક ભઠ્ઠીઓ અને તાપમાન ચકાસણી ઉપકરણો પરનો જીએસટી ઘટાડીને5ટકા અને એમ્બ્યુલન્સ પર 12 ટકા કરી દેવામાં આવ્યો છે. આ દર સપ્ટેમ્બર સુધી માન્ય રહેશે. જીઓએમએ ઓગસ્ટ સુધીમાં તેમાં ઘટાડો કરવાની ભલામણ કરી હતી.\nFirst published: June 12, 2021, 16:38 IST


Gujarati News » Health tv9 stories » Tips there are many reasons behind infertility in women this can be remedied\nTips : મહિલાઓમાં વ્યંધત્વ પાછળ છે ઘણા કારણો, આ કરી શકાય છે ઉપાય\nઆજકાલ નિઃસંતાનપણાની (Infertility) સમસ્યા સામાન્ય થઇ ગઈ છે. આ સમસ્યાને ટાળવા માટે લાઈફસ્ટાઈલમાં પરિવર્તન કરી શકાય છે.\nJul 04, 2021 | 10:28 AM\nTips : આ દિવસોમાં મહિલાઓમાં વંધ્યત્વની (Infertility) એટલે કે નિઃસંતાનપણાની સમસ્યા ખૂબ સામાન્ય બની છે. આ સમસ્યાઓથી બચવા માટે, મહિલાઓએ તેમની જીવનશૈલીમાં પરિવર્તન લાવવાની જરૂર છે. આ ટેવો વિશે જાણવું પણ જરૂરી છે. કે કયા કારણોથી આ સમસ્યાઓ ઉભી થઇ રહી છે.\nનબળી જીવનશૈલીને લીધે, સ્ત્રીઓ ઓછી ઉંમરે સ્થૂળતા અને હોર્મોનલ સમસ્યાઓનો અનુભવ કરવાનું શરૂ કરી દે છે. તેના કારણે શરીરની આખી સિસ્ટમ ડિસ્ટર્બ થઈ જાય છે. આ સાથે, સ્ત્રીને કાર્યસ્થળ પર ભારે કામનું ભારણ અને ઘરનું સંચાલન કરવાની જવાબદારી વચ્ચે ખૂબ તણાવ આવે છે. આને કારણે ઘણી સમસ્યાઓ વધી જાય છે. વંધ્યત્વની સમસ્યાના ચોક્કસ કારણ અને તેને કેવી રીતે ટાળવું તે અમે તમને જણાવીશું.\nઉંમર આજકાલ છોકરીઓ કારકિર્દી પ્રત્યે ધ્યાન આપે છે, તેથી તેઓ મોડા લગ્ન કરે છે. મોટાભાગની છોકરીઓ 30 પછી લગ્ન કરે છે અને લગ્ન પછી પણ તેઓ થોડો બ્રેક લઈને પ્રેગ્નન્સીનું પ્લાનિંગ કરે છે. પરંતુ ઉંમર સાથે, સ્ત્રીઓના શરીરમાં રહેલા ઇંડાની સંખ્યા ઓછી થવા લાગે છે અને તેની ગુણવત્તા ઓછી થવા લાગે છે. આ વંધ્યત્વનું એક કારણ બને છે.\nધૂમ્રપાન મહિલાઓમાં પણ દારૂ અને સિગારેટ પીવાની આદત જોવા મળે છે. આજકાલ ઘણી સ્ત્રીઓ આ મોર્ડન લાઇફનો એક ભાગ બની ગઈ છે. આ તેમની પ્રજનન શક્તિને અસર કરે છે. તમાકુ અથવા આલ્કોહોલમાં રહેલા ઝેરને લીધે અંડાશય પર હાનિકારક અસર પડે છે. જે વંધ્યત્વનું અને કસુવાવડનું જોખમ વધારે છે. તે જ રીતે ખાવાની ખરાબ આદત પણ આ સમસ્યાને લાવી શકે છે.\nઆજકાલ વધેલા તણાવને કારણે પણ હોર્મોન્સમાં ગડબડી આવી શકે છે. કેટલાક કિસ્સાઓમાં ફેલોપિયન ટ્યુબ બંધ હોવાના કારણે પણ અસર પડે છે. અમે વંધ્યત્વની સમસ્યા ઉભી થાય છે.\nશું છે ઉપાય ? –આ માટે તમારે તમારી જીવનશૈલીને સંપૂર્ણપણે બદલવી પડશે. દરરોજ સવારે અને સાંજે લગભગ એક કલાક પ્રાણાયામ અને ધ્યાન કરો. આ તમારા તણાવને નિયંત્રિત કરશે.\n–ફિઝિકલ વર્કઆઉટ અને એક્સરસાઇઝ ખૂબ જ મહત્વપૂર્ણ છે. વંધ્યત્વની સમસ્યાને દૂર કરવા માટે કોનાસણા, ભુજંગાસન, સેતુ બંધાસણા વગેરે ખૂબ જ ફાયદાકારક છે.\n— તમારા આહારમાં વધુને વધુ ફળો, લીલા શાકભાજી, ડ્રાયફ્રૂટ, ફણગાવેલા અનાજ વગેરે લો. બહારનું ખાવાનું ટાળો.\n–સમયસર સૂવાની અને સમયસર ઉઠવાની આદત પાડો. ધૂમ્રપાન અને આલ્કોહોલથી દૂર રહો.\n–ગર્ભાવસ્થાના આયોજનમાં વિલંબ ન કરો. વિલંબ માત્ર વંધ્યત્વનું કારણ નથી, પરંતુ કેટલીકવાર ગર્ભાવસ્થા દરમિયાન મુશ્કેલીઓ પણ ઉભી કરે છે.\nHealthHealth And WomenInfertilityReasonWomen Health


સુરત: પુત્ર પ્રાપ્તિની લાલસામાં પતિએ પત્નીને ભૂવા પાસે અપાવ્યા ડામ, પત્નીએ કર્યો… – જય કિસાન- ખેડૂત ક્લબ\nસુરત: પુત્ર પ્રાપ્તિની લાલસામાં પતિએ પત્નીને ભૂવા પાસે અપાવ્યા ડામ, પત્નીએ કર્યો…\nસુરતમાં અંધશ્રદ્ધાના કારણે એક પરિણીતાનો જીવ ગયો છે. એક પરિણીતાને બાળક ન થતા હોવાના કારણે તેના પતિ પરિણીતાને દવાખાને લઈ જવાના બદલે ભૂવા પાસે લઇ ગયો હતો અને ત્યારબાદ ભૂવાએ પરિણીતાને ડામ આપ્યા હતા. ડામ આપવાના આઘાતમાં આવીને પરિણીતાએ આપઘાતનો રસ્તો અપનાવ્યો. જેના કારણે પરિણીતાની માતાએ જમાઈ સામે પોલીસ ફરિયાદ નોંધાવી છે.\nએક રીપોર્ટ અનુસાર, સુરતના જહાંગીરપુરા વિસ્તારમાં કોમલ રાઠોડ નામની પરિણીતાએ આપઘાત કર્યો હતો. આપઘાતના પગલે કોમલની જહાંગીરપુરા પોલીસ સ્ટેશનમાં સાસરિયા અને કોમલના પતિ સામે ફરિયાદ નોંધાવવામાં આવી હતી. પોલીસની તપાસમાં ખુલાસો થયો હતો કે, કોમલ બાળકને જન્મ આપી શકતી ન હતી. જેના કારણે કોમલનો પતિ દીપક રાઠોડ તેને હોસ્પિટલ લઇ જવાના બદલે અંધશ્રદ્ધામાં આવીને ભૂવા પાસે લઇ જતો હતો. કોમલે તેની માતાને ફોન કરીને આ બાબતે જાણ કરી હતી. કોમલની ઈચ્છા ન હોવા છતાં તેને ભૂવા પાસે લઈ જવામાં આવી હતી અને ભૂવા દ્વારા કોમલને ડામ આપવામાં આવ્યા હતા.\nડામ આપવામાં આવતા કોમલ આઘાતમાં આવી ગઈ હતી. જેના કારણે તેણે કંટાળીને અંતે આપઘાતનું આત્યંતિક પગલું ભરી લીધું હતું. દીકરીએ આપઘાત કર્યો હોવાની જાણ માતાને થતા માતા પર આભ તૂટી પડ્યું હતું. ત્યારબાદ કોમલની માતાએ જહાંગીરપુર પોલીસ સ્ટેશનમાં કોમલના સાસરિયા અને પતિ દીપક સામે ફરિયાદ દાખલ કરાવી હતી.\nપોલીસે સમગ્ર મામલે તપાસ કરીને પતિ દીપકની ધરપકડ કરી છે. આ સમગ્ર મામલે પોલીસે દીપક સામે દુષ્પ્રેરણાનો ગુનો દાખલ કરીને આગળની તપાસ શરૂ કરી છે. પતિની ધરપકડ બાદ પોલીસે કોમલને ડામ આપનાર ભૂવાની પણ શોધખોળ શરૂ કરી છે.\nNext લાખો રૂપિયા ભરવા છતા બિલ્ડરે ફ્લેટનો કબજો ન આપ્યો,રોકાણકારો પોલીસના શરણે પહોંચ્યા….


CM રૂપાણીનો મહત્વપૂર્ણ નિર્ણય, ગરીબ પરિવારોને મફતમાં અનાજ આપવાની કરી જાહેરાત - Gujarat ExclusiveGujarat Exclusive\nGujarat Exclusive > ગુજરાત > મધ્ય ગુજરાત > CM રૂપાણીનો મહત્વપૂર્ણ નિર્ણય, ગરીબ પરિવારોને મફતમાં અનાજ આપવાની કરી જાહેરાત\nCM રૂપાણીનો મહત્વપૂર્ણ નિર્ણય, ગરીબ પરિવારોને મફતમાં અનાજ આપવાની કરી જાહેરાત\nકોરોનાના વધતા પ્રકોપના કારણે વડાપ્રધાન નરેન્દ્ર મોદીએ કડક પગલા લેતા સમગ્ર દેશને 21 દિવસ સુધી લોકડાઉન કર્યુ છે. લોકડાઉનના કારણે રોડ કમાઈને ખાતા લોકોને મુશ્કેલી પડી શકે છે. તેને ધ્યાનમાં લેતા ગુજરાતના મુખ્યમંત્રી વિજય રૂપાણીએ મહત્વપૂર્ણ નિર્ણય રાજ્યના ગરીબ પરિવારોને 21 દિવસ સુધી મફત અનાજ આપવાની જાહેરાત કરી છે. તેમના આદેશનું પાલન1 એપ્રિલથી કરવામાં આવશે. 1 એપ્રિલથી રેશનકાર્ડ ધારકોને અનાજ આપવામાં આવશે. જેનો લાભ કારીગરો, ગરીબ, શ્રમજીવી સહિત કુલ સવા ત્રણ કરોડ લોકોને મળશે.\nજણાવી દઈએ કે, રાજ્યમાં વધુ ત્રણ પોઝિટિવ કેસ મળતા કોરોના સંક્રમણ દર્દીઓની સંખ્યા 38 પર પહોંચી ગઈ છે.\nગુજરાતમાં 21 દિવસની તાળાબંધીનો અસરકારક અમલ, જાહેરનામા ભંગની 490 ફરિયાદ\nprovide food to poor families for free